
Pratarmė 


Pateikiant bet kokiai visuomenei pagrindinius psichoanalizės 
duomenis, reikia atsižvelgti į būdinguosius šio mokslo 
sunkumus. Iš esmės juos lemia tai, kad šie duomenys 
visada galų gale sugrąžina prie fundamentalaus teigi- 
nio — pasąmonės procesai ir reprezentacijos. Ir šis teiginys 
turi visiškai ypatingą statusą dėl to, kad jo negalima paremti 
kokiais nors eksperimentais ar įsitikinti jo tikrumu pasitelkiant 
introspekciją. Ir vis dėlto mes nejaučiame jam tokio pritarimo, 
su kokiu priimama dogma ar tikėjimo kanonas. Šiaip ar 
taip, jis yra mokslo tiesa. 

Vienu požiūriu psichoanalitikas mąsto panašiai kaip ir 
mokslininkas, kuris, remdamasis stebimais reiškiniais, daro 
išvadą, kad egzistuoja priežastis, kuri dar tikslintina, nors 
ši priežastis materialiai neįžvelgiama ir nesuvokiama. Būtent 
taip Le Verrier aiškino egzistuojant Neptūno planetą ir 
apskaičiavo jos trajektoriją remdamasis iki tol nepaaiškintomis 
Urano perturbacijomis. Panašiai psichoanalizės atskleidžiami 
pasąmonės elementai padeda užpildyti spragas ir išsiaiškinti 
daug neaiškių neurozių teorijos klausimų. 

Galima susitaikyti su mintimi, kad egzistuoja planeta, 
nors astronomai vizualiai dar nėra užfiksavę jos buvimo 
vietos — tai nesunku; bet kur kas sunkiau pripažinti, kad 
egzistuoja idėja, troškimas, reprezentacija, kad šie dalykai 
priklauso mūsų gyvenimui, ir jame skleidžiasi jų padariniai, 
mums apie tai nieko nenutuokiant. 


Sunkumas pasirodo esąs tuo didesnis, kuo reikšmingesni 
laikomi pasąmonės procesai ir reprezentacijos individo raidai, 
jo charakteriui, nuostatoms, reakcijoms, 17 visa tai — per 
visą gyvenimą. Psichoanalitikai atkakliai teigia mus neturint 
jokio supratimo apie psichines struktūras, vis dėlto valdančias 
mūsų gyvenimą. Esą jie pirmieji atradę tiek jų egzistavimą, 
tiek ir būdą jas valdyti; dar jie reikalauja, kad norintys 
patys jas pažinti būtinai kreiptųsi analitikų pagalbos, kuri, 
kaip žinoma, yra nepigi ir ilgai trunka. O šitai jau nekelia 
didelio pasitikėjimo! 

Ir kai psichoanalitikai mums atskleidžia pasąmonės 
troškimų ir reprezentacijų turinį, situacija darosi dar 
sudėtingesnė. Mes pasirengę pripažinti, kad slepiame patys 
nuo savęs tam tikras mintis ir kai kurias gėdingas intencijas; 
bent jau kito asmens elgesyje tai pastebime kasdien. Bet 
tos intencijos, kurias išgyvename patys ar šalia esantys 
individai, nešokiruoja. Jų egoizmas ir primityvumas daro 
jas visiškai banalias; taip sakant, tai personažai, su kuriais 
mes įpratę bendrauti. 

Bet kai psichoanalitikai teigia, kad, pavyzdžiui, kiekvienas 
berniukas bijosi tėvo, jog šis jo neužmuštų, ir kad reakcijos 
į šią baimę turi lemiamą įtaką jo tolesniam gyvenimui, 
galimos skeptiko reakcijos yra tokios: 

— arba jis lieka visiškai priešiškas ir iškart atmeta 
mokslą, brandinantį panašias kvailystes; 

— arba jis paklūsta analitiko valiai, pasitiki jo žodžiais, 
nelygų koks jam teikiamas autoritetas; 

— arba jis šį teiginį priima intelektualiai, dažniausiai 
ketindamas jį patikrinti; 17 tada priima jį tiek, kiek šis 
jam pasirodo turįs kokią nors efektyvią reikšmę ir galįs 
būti pagrindu įtikinamai aiškinti tam tikrus reiškinius,- 
o to anksčiau nebuvo galima padaryti; 

— pagaliau jis gali sveikinti jį: "O taip, suprantama! - 
tai "išminčiaus" pritarimas, įsitikinusio, kad jo niekas negalįs 


nustebinti, iš tikrųjų slepiančio visišką nepritarimą, iškylantį 
kitu lygmeniu. 

Nė vienu atveju, net kai pritariama šio teiginio turiniui, 
priimantysis jo nelaiko realia arba kada nors realiai galima 
asmeninio išgyvenimo dalimi. 

Psichoanalizės idėjų populiarinimas, kaip ir jų integravimas 
į filosofinę kultūrą, numato ir skleidžia tam tikrą pasąmonės 
sąvokos ir jos turinių pripažinimą, kurį nors iš ką tik 
mūsų aptartųjų. Pasąmonės gyvoji patirtis neprieinama, 
jei tenkinamasi vadovėlinės informacijos lygmeniu; ji pavaldi 
tik santykiui tarp analitiko ir analizuojamojo. 

Tai verčia tuoj pat klausti savęs, kuo patraukli ir 
reikšminga vis didėjanti psichoanalizės idėjų ekspansija, 
kad net esame pasirengę joje dalyvauti? Daug analitikų 
1r dėl įvairių priežasčių nemato pagrindo tuo džiaugtis. 
Ypač jų nerimą kelia tai, kad ši ekspansija baigsis, — o 
tai jau pastebima,—- deformuotu, nekritišku psichoanalizės 
sąvokų taikymu normatyvinėje pedagogikoje, kad iš jos 
visiškai būtų išbraukta pasąmonės dimensija, ir tai atliktų 
tie patys, kurie visą laiką ja rėmėsi. 

Pats Freudas pirmasis nedvejodamas ėmėsi populiarinimo 
1r įtikinėjimo darbo. Psichoanalizės įvadas (Vorlesungen 
zur Einfūhrung in die Psychoanalyse, 1916), be abejo, yra 
pats ryškiausias šios veiklos ženklas. Bet noras išlikti 
suprantamam ir prisitaikyti prie skaitytojo lygio, rodomas 
šiame darbe, įžvelgiamas visoje jo kūryboje. Tik Freudas 
susidūrė su kitokiomis sąlygomis, negu dabartiniai analitikai. 
Jis turėjo parodyti daug pastangų, kad psichoanalizei būtų 
pripažinta vieta priešiškai jos atžvilgiu nusiteikusiame 
pasaulyje, nes nieko nedarant, ji galėjo būti sunaikinta 
užuomazgoje. Sėkmė iškovota, galbūt net didesnė, negu 
tikėtasi, 17 atrodo, kad daugelis analitikų šiandien labiau 
linkę pilti tarp savęs 1r skaitytojo hermetizmo pylimą, negu 
bendrauti su juo Freudo stiliumi ir dvasia. 

Reikia pabrėžti, jog Freudas padėjo daug pastangų, kad 
įtikintų savo skaitytoją pasąmoningų procesų egzistavimu, 


ypač daug dėmesio skirdamas itin paplitusiems pavyzdžiams 
iš kasdienio gyvenimo, tarp jų — sapnams. Bet šiame tam 
tikra prasme propedeutiniame kelyje jis pasiekė tik minčių 
ir intencijų, akimirkai pašalintų iš sąmonės, pasaulį, mūsų 
ką tik pavadintą banaliu (vėliau pamatysime, kad jos 
sąveikauja su dar-ne-sąmonės lygmeniu). Tikrieji sunkumai 
kyla tada, kai susitinkame akis į akį su tikrąja pasąmone, 
tai yra su mintimis ir idėjomis, neturėdami jokio supratimo 
apie tai, kad jos anksčiau galėjo egzistuoti mumyse ar 
kituose. 

Vis dėlto net šiame lygmenyje Freudas, atrodo, nelinkes 
manyti, kad tarp intelektualinio suvokimo ir pasąmonės 
emocinės patirties išgyvenimo egzistuoja tokia nepralaidi 
pertvara, kokią mes sakėme esant. Daugumai pradedančių 
analitikų Freudo kūryba buvo tartum apvaizda, užvaldžiusi 
ne tik jų protą, bet ir jausmus; ir kai kurie iš jų didžiavosi 
tuo, kad patys be jokių ceremonijų praktikuoja psichoanalizę. 
Tačiau šiandien tam reikia daugiau pasirengimo, kandidatas 
į analitikus pirmiausia yra pats analizuojamas, ir tai 
privaloma siekiant profesinės karjeros. Bet, nors Freudo 
idėjų sukeltus padarinius iš esmės amortizavo pati šių idėjų 
ekspansija, akivaizdu, kad reikia laukti pačių įvairiausių 
reakcijų. Galbūt kai kurie mūsų teiginiai yra pernelyg 
kategoriški. 

Savaime suprantama, šiame darbe mes kiek išgalėdami 
rinksimės aiškaus supratimo, bet ne hermetizmo poziciją. 
Tai nebus tokia pat kaip Freudo perspektyva. Šiandien 
nereikia kovoti dėl analizės teisių, bet reikia padėti kiekvienam 
surasti jos vietą tarp visų kitų šiuolaikinio pasaulio inte- 
lektualinių ir emocinių aktualijų. Mes kaip tik tikimės 
prisidėti prie panašios misijos, ypač akcentuodami tokius 
klausimus: 

— suteikti skaitytojui galimybę sudėlioti į rišlią ir 
struktūrinę teorinę visumą išbarstytas 17 fragmentiškas 
sąvokas, surankiotas iš įvairių šaltinių ( beje, atkreipkite 


dėmesį į tai, kad ši mūsų misijos dalis yra sunkiai įgyven- 
dinama dėl psichoanalitinės teorijos kintamo pobūdžio ir 
jos evoliucijos net esant gyvam pačiam Freudui; tai mus 
įpareigoja kai kada remtis kokios nors sąvokos ar problemos 
istorine raida); 

— išryškinti psichoanalizės specifiką, ypač per santykį 
su koncepcijomis, kurios per „kritiką ar neigimą nuo jos 
nutolo; 

— plačiau negu įprasta populiarinamajame darbe išdės- 
tyti Freudo idėjas apie individo santykį su visuomene ir 
kultūra, taip pat į jį nukreiptą šio požiūrio kritiką. Tad 
skaitytojas galės suprasti tuos duomenis, kuriais remiamasi 
įvairiose ypač reikšmingose polemikose, kai psichoanalizė 
kaltinama praktikuojanti pernelyg išskirtinį individualistinį 
požiūrį ir, kai kurių kritikų nuomone, prieš savo valią 
yra per daug susijusi su tokia visuomenės santvarka, kurioje 
viešpatauja tėvo autoritetas; tai esą daro psichoanalizę šios 
totalitarinės santvarkos gynėja. 

Savo ruožtu mes sąmoningai atsisakome klasikinių 
pavyzdžių, net ir istorinio Anos O. atvejo, visada cituojamo 
kaip Freudo atradimo išeities taško. Šį dėstymo būdą 
pasirinkome iš dalies dėl vietos stokos, taip pat ir dėl 
to, kad skaitytojas nesunkiai kompensuos šį trūkumą kitur. 
O mums pasirodė kur kas svarbiau pateikti jam instrumentą, 
kuris padėtų — skaitytojo pageidavimu — sėkmingai susipažinti 
su atskirų atvejų istorijomis, dėstomomis Freudo kūryboje 
1r psichoanalitinėje literatūroje, taip pat ir su diskusijomis 
bei komentarais, kurių objektas jos yra. 


1 
Psichikos dimensija ir konfliktas 


Prasmės ieškojimas 


Psichoanalizę galime vadinti judėjimu, siekiančiu įžvelgti 
prasmę ten, kur, atrodo, jos nesą, arba surasti ją ten, 
kur niekas neįsivaizduodavo ją galint būti. Pirmuosiuose 
Freudo paskelbtuose darbuose tyrinėjami reiškiniai, kurie 
tuo metu atrodė neturintys mokslinės vertės: sapnai, 
absurdiškos klaidos, klaidingi poelgiai. Ir kai vėliau, maždaug 
po penkiolikos metų, jis skaitė paskaitų ciklą, vėliau sudėtą 
į atskirą knygą, pavadintą Psichoanalizės įvadu, tai ir 
vėl rėmėsi minėtais reiškiniais, kad supažindintų skaitytoją 
su psichoanalitiniu atradimu bei nuteiktų jį pripažinti, jog 
neurotinis simptomas, tikrasis jo rūpesčių centras, taip pat 
turi paslėptą prasmę, dengiamą simptomo neaiškumo ar 
absurdiškumo. Visais tais atvejais, kai, atrodo, viešpatauja 
nepagrįstumas, atsitiktinumas arba nenuoseklumas, psicho- 
analizė aiškina egzistuojant prasmę ir teigia, kad ji galinti 
būti atskleista. Ji taip pat parodo, kodėl ir kaip ši prasmė 
lieka neatpažinta ir pasislepia anapus regimos beprasmybės. 

Prasmė nenustatoma suradus priežastį. Mes kalbame apie 
reiškinius, neprieinamus gamtos mokslams. Blogas virški- 
nimas, noras šlapintis, žadintuvo skambutis gali būti 
priežastimi, kai sapnuojama apskritai, arba nuvargus galima 
apsirikti, — bet šios priežastys nieko nesako apie reiškinių 
prasmę. Fiziniai, cheminiai, mechaniniai ar fiziologiniai 

procesai neturi nieko bendro su jų pagrindu egzistuojančių 
reiškinių ar poelgių prasme. Prasmė yra intencionali šių 
reiškinių ar poelgių plėtotė; prasmė — tai intencija, o inten- 
cija — tai prasmė. Vadinasi, sakyti, kad prasmė egzistuoja 
ten, kur iškart atrodė nesanti, tai pripažinti, kad egzistuoja 
tam tikra intencija; tačiau kartu tai reiškia konstatuoti, 
Jog visi Žmogaus poelgiai — motoriniai, verbaliniai, kylantys 
iš fantazijų —- grindžiami intencija, t.y troškimu. 

Tuomet kyla du klausimai: 

— kodėl kai kurie reiškiniai atrodo neturintys prasmės, 
ir kodėl jos neįmanoma aiškiai suvokti? Kodėl taip sunku 
atskleisti tikrąją sapno ar neurotinio simptomo prasmę? 
Ką ir nuo ko ji slepia? 

— kokia svarbiausia viso to priežastis“? Kam naudingas 
tariamas prasmės nebuvimas? 

Freudas atsako į šiuos klausimus jau pirmuosiuose savo 
darbuose; jo požiūris 17 vėliau iš esmės nesikeičia. 

Mums iš tikrųjų atrodo, jog sapnas ar neurotinis simptomas 
neturi prasmės, tačiau tai atsitinka dėl to, kad mums stinga 
būtiniausių reprezentacijų ar idėjų jai suvokti. Panaši si- 
tuacija susidarytų tada, jei skaitytumėme iškraipytą ar 
suklastotą tekstą 1r veltui jame ieškotumėme kokios nors 
prasmės; iš jo išmesti žodžiai, ištisi sakiniai, 1r mes 
nesuvokiame jokios prasmės arba suvokiame ką nors kita. 
Galima nesančius elementus pakeisti kitais, tuomet išryškėja 
prasmė, tačiau tai — klaidinanti prasmė. 

Ši viena iš pagrindinių psichoanalizės hipotezių patvirti- 
nama tik tuo atveju, kai iš teksto pašalinti elementai kokiu 
nors būdu gali būti sugrąžinti į pirmykštę savo vietą, 
vadinasi, atkurta tikroji prasmė, nuo kurios individas jau 
negali pasislėpti ir atpažįsta tai esant jo paties troškimą. 
Bet toks kriterijus netaikomas tiksliuosiuose moksluose. 
Nerasime juose ir kitų, vertingų psichoanalizei, nebent, 
ignoruodami paciento subjektyviai išgyvenamą kančią ar 
negalavimą, neurozę apibūdintume tik elgesio 1r adapcijos 
sutrikimais 1r šios adapcijos pagerėjimą galėtume objektyviai 
konstatuoti, t.y apskaičiuoti. 

Suprantama, kad būtų įmanomas trūkstamų elementų 
kūrimas, svarbu žinoti, kiek pažeistos jų gyvybės šaknys, 
kokiam likimui ir kokioms taisyklėms jie priversti paklusti 
būdami 'ištremti' Arba jie yra nežinia kur, arba jie kasdien 
iškyla, tik klastingai keičia savo spalvą, dėl to negalime 
jų 1eškoti nei atpažinti. Tuomet psichoanalizės uždavinys — 
atkurti šių spragų ir visų klastočių istoriją, nustatyti, kaip 
11 kada šie elementai susiformuoja; apibrėžti dingusių 
elementų likimą; sukurti ir pritaikyti būdą užkamšyti 
spragas ir atskleisti klastotes, kad būtų atkurtas kiek 
įmanoma rišlus ir autentiškas tekstas,kuriame kiekvienas 
galėtų perskaityti iki tol neatpažintą tiesą apie savo ketinimus 
bei troškimus. 


Sąmoningumas. Dar-ne-sąmoningumas. 
Pasąmoningumas 


Kai kalbame apie elemento buvimą ar jo išnykimą, turime 
omenyje sąmoningą psichinę veiklą, nes tik ji gali prasmingai 
susieti išbarstytus elementus. Vadinasi, elementai, kuriais 
disponuojama, yra sąmoningi, tie, kurių trūksta - pasąmo- 
ningi, ir tai reiškia, kad jie yra už sąmonės ribų tuo 
metu, kai jų buvimas nulemtų prasmės pasirodymą. 
Tačiau pasąmoningi elementai yra dvejopo pobūdžio. Vieni 
yra tik laikinai pasąmoningi, nes sąmoninga psichinė veikla 
vienu kartu aprėpia tik nedidelį skaičių reprezentacijų; 
vis dėlto jomis yra disponuojama, ir kiekvienu sąmonės 
veiklos momentu jie gali būti suvokti. Šie elementai buvo 
pavadinti dar-ne-sąmoningais!, kad atskirtume juos nuo 


! Skirtingai nuo daugelio nuomonės, terminas "pasąmonė" nepriklauso 
psichoanalitinei terminijai. Jis atitinka pamatinę Pierre'o Janet teorijos sąvoką, 
tačiau ši sąvoka neturi nei pasąmoningumo, nei dar-ne-sąmoningumo 
prasmės .Beje, terminų apibrėžimas mažiausiai kuo dėtas, kad Freudo ir Janet 
koncepcijos skirtingai apibūdina psichiką suskaldančių procesų prigimtį. 
(Lietuviškas terminas "pasąmonė" neturi tos J. P Brabant taip vengiamos 
"pasąmonės", kaip esančios 'po-sąmone prasmės. - Vert. past.) 

kitos rūšies elementų, nedalyvaujančių sąmonės psichinėje 
veikloje, bet galinčių į ją sugrįžti tik ypatingomis aplin- 
kybėmis, —- jų neįmanoma nei sugrąžinti valios pastangomis, 
nei gali tai įvykti savaime. Tik šiuos antros kategorijos 
elementus mes turime vertinti kaip pasąmoningus psicho- 
analizės priskiriama prasme. 

Skirtumas tarp sąmoningų ir dar-ne-sąmoningų elementų 
yra neesminis, nes laikinas. Jie yra susieti į visumą, kurios 
viduje, pagal poreikius, kiekvienas kurios nors rūšies 
elementas bet kokiu momentu gali pereiti iš vienos būsenos 
į kitą, nors kartais ir susidurdamas su tam tikru pasi- 
priešinimu, kurį reikia įveikti. Šią sistemą Freudas pa- 
vadino dar-ne-sąmMoningumo-sąmoningumo (sutrumpintai: 
Dsm-Sm) visuma. Savo ruožtu tarp dar-ne-sąmoningumo-s4- 
moningumo sistemos ir pasąmoningumo sistemos (Psm), 
sudarytos iš pasąmoningų elementų visumos, egzistuoja 
nepaprastai sunkiai įveikiama riba, kurią Freudas savo 
pirmuosiuose rašiniuose pavadino cenzūra (metaforos lygmens 
terminas, ir — pabrėžtina — ši metafora artima 'sugadinto 
teksto" metaforai). 


Užmiršimų ir klaidingų veiksmų pamoka, 
neurotinis simptomas: pirmasis konflikto 
priartėjimas 


Tas pasipriešinimas, kartais trukdantis elementui pereiti 
iš dar-ne-sąmoningumo būvio į sąmoningumo būvį, buvo 
vertinamas kaip antroji cenzūra, esanti tarp dviejų 
dar-ne-sąmoningumo-sąmMoningu mo regionų. Šiam pasiprie- 
šinimui iliustruoti Freudas pateikia daugybę pavyzdžių tuose 
savo kūriniuose, kuriais siekia supažindinti plačiąją visuomenę 
su psichoanalize. Šie pavyzdžiai, — iš kurių idėjoms pagrįsti 
svarbiausias: trumpalaikis gerai žinomų vardų užmirši- 
mas, — yra dvigubai įtaigesni, nes semiami iš pačios 

banaliausios kasdienės patirties, ir dėl to suprantami visiems, 
o be to, jie vis dėlto padeda suformuluoti pakankamai 
griežtą cenzūros idėją, — cenzūros, kuri funkcionuoja tarp 
sąmoningumo ir pasąmoningumo lygmenų 1r kurios padarinius 
bei sutrikimus sunku suprasti esant už privilegijuotos 
psichoanalitinės terapijos situacijos ribų. Be to, tokie pavyzdžiai 
yra pamokantys, nes jie suteikia galimybę ne tik konstatuoti 
pasipriešinimą, trukdantį elementui pereiti į sąmonę, bet 
ir padeda nuspėti šio pasipriešinimo priežastį. 

Užmiršti vardai visada išlaiko asociacinius ryšius su 
nemaloniais prisiminimais ir įspūdžiais, kurie, priminus 
vardą, gali iškilti. Vadinasi, iš sąmonės išstumiama ne 
tik užmirštas vardas, bet kartu ir reprezentacijų sistema, 
su kuria šis vardas susijęs. Remdamasis pavyzdžiu, kaip 
jam yra buvę sunku prisiminti dailininko Signorelli'o pavardę, 
Freudas nurodo, kad visos asociacijos, kildavusios jo sąmonėje 
kartu su šia ir kitomis į ją panašiomis pavardėmis, išryš- 
kėjusiomis prisiminimo procese, krypdavo į mirties idė- 
ją, — jis sieja šį ryšį su pasipriešinimu, trukdžiusiu prisiminti. 

Klaidingi veiksmai, pavyzdžiui, kalbos apsirikimai, išryškina 
kitą tos pačios problemos aspektą. Vardo užmiršimas siejamas 
su cenzūros padariniais, kai iš sąmonės lauko pašalinamas 
kokio nors nemalonaus asociacinio komplekso elementas, 
o kalbos apsirikimas, priešingai, reprezentuoja cenzūros 
spragą, šiurkštų ir nesavalaikį prasiskverbimą tų elementų, 
kurie ir toliau turėtų būti laikomi nuošalyje. 

Tarkime, neretai kalbos apsirikimas apnuogina mintį, 
visiškai priešingą tai, kuri pritiktų ir kurią tvirtai norėta 
pareikšti. Pavyzdžiui, vokiškai kalbantis oratorius, norėdamas 
pasakyti: Aš jus kviečiu išgerti į mūsų viršininko sveikatą 
pasinaudoja formaliu žodžių ausstossen ir aufstossen 
panašumu ir iš tikrųjų pasako: Aš jus kviečiu sugriauti 
mūsų viršininko gerovę" Jeigu pripažinsime, kad tai reiškia 
šiek tiek daugiau negu nereikšmingą klaidą, turėtume 
pripažinti ir tai, kad šis apsirikimas parodo priešiškas ir 

užgaulias mintis, visiškai nederančias su šiai progai 
tinkamomis maloniomis 17 pagarbiomis kalbomis. 

Remiantis šiuo pavyzdžiu, galima konstatuoti, kad nuošalyje 
laikomos mintys nėra paprasčiausi statiški elementai, turintys 
negatyvią reikšmę; jie išreiškia dispozicijas ir intencijas, 
šiuo atveju priešiškas ir priešingas toms, kurias oratorius 
norėjo pareikšti. Jos pačios turi tam tikrą vidinę energiją 
17 daro spaudimą veiksmo, — kalbos apsirikimo atveju, 
verbalinio, — pasirinkimo ir legalizavimo kryptimi. Kartu 
išryškėdavo, kad kiekvieno klaidingo veiksmo atveju egzistuoja 
srautas idėjų ir reprezentacijų, tuo metu ignoruojamų 
sąmonės lygmenyje ir atitinkančių intencijas, priešingas 
norimoms realizuoti. Kiekvienas klaidingas veiksmas yra 
rezultatas to, kad norą trikdo priešingas noras, — ir šis, 
veikdamas be sąmonės žinios, kartais sėkmingai realizuojasi 
ir pakeičia sąmoningai suprojektuotą veiksmą, tačiau kai 
kada tik priešinasi šiam veiksmui ir komplikuoja jo atlikimą. 

Kartais tokią intenciją ir trikdančias mintis atpažįsta 
tiek pats klaidingo veiksmo autorius, tiek jo liudininkai, 
kiekviena proga iš to šaipydamiesi. Galima spėti, kad taip 
atsitikdavę tam pacientui, kuriam Freudas buvo uždraudęs 
skambinti savo meilužei ir kuris kiekvieną kartą, kai 
norėdavęs paskambinti Freudui, per klaidą sukdavęs 
uždraustą telefono numerį. Tačiau labai dažnai šį žinojimą 
riboja pasipriešinimas, kuris yra tuo stipresnis, kuo mažiau 
priimtina atrodo trikdanti intencija ir kuo tolimesnė toms, 
kurias suinteresuotas asmuo norėtų paskelbti kitiems ir 
sau pačiam. 

Vadinasi, klaidingų veiksmų ir vardų užmiršimo praktika 
duoda pagrindą spėti, kad egzistuoja idėjų ir intencijų 
srautas, kurių realizavimasis konkrečiomis aplinkybėmis 
sukeltų ypač nemalonių padarinių (pavyzdžiui, priešiškumo 
intencijos sakant tostą). Šios mintys ir šios intencijos aiškaus 
suvokimo lygmenyje konfliktuotų su tomis, kurias mes įpratę 
priimti ir vertinti kaip savo. Jau vien ši konflikto situacija 

būtų varginanti, ji sukeltų sunkiai pakenčiamą įtampą ir, 
ko gero, ne toks slogus pasirinkimas — kiek įmanoma ilgiau 
ignoruoti kurį nors konflikto sprendimo elementą. Bet kokiu 
atveju tai nusiteikimas išvengti nemalonumo, nutolinantis 
nuo sąmonės tam tikras mintis ir reprezentacijas. 

Sąlygos ir procesai, kurie, kaip ką tik įsitikinome, lemia 
klaidingus veiksmus, yra iš neurotinių simptomų lygmens, 
nors kai kuo jie iš esmės skiriasi. Klaidingas veiksmas 
kartu yra momentinis ir izoliuotas; jis atsiranda konkrečioje 
situacijoje ir daugiau nesikartoja, — nes mintys, repre- 
zentacijos ar intencijos ištrūksta iš sąmonės kontrolės tik 
laikinai (tai ryškus klaidingo veiksmo bruožas). Jie turi, 
remiantis anksčiau pateiktais apibrėžimais, dar-ne- 
sąmoningumo lygmens elementų statusą ir nėra pasąmoningos 
veiklos elementai psichoanalitine šio termino prasme, nes 
jie gali — iš tiesų daugmaž lengvai — pasidaryti sąmoningi 
esant kitoms aplinkybėms ir kitu laiku. 

Freudas labai anksti nustatė, kad neurotinius simptomus 
taip pat lemia iš sąmonės pašalintos reprezentacijos. 
Pavyzdžiui, iš pirmo žvilgsnio nepaaiškinamas jaunos moters 
polinkis vemti gali būti susijęs su pasąmoninėmis nėštumo 
fantazijomis ar su apetito netekimu dėl nerealizuotų 
seksualinių troškimų, ir vėmimas yra vienintelė sąmoninga 
išraiška. Tačiau simptomo atveju išstumtos reprezentacijos 
tik labai retai į sąmonę patenka savaime, tiesą sakant, 
beveik niekad; jeigu tai 17 įmanoma ypatingomis psicho- 
analitinės terapijos sąlygomis, tai tik kartkarčiais ir tik 
ilgo parengiamojo darbo kaina. Kadaise iš sąmonės išstumtos 
reprezentacijos ten yra turėjusios gerokai tvirtesnes pozicijas, 
negu vardas, kurio aš neįstengiu prisiminti, ar minčių eiga, 
kuri, nepaisydama mano noro, priverčia mane užmiršti 
paskirtą pasimatymą. Toks pašalinimas, beveik negrįžtamas, 
psichoanalizėje vadinamas išstūmimu. Tai nereiškia, kad 
į Jį reikia žiūrėti kaip į mechanizmą, visiškai kitokį negu 
tas, kuris realizuoja laikiną pašalinimą, kartais atkuriantį 

savo teises klaidingų veiksmų pavidalu. Vis dėlto, jeigu 
tarsime esant tik skirtingo stiprumo išstūmimą, tai šis 
yra tos pačios rūšies, tik sukelia tokių reikšmingų padarinių, 
kad jie patys yra problema. Kokiomis ypatingomis 
aplinkybėmis, kokio stiprumo pavojaus ar nemalonumų 
vengiama, kad pasitaikytų tokio griežtumo išstūmimas? Ir 
kadangi šis poveikis tęsiasi — ar reikia manyti, kad šis 
pavojus ir tas nemalonumas ir toliau lieka realus? 


Seksualumas kaip vienas iš konflikto polių 
) 


Freudas iš pradžių manė, kad neurozės atveju išstumtasis 
elementas yra ne kas kita, kaip traumuojančio įvykio 
prisiminimas, kurio atkūrimas vėl sukeltų nemalonumo ar 
intensyvaus nerimo būseną. Vis dėlto labai greitai paaiškėjo, 
kad reikia kalbėti ne apie traumavimą apskritai, o apie 
konkrečią jo formą. Kiekvieną kartą, kai gydant susidarydavo 
sąlygos prisiminti, paaiškėdavo, kad užmirštas įvykis būdavo 
kokiu nors būdu susijęs su paciento seksualumu.Taip pat 
vis labiau aiškėjo, kad pamatinis aiškiai išreikštos neurozės 
įvykis, su kuriuo atrodė esąs susijęs simptomų pasirodymas, 
1š tikrųjų nebuvo joks pradinis taškas, o patogeninę reikšmę 
įgydavo tik kartu su užmirštu traumuojančiu įvykiu. Šis 
beveik visada pasirodydavo įvykęs prieš lytinės brandos 
periodą, o pačios neurozės pamatinis įvykis —- tik lytinio 
brendimo metu ar dar vėliau. Beveik visada tai susiję 
su atvejais, kai vaikas yra suaugusiojo suvedžiojamas, ir 
neretai šis suaugęs — tai vienas iš tėvų. 

Bent jau taip šiuos dalykus įsivaizdavo Freudas savo 
psichoterapinės praktikos pradžioje. Vis dėlto, susirūpinęs 
tuo, kad suaugusieji pernelyg dažnai suvedžioja vaikus, 
o tas dažnumas pasirodė ir neįtikėtinas, ir šokiruojantis, 
Freudas netrukus pradėjo abejoti pačių pacientų akcentuojamų 
prisiminimų autentiškumu, — pacientų, kurių daugumą tuo 

metu sudarė isterikai. Tiesą sakant, jis pradėjo abejoti 
ne jų pasakojimo nuoširdumu, bet daugiau tuo, ar jie 
apskritai geba skirti tikrus dalykus nuo pramanytų. Galų 
gale Freudas nusprendė, kad vadinamieji pacientų prisi- 
minimai vertintini kaip vaizduotės kūriniai, tam tikros 
fantazijos, kuriomis jie įslaptina savo tikrąjį vaikišką seksualinį 
gyvenimą. 

Šis atradimas (1897 m.) žymi svarbų Freudo minties 
posūkį ir pagrindinį psichoanalizės teorijos ir praktikos 
raidos etapą. Akcentuojamas jau ne išorinio pasaulio įvykis, 
bet tai, kas atsitinka psichinėje realybėje. Suvedžiojimo 
scenų dažnumas ir jų patogeninė reikšmė neginčijama, tačiau 
tokios istorijos nebelaikomos būtinais neurozės atsiradimo 
veiksniais; jos įgyja reikšmę tik kaupdamosi ir derindamosi 
su subjekto vaizdiniais. 

O šios fantazijos išreiškia daugiau ar mažiau cenzūros 
iškreiptą infantilišką seksualumą, nevienodai nutolusį nuo 
libidinio šaltinio. Aiškiai suvokiamos suaugusiųjų fantazijos 
apskritai išryškėja ankstesniųjų fantazijų pertvarkymo 
pagrindu; bet už šių sąmonės fantazijų (jas labiausiai 
paveikęs gynybinių veiksnių įsibrovimas) sluoksnio egzistuoja 
kitos, kurias įmanoma analizuoti ir kurios yra pasąmoningos 
arba tokios pasidariusios. Vadinasi, analizė pakyla iki tokio 
lygmens, kuriame funkcionuoja tam tikras skaičius 
vadinamųjų "pirmapradžių ' fantazijų, atrandamų kiekvieno 
individo psichikoje, kad ir kiek skirtųsi individų biografijos 
ir jų asmeninė patirtis. Šios fantazijos siejasi, pavyzdžiui, 
su tėvų seksualiniais santykiais, su gimimu, su kastracija. 

Būdamas empirikas iš įsitikinimo, Freudas norėjo paaiškinti 
pamatines fantazijas, remdamasis realaus įvykio prisiminimu 
(pavyzdžiui, tėvų tarpusavio seksualinių santykių stebėjimu). 
Bet kadangi toks įvykis nebūtinai pasitaiko vaiko gyvenime, 
o išskirtiniu kastracijos fantazijų atveju jo nebūna iš viso, 
Freudas pasirenka filogenetinį aiškinimą; jis kalba apie 
priešistorinės praeities įvykio realumą: pavyzdžiui, kastravi- 

mas iš tikro yra buves praktikuojamas tam tikroje žmonijos 
istorijos stadijoje, 17 siaubą keliantis šios praktikos prisi- 
minimas yra perduodamas iš kartos į kartą nesąmoningumo 
lygmenyje. Tai, kas priešistorėję buvo faktiškai realu, 
buvo tikra ir psichikos požiūriu (Laplanche'as 17 Pontalis). 
Nors susidaro įspūdis, kad Freudas niekada iki galo neatsisakė 
tokio požiūrio, jis juo neapsiribojo ir neneigė fantazijų ryšių 
su troškimu. Šioje antroje perspektyvoje fantazijos tyrinėjamos 
ne tiek kaip realaus įvykio mneminis atkūrimas, kiek kaip 
vaizduotės kūrinys, realizuotas ir išlaikomas seksualinio 
troškimo. 

Šioje vietoje būtinas sugretinimas su sapnų psichologija, 
aiškinančia sapną kaip troškimo įgyvendinimą. Freudas 
tvirtino, kad kiekvienas sapno vaizdas yra paimamas iš 
prisiminimų atsargų, tarpjų — vakarykščių ir užvakarykščių,- 
tai, ką jis vadina "dienos likučiais“ Bet sapnui būdingas 
šių vaizdų išdėstymas ir dramatiška jų kompozicija yra 
įmanomi tik todėl, kad egzistuoja analizės atrandama 
intencija, kuri sapne stengiasi realizuotis, tiksliau - pasiekti 
rezultatą įsivaizduojamu būdu, prisidengdama cenzūrai 
priimtinomis kaukėmis. Dvi perspektyvos — realios patirties 
mneminis atkūrimas ir vaizduotės kūryba — nėra nesuderi- 
namos. Vaizduotės kūrybai reikia medžiagos, 17 ji būtinai 
gaunama surenkant įvykių 1r ankstesniųjų percepcijų 
mnemines nuosėdas. 

Pamatinės fantazijos neturi kokio nors kito šaltinio. Kai 
nėra įvykių, kurie galėtų įspausti jas 1š išorės, — 0 jos 
yra tartum jau paruoštos iš anksto, — tai tada remiamasi 
vaiko įspūdžiais ir jo kūniškąja patirtimi, priklausoma nuo 
amžiaus ir bendravimo praktikos. Bet šie duomenys yra 
interpretuojami, modeliuojami, struktūrinami pagal žmogaus 
troškimą. Tam tikros kūniškos patirties ir libidinio orga- 
nizavimo universalumas ir garantuoja kai kurių fantazijų 
universalumą, nepriklausantį nuo daugiau ar mažiau 
atsitiktinių išorinių aplinkybių panašumo. Tai pagrindinis 

teiginys, ir jeigu jis išvengtų kritikos (kaip pamatysime, 
tai ne tas atvejis), psichoanalizė galėtų didžiuotis tuo, kad 
jos teiginiai galioja visada ir visur 17 nepriklauso nuo 
kultūrinio konteksto, kuriame jie buvo paskelbti. 

Kai kalbama apie prisiminimus ar vaizduotės kūrybą, 
išstūmimo objektą sudarantys elementai vis dėlto yra susiję 
su seksualiniu gyvenimu. Juos įvertinęs, subjektas įsivaiz- 
duoja troškimo įgyvendinimą ar jo padarinius (pavyzdžiui, 
kastraciją, mirtį). Psichikos lygmenyje jie reprezentuoja 
seksualumą. Ir šiame lygmenyje jie yra somatinių procesų, 
iš kur kyla seksualinė energija, reprezentantai ar atitikmenys. 


Potraukio sąvoka 


Reikia nuodugniau aptarti šią psichikos ir kūno sąnarą, 
nes mums pasirodė neįmanoma išgryninti tikrojo psihoanalizės 
objekto, jeigu ši sąnara nebus suvokta taip, kaip ją suprato 
Freudas. Mes esame įpareigoti aptarti potraukio! sąvoką 
tiek, kiek Freudas jai suteikia būtent psichiką nuo kūno 
atribojančios sąvokos statusą. 

Iš pradžių reikia patikslinti, kad žodis potraukis“ yra 
vertimas iš vokiškojo Trieb (daiktavardis, atitinkantis 
veiksmažodį treiben — stumti), bet jis nėra vienintelis. Dar 
neseniai pakankamai gyvai buvo dėl to diskutuojama. Vieni 
labiau linke versti žodžiu instinktas. Potraukio varianto 
šalininkai jiems prieštarauja, esą Freudas vartojęs žodį 
Instinkt tada, kai norėjęs apibūdinti iš anksto susiformavusias 
gyvūnų elgesio struktūras, jų paveldimumą ir rūšinį 
bendrumą, o tai atitinka prancūziškojo instinct 1mplikacijas. 
Atsižvelgiant į tai, atrodė būsią prasmingiau pasirinkti kitą 
Trieb vertimą. Jeigu ir pritarsime šiai nuomonei ir vartosime 


! Mūsų požiūriu, šiuo terminu aprašomų reiškinių lygmenyje ir "postū- 
mis "potraukis" reiškia beveik tą patį. Vert. past. 

potraukio terminą, tai vis dėlto reikia turėti omenyje, kad 
instinkto terminas buvo 17 yra kai kuriuose vertimuose 
vartojamas. Taip pat pravartu žinoti, kad Standard Edition 
vertėjai (pilnas raštų rinkinys anglų kalba) nusprendė vietoj 
angliškojo instinct vartoti drive ar urge, prancūziškojo 
pulsion ekvivalentus. 

Freudo požiūriu, potraukis — tai dinamiškas procesas, 
kurį sudaro postūmis, kurio šaltinis yra lokalizuotas somatinis 
dirginimas. Šis postūmis atitinkamai mobilizuoja tiek psichinį 
aparatą, tiek motoriką ir numato tokį elgesio pasirinkimą, 
kuris, remiantis konstantiškumo principu!, garantuotų 
somatiniame šaltinyje egzistuojančios įtampos iškrovą. 

Ši iškrova ir sudaro potraukio tikslą: ją realizuoti padeda 
tam tikras objektas. Kol kas mes aptarsime tik seksualinius 
potraukius. 

Pavyzdžiui, libidinis dirginimas? burnos gleivinėje (šalti- 
nis) žindomą kūdikį verčia (postūmis) ieškoti krūties arba, 
kai jos nėra, savo piršto (objektas), kad čiulpdamas sumažintų 
šį dirginimą (tikslas) Pagal šį apibrėžimą išeitų, kad 
seksualinių potraukių yra tiek pat, kiek yra potencialių 
libidinio dirginimo somatinių šaltinių. Būtent šia prasme 
kalbama apie oralinius, vojeristinius potraukius ir t.t. Toliau 
įsitikinsime, kad libido sąvokos pagrindu bus siekiama tam 
tikru būdu susieti įvairius atskirus potraukius, remiantis 
šią savoką atitinkančia hipotezė, teigiančia, kad bendra 
energijos srovė gali keisti vietą, ir kad šie potraukiai, 
eiliškumo prasme būdami pirmieji individualaus vystymosi 
metu, seksualinės brandos laikotarpiu galų gale pajungiami 
genitalijų zonai. 


1 "Freudo paskelbtas principas, pagal kurį psichinis aparatas siekia 
išlaikyti kuo žemesnio arba bent jau pastovaus lygio dirginimo intensyvumą 
(Laplanche'as ir Pontalis). 


2 Šio dirginimo libidinis turinys bus aptartas vėliau (žr p. 35). 

Potraukis ir reprezentacija 


Bet kodėl būtent potraukio sąvoka laikytina atribojančia 
psichiką nuo kūno? Akivaizdu, kad potraukio šaltinis yra 
tik kūno srityje; tikslas — taip pat, bent jau tiek, kad 
jį sudaro somatinio šaltinio lygmenyje egzistuojančios įtampos 
redukcija. Bet kai ieškoma objekto, galinčio redukuoti šią 
įtampą, reikia, kad nuo pat pradžių dalyvautų psichiniai 
procesai. Tiesą sakant, nors motinos krūtis ir yra pirmasis 
objektas, ji nerandama paties vaiko pastangomis; ji jam 
paduodama. Kurį laiką jis neturi ir pačių ieškojimo 
instrumentų, tiek intelektualinių, tiek motorinių. Kai somatinė 
įtampa vėl atsiranda, o objekto tuo metu nėra, jis geriausiu 
atveju gali įsivaizduoti objektą egzistuojant, tartum 1šsvajoti' 
jo buvimą. Pirmasis pasitenkinimo patyrimas neabejotinai 
palieka mneminius pėdsakus, kurie, įtampai atsiradus, vėl 
atgyja, ir Freudas yra įsitikinęs, kad šis prisiminimas yra 
haliucinacinio pobūdžio, tai yra praeities įvykio mneminis 
atkūrimas žindomo kūdikio psichikoje prilygsta realaus 
įvykio suvokimui. Vadinasi, supainiojami suvokimas ir 
prisiminimas, įsivaizduojamas objektas ir realus objektas, 
o tai kartojasi ir vėliau — suaugusiojo sąmonėje — sapnuojant. 

Šį skirtumą bus galima parodyti tik vėliau (žr. p. 56, 
"Malonumo principas 1r realybės principas“), kai mneminis 
vaizdas, nebetapatinamas su realybe, orientuos ieškoti tokio 
pat objekto arba panašaus į tą, išsaugotą atmintyje. Tokia 
evoliucija vyksta kartu ryškėjant faktui, kad objektas, kurį 
iš pradžių kūdikiui dėl jo bejėgiškumo suteikdavo aplinka, 
dabar pamažėle turi būti randamas savarankiškai. Mneminis 
vaizdas, akimirksniu galėdavęs pakeisti norimą objektą, 
kol šis tam tikru metu atsirasdavo kūdikio akiratyje, 
pasikeitus aplinkybėms, pasidaro modeliu visų objektų, kurių 
nuo šiol bus aktyviai ieškoma realybėje. Vadinasi, mneminis 

vaizdas tampa žikslo reprezentacija', t.y  1šankstineė 
reprezentacija — nors ir paskolinta iš praeities patyri- 
mo — objekto ir situacijos tada, kai 1r objektą, ir situaciją 
reikia surasti ar reprodukuoti. 

Vis dėlto pabrėšime, — ir tai nepaprastai svarbu, - kad 
mneminę medžiagą, iš kurios formuojami mūsų vaizduotės 
kūriniai, sudaro ne tik mūsų pačių ankstesnioji pasitenkinimų 
patirtis, bet ir prisiminimas tų scenų, kurias esame stebėję 
ir sutapatinę save su kuriuo nors veikiančiuoju asmeniu, 
kartu su juo išgyvendami potraukių patenkinimą (arba 
suteikdami tai jam). Dėl to mūsų fantazijoms būdingas 
ne tik retrospektyvumas, bet ir prospektyvumas. Jos 
neapsiriboja tuo, kad mums pasiūlo grįžti į mūsų pačių 
ankstesnįjį patyrimą; jos skatina ieškoti naujos patirties 
susitapatinant su kitu. Naujų patirčių (tikslo reprezentacija) 
siekimas įmanomas tiek, kiek mes patys įstengiame 
įsivaizduoti save kito vietoje patyrimo situacijoje, kurią 
mes tiesiogiai stebėjome ar apie kurią žinome iš kokiu 
nors būdu gautos informacijos. Taip psichiniu požiūriu vaikas 
pasiekia suaugusio Žmogaus amžių, ir tik šiame susitapatinimo 
kontekste reikia suprasti jo domėjimąsi suaugusiųjų sek- 
sualumu ir tai, kokiais būdais jis tenkina savo smalsumą. 
Tai, kuo jis įsitikino savo akimis, ar išgirdo, ar pamatė,- 
visa ši informacija gali modifikuoti jo seksualumo raidą 
tiek, kiek vaikas pats tapatina save su vienu ar kitu 
suaugusiuoju, o — būna ir taip — suaugusysis ne visada 
yra tos pačios lyties. 

Visa tai, ką mes tik ką išsakėme apie tikslo reprezentaciją 
1r vaizduotės kūrybą, yra artimai susiję su troškimo sąvoka. 
Troškimą galima apibrėžti kaip tokį judėjimą, kuris, 
prasidėdamas dirginančiu postūmiu, baigiasi mneminio vaizdo 


L Zielvorstellung, kurį Laplanche'as ir Pontalis linkę versti "reprezen- 
tacija - tikslas" Zr. diskusiją šiuo klausimu atitinkamame šių autorių žodyno 
skirsnyje, taip pat p 22. 


243 


atkūrimu, — tiek ankstesnės asmeninės patirties vaizdo, 
tiek tarpasmeninės patirties vaizdo, kai norime būti panašūs 
į kitą arba jį pakeisti. Šis atkūrimas pats savaime yra 
pasitenkinimo ir malonumo šaltinis, kartu kaip atgaivintas 
pasitenkinimas ir kaip išankstinis pasitenkinimas. Tai reiškia, 
kad mneminis vaizdas, kaip ir vaizduotės kūriniai, kurie 
iš jo gauna medžiagą, tam tikru laipsniu realizuoja troškimą, 
nors jie besiplėtodami ir būtų praradę tą haliucinacinį 
atspalvį, kuris, pasak Freudo, buvo ypač ryškus iš pradžių, 
ir norsjie, bent jau budėjimo būsenoje, daugiau nebepainiojami 
su tikruoju grįžimu į ankstesniąją situaciją. Būtent šia 
prasme Freudo pavartotą vokišką terminą Zielvorstellung 
tikslinga versti reprezentacija — tikslas, tuo faktiškai 
pabrėžiama, kad mneminio vaizdo atkūrimas pats savaime 
nubrėžia potraukio tikslą. 

Tačiau, norint visiškai pašalinti dirginantį postūmį, reikia 
ne tik prisiminti praeitį, bet ir toliau pratęsti iškrovos 
procesą, aktyviai ieškant realaus pasitenkinimo objekto, 
įgalinančio iš tikro pasiekti potraukio tikslą. Šiuo atveju 
mneminis vaizdas atlieka informacinio vaizdo funkciją ir 
jis verčiau vadintinas tikslo reprezentacija. Tada, kai realus 
objektas nepasiekiamas dėl išorinių materialių ar socialinių 
kliūčių arba dėl vidinių trukdymų, šis procesas baigiasi 
mneminio vaizdo atkūrimu ir vaizduotės kūryba, kuri šiomis 
aplinkybėmis netramdoma tampa itin spalvinga; šios kūrybos 
pavyzdys — realybę pakeičiančios jaunystės svajonės. 

Kai potraukio įtampos sukeltos reprezentacijos negali 
patekti į sąmonę arba kai jos iš ten buvo išstumtos, nelieka 
nei vaizduotės kūrybos, nei samoningo reprezentacijos tikslo. 
Nors iš tikrųjų nereikėtų įsivaizduoti, kad iš sąmonės 
išstumtos reprezentacijos vis dėlto lieka inertiškos pasąmo- 
ningumo lygmenyje. Jos ne tik išlaiko sugebėjimą pasalūniškai 
lemti mūsų elgesį, bet ir, anot Freudo: ...potraukio repre- 
zentantas plėtojasi itin laisvai tr nevaržomai, kai Jis, 
išstumtas, išvengia sąmonės įtakos. Tada jis plinta, Jeigu 
galima taip pasakyti, tamsoje ir randa nepaprastas išraiškos 

formas, kurios, apsakytos ir paaiškintos, pacientui visada 
atrodo ne tik nepriimtinos, bet ir bauginančios, ir tai todėl, 
kad jis į jas žiūri kaip į ypatingos potraukio Jėgos atspindį. 
Ši apgaulinga jėga atsiranda dėl to, kad ji, nevaržomai 
skleisdamasi vaizduotėje, sustingsta, kai atsisakoma patenkinti 
troškimą"!. Šiomis sąlygomis toliau ieškoti norimo objekto 
1r norimos situacijos yra neįmanoma, bent jau racionaliai, 
pasirenkant aprobuotas priemones. Dabar tikslą galima 
pasiekti tik gudraujant, prisidengus priimtinų, net ir viešai 
rekomenduojamų tikslų skraiste, — tokių tikslų, už kurių 
pasąmoningas troškimas sugeba atpažinti tai, kas jam gali 
būti reikalinga ar naudinga. Antai Freudas aprašo triskart 
tapusios našle damos istoriją, — ji buvo įsitikinusi, kad 
kiekviena jos santuoka rėmėsi altruistiniu troškimu slaugyti 
1r išgelbėti vargšą sergantį vyrą. Be abejo, mintis, kad 
šie vyrai galėjo netrukus mirti, nederėjo prie jos sąmoningų 
motyvacijų; vis dėlto turime teise tarti, kad ši mintis padėjo 
Jai apsispręsti renkantis santuokos partnerius, ir šioji dama 
taip surasdavo galimybę ne tik palengvinti savo dalią, bet 
kartu ir patenkinti savo pagiežą vyrų atžvilgiu, pasisavindama 
jų turtą kaip kompensaciją už tai, kad jie turi nefunkcionuo- 
jančius lytinius organus. 

Jeigu reprezentacija, tiksliau, tikslo reprezentacija psichikos 
lygmenyje iš tikro neišvengiamai sukeičia vietomis somatinio 
potraukio dirginimą ir motorinę veiklą, įgyvendinančią 
potraukio tikslą, tai suprantama, kad būtent šiame lygmenyje 
veikia įvairūs gynybos mechanizmai, kurie siekia sutrukdyti 
įgyvendinti šį tikslą. Tarp jų svarbiausia vieta tenka išstū- 
mimui, po kurio reprezentacija išsivaduoja iš sąmoningos 
psichinės veiklos kontrolės. Šio reiškinio padarinius ką tik 
glaustai priminėme. Faktiškai reprezentacijų lygmenyje 
vyksta tai, ką Freudas pavadino potraukių lemtimi" t.y 
transformacijos, kurios apima tiek objektą, tiek tikslą, 
bendriausiu požiūriu prisiderinant prie gynybos. Nurodysime 


1 Metapsvchologie. Ėd. Gallimard, Coll. Les Essais.- P 73. 

pavertimo priešybe pavyzdį, o tiksliau, aktyvumo virtimo 
pasyvumu atvejį, kurį Freudas įžvelgia, kai nuo vojerizmo 
pereinama prie ekshibicionizmo (apžiūrinėti, kad tave 
apžiūrinėtų) arba nuo sadizmo prie mazochizmo (kankinti, 
kad tave kankintų): akivaizdų, kad vaidmenų sukeitimas 
ir identiteto inversija, pasireiškianti šių virtimų atveju, 
atliekami vaizduotės lygmenyje tol, kol realizuojami praktiškai. 
Taip yra ir įvairių perkėlimų bei substitucijų atvejais, kurie 
bus aptarti vėliau. 


Santykis tarp psichikos ir kūno 


Nors galėjome tik paminėti itin sudėtingą problemą, tikimės, 
kad pavyks bent jau paaiškinti, kaip Freudui iškyla kūno 
santykio su psichika problema. Šiam santykiui netaikomas 
priežastinis ryšys (blogas virškinimas — sapno priežastis), 
jis nepaaiškinamas remiantis Taine'o išdėstytu paralelizmo 
principu, nepriimtina ir ta perspektyva, kurioje jį tyrinėja 
epifenomenalistinė sąmonės teorija'. Šį santykį Freudas 
lygina su tuo, kuris yra tarp įgaliotinio ir įgaliotojo. Būtent 
šios metaforos požiūriu, įsigilinant į visus jos aspektus, 
1r reikia suprasti terminą Vorstellungsreprūsentant, kuris 
buvo išverstas reprezentatyvus reprezentantas (ir visai 
neseniai, Laplanche'o ir Pontalio žodyne, reprezentacija- 
reprezentantas*); ir viena, ir kita forma reiškia, kad psichinė 
reprezentacija yra potraukio somatinio proceso reprezentantas 
įgaliotinio" ar "atstovo" prasme. 


"Jos požiūriu, sąmonė yra tik antrinis reiškinys, lydintis tam tikrus 
nervų sistemos procesus, bet 'nesugebantis reaguoti į juos, kaip kad šešė- 
lis į keliautojo žingsnius“ 

“ Verčiant sudurtinį žodį Vorstellungsreprūsentant iškyla nemenkų sun- 
kumų. Jį sudarantys terminai vokiečių kalboje turi skirtingas šaknis ir 
į prancūzų kalbą gali būti išversti dviem terminais, turinčiais tą pačią 
lotynišką šaknį (reprezentantas ir reprezentacija), bet tai 1r toliau klaidina 
skaitytoją. 

Nepaprastai svarbu suprasti tai, kad psichoanalizė niekada 
netyrinėjo somatinės potraukio pusės — kaip ji tai galėtų 
padaryti remdamasi vien kalba. Ji išsiverčia su Vorstellungs- 
reprūsentanten, turint omenyje abi šio žodžio prasmes, su 
psichiniais potraukio reprezentantais. Kaip ką tik įsitikinome, 
nors jie ir yra būtini tarpininkai tarp dirginimo ir potraukio 
tikslo realizavimo, bet nepaleidžia iš rankų savo egzistencijos 
1r patys yra instrumentai tam tikros libidinės iškrovos. 
Nuo jų išsidėstymo 1r tarpusavio santykių ir nuo jų remiamų 
procesų ir operacijų iš esmės priklauso galutinė individo 
seksualumo sandara, jam suteikiama tam tikra vieta gyvenime, 
normali arba perversiška pasirinkimų kryptis, sveikata arba 
neurozė. 

Kaip matome, itin atsargiai reikia priimti nuorodas į 
"biologizmą" kuriuo norima apkaltinti Freudo kūrybą. Tai 
tiesa, Freudas niekada nepamiršo, kad pirmasis psichinių 
reiškinių šaltinis — kūnas; bet tiesa ir tai, kad jis niekada 
neprarado vilties, jog šie reiškiniai kada nors bus paaiškinti 
fizikos 17 chemijos terminais. Tai neprieštarauja atradimo 
esmei, jo taikomai savo technikoje 17 mūsų - savojoje,- 
tai slypi tik šių reiškinių lygmenyje! (ar šis atradimas, 
paties Freudo žodžiais, privalo būti tik laikinai taikomas). 
Šie reiškiniai nėra koks nors savarankiškas idėjų pasaulis 
filosofinio idealizmo prasme. Freudas mums visada primena, 
kad reprezentacijos atsiranda iš sensorinės patirties, kaip 
jų turinio šaltinio — dėl to jam svarbūs atminties reiškiniai, 
ir kad jų intensyvumas, kaip ir jų išprovokuotų gynybinių 
veiksmų intensyvumas, priklauso nuo potraukio somatinio 
šaltinio — reikšmė priskiriama emocijoms, kurios lydi šias 


! Suprantama, būtent šiame lygmenyje J.Lacanas taiko signitikanto 
sąvoką, paimtą iš Ferdinando de Saussure'o. Tai, ką mes anksčiau aprašėme 
kaip potraukio psichinių reprezentantų veiksmus (reprezentacijas), nuo kurių 
priklauso galutinė seksualumo sandara, jo vertinama ir tyrinėjama kaip 
signitikantų veiksmai, nes šių veiksmų struktūra sutampa su kalbos struktūra 
(žr p. 155). 


27 


reprezentacijas ir, Freudo požiūriu, yra psichinė šio kiekybinio 
faktoriaus išraiška. 

Bet aptariamu požiūriu skirtinga galutinė seksualumo 
sandara susidaro ne dėl to — arba ne tik dėl to, — kad 
kiekvienas individas savaip profiliuoja potraukį kiekybės 
ir kokybės prasme — pavyzdžiui, konstitucijos požiūriu 
skirtingas oralinio, analinio ir genitalinio potraukių 
paskirstymas; seksualumo sandara dar skirtinga dėl to — 
ir ypač dėl to, — kad potraukio energijai kelią užtveria 
kiekvienu atveju kitas gynybinis reljefas, kuris priverčia 
pasirinkti vieną ar kitą būdą. Kitaip tariant, seksualinių 
potraukių psichinių reprezentantų ir, visų pirma, išstūmimo 
likimas — tai jų ir jėgų, nenorinčių, kad potraukio objektas 
ir tikslas būtų pasiekti, konfrontacijos rezultatas. Toliau 
pradėsime tiksliau aptarti psichoanalizės seksualumo 
sampratą ir aprašysime individo seksualinės raidos pagrin- 
dines kryptis. Nerealu tikėtis, kad tai darant galima atskirti 
seksualinį konflikto elementą tartum grynąjį kūną. Kiek- 
viena seksualumo apraiška, kaip ir kiekvienas jo evoliucijos 
ženklas — tai jėgų išsidėstymo rezultatas, bet ne vienintelio 
seksualinio potraukio vektoriaus išraiška. Kadangi pats 
savaime šis konfliktas nėra patologija; jis egzistuoja, nes 
seksualinis potraukis niekada nėra jėga, kuri veiktų viena; 
jis atlieka struktūrinimo funkciją ta prasme, kad galutinė 
seksualumo sandara, tiek tokia, kokią mes laikome normalia, 
tiek visokios kitokios, yra konkretus šio konflikto sprendimas. 
Pagaliau norėdami nustatyti kitą asmenį ar kitas konflikte 
dalyvaujančias jėgas, konfrontuojančias su seksualiniais 
potraukiais, apžvelgsime įvairius vieną po kito Freudo 
siūlytus šios problemos sprendimus. 


2 
Seksualumo raida 


Mintis apie vaikų seksualumą mes priimame rimtai, jau 
be tokio pykčio, nepasitikėjimo ar ironijos, kurią reiškė 
Freudo amžininkai. Pripažinome, kad seksualumo apraiškos 
neatsiranda staiga brendimo stadijoje, kada subręsta lytiniai 
organai. Pripažinome, kad vaiko žaidimai ir jo smalsumas 
nėra toks nekaltas, kaip buvo manoma. Abejotina, ar vis 
dėlto teisingai įsivaizduojama tai, kaip psichoanalizė supranta 
seksualumą, kai kalbama apie jo apraiškas jau kūdikio 
elgesyje. Šia prasme "seksualumą išreiškia ne tik veiksmai 
tr malonumas, priklausantys nuo genitalinių organų funk- 
cionavimo, bet ir daugybė vaikystei būdingų dirginimų tir 
veiksmų, keliančių malonumą, kuris nėra vien pagrindinių 
fiziologinių poreikių patenkinimas (kvėpavimas, alkis, 
ekskrecijos funkcija tr t.t.), ir pasiretškiančių vadinamosios 
normalios seksualinės meilės sudedamųjų dalių pavidalu“ 
(Laplanche'as ir Pontalis). 


Pirmosios seksualinės raidos stadijos 
Jau maitinimosi poreikio patenkinimas čiulpiant krūtį (arba 


žinduką) faktiškai padvigubina malonumą, kuris, nors ir 
priklauso nuo šio patenkinimo, bet su juo nesutampa ir 


PAS, 


išryškėja kaip savarankiškas tikslas, kurio siekiant čiulpiami 
įvairūs objektai ar savojo kūno dalys, ypač — nykštys. 
Kalbama apie fizinį malonumą, lokalizuotą burnos gleivinėje, 
kuris yra, ko gero, labiausiai trokštamas ir šio amžiaus 
vaikui pasiekiamas patyrimas. 

Vis dėlto negalima atskirti kitų šios situacijos, kurioje 
toks malonumas patiriamas, aspektų. Maitinimas krūtimi 
duoda progą artimai bendrauti su motina ir fiziniu požiūriu 
(net jeigu žindukas 1r pakeičia krūtį), 17 emociniu, kai 
poreikio patenkinimą ir oralinį malonumą papildo įvairūs 
pamaloninimai. Bendraudamas su motina, patirdamas įvairias 
manipuliacijas, kurių objektas yra jis pats, kūdikis pradeda 
suvokti pirmuosius kreipinius, kuriais reiškiama pilna 
meilės, priešiška ar rūpestinga motinos nuostata. Bet nors 
ir labai mylinti vaiką motina — arba krūtis — yra ne tik 
pamaloninimų, bet ir praradimų šaltinis; patenkindama 
poreikį ji "dovanoja" ne tik palaimos būseną, bet ir kančią, 
nusivylimą ir įniršį, kai pavėluoja numalšinti savo kūdikio 
alkį. 

Kai sustiprėja raumenų kontrolė, malonumas jau siejamas 
su kita kūno funkcija — defekacija ir nebepriklauso vien 
nuo gyvybiškai svarbaus poreikio patenkinimo. Šio malonumo 
centras yra analinė gleivinė, dirgininma tiek kaupiantis, 
spaudžiant fekalinėms medžiagoms, tiek jas pašalinant. 
Vaikas gali pasinaudoti tuo, kad jis išmoko kontroliuoti 
sfinkterius, ir uždelsti šalinimą. Iš to jis gauna dvigubą 
naudą: viena vertus, užlaikymas yra savaime malonus 
analinės gleivinės dirginimo patyrimas, antra vertus, dėl 
jo padidėja šalinimo malonumas. Kaip ir piršto čiulpimo 
atveju, čia kalbama apie malonumą, vadinamą autoerotiniu, 
t.y. taip nusakoma tai, kad jį vaikas gauna neišeidamas 
už savojo kūno ribų, nesinaudodamas išorimiu objektu. 
Tačiau kartu, kaip ir ankstesniuoju maitinimosi funkcijos 
atveju, defekacija tampa pagrindine santykio su aplinka, 
ypač santykio su motina, ašimi,.- santykio, iš abiejų pusių 

lydimo stiprių emocijų. Tarp kita ko, šį naują santykį skatina 
tuštuma, ką tik atsiradusi nutraukus maitinimą krūtimi; 
vaikas randa būdą, kaip atkurti santykius, ką tik nutrauktus 
kitame lygmenyje. 

Šiuose santykiuose pradeda veikti nauji veiksniai, kurie 
turės didelę reikšmę tolesnėje seksualumo raidoje. Maitindama 
vaiką krūtimi, motina jam visada tik ką nors atiduodavo,- 
patenkindavo jo norą, už tai jo nieko neprašydama. Supran- 
tama, daugeliu atvejų vaikas nebuvo maitinamas tuoj pat, 
vos tik jis pareikšdavo norą; tvarkaraštis, pagal kurį 
maitinamas vaikas, yra pirmasis privalomos tvarkos pavyzdys, 
jis buvo jai pajungtas ir priėmė ją reikšdamas stiprias 
emocijas. Šios tvarkos vaikas išmoko pasyviai, nes iš jo 
nebuvo reikalaujama rinktis vienokį ar kitokį elgesį - iš 
jo buvo reikalaujama nebent priderinti triukšmingas alkio 
išraiškas prie maitinimo tvarkaraščio. Viskas pasikeičia tada, 
kai vaikas išmoksta valdyti ir kontroliuoti raumenų aktyvumą. 
Dabar vaikui teigiama, ką jis turi ir ko neturi daryti, 
reikalaujama, kad jis ką nors darytų tam tikru būdu. 
Pavyzdžiui, valgydamas jis turi laikytis švaros, nemėtyti 
šaukšto 1r t.t. Nuo dabar vaikas galės pareikšti savo 
paklusnumą, nepasitenkinimą ar nepritarimą kitaip, negu 
maitinimo priėmimu ar atmetimu. Šiuo požiūriu pratinimas 
prie tvarkos jo elgesiui suteiks kai kurių išimtinių teisių. 
Ko nors prašomas, jis faktiškai gali priimti, gali 17 atmesti; 
jis turi prisiderinti prie laiko ir vietos aplinkybių, kitokių 
negu tos, kuriomis jis patirdavo didžiausią malonumą. Jis 
gali prie jų prisitaikyti, tuo parodydamas esąs pasirengęs 
verčiau iš dalies atsisakyti šio malonumo ir slopinti 
nepasitenkinimą negu supykinti savo motiną ir tuo 
komplikuoti savo santykius su ja; beveik visuomet jam 
už tai atsilyginama pasitenkinimo apraiškomis 17 daugiau 
ar mažiau pagyrų pilnais komplimentais, kurie jam suteikia 
tikėjimą, kad motina tikrai jį myli. Bet jis gali pasielgti 
ir savo nuožiūra, gerai žinodamas, kas nepatinka jo aplinkai. 


Vadinasi, jis turi ginklą, — kurio jam kol kas trūksta kitose 
situacijose, — gali juo pasinaudoti, kad atkeršytų savo 
motinai, ypač dėl to, kad ji auklėjimo tikslais atkakliai 
riboja jo malonumą; jis gali taip elgtis ir dėl anksčiau 
susikaupusių nuoskaudos priežasčių. Svarbiausia iš jų yra 
nujunkymo patirtis, nes ji reprezentuoja ypač giliai vaiko 
išgyventą įvykį. Priešiškos reakcijos 17 neapykantos emocijos, 
sukeliamos pratinant prie tvarkos, siejasi su ta agresyvumo 
17 destruktyvumo reikšme, kurią savo fantazijose vaikas 
priskiria tiek defekacijai, tiek ekskrementams ar net žarnyne 
vykstantiems procesams, su kuriais jis susipažįsta per 
skausmo 1r kančios pojūčius. Iš to galima nuspėti, kodėl 
klinikinio stebėjimo metu nuolat išryškėja ryšys tarp sadizmo, 
interesų perseveracijos ir vaizduotės kūrybos, būdingos šiai 
raidos stadijai. 

Taigi vaiko ekskrementas turi teigiamą reikšmę tiek, 
kiek jis yra motinos lūkesčių objektas, dovana, galinti būti 
įteikta motinai juo išdidžiau, juo labiau ekskrementų 
konsistencija ir kiekis atitinka motinos lūkesčius. Jie turi 
tiek neigiamą ir agresyvią reikšmę, kiek jie neatitinka 
motinos keliamų sąlygų ir ją apvilia. Tada atkreipiamas 
dėmesys į išmatų pašalinimo i1r suirimo faktą, tartum jos 
būtų kūne vykstančių maisto naikinimo procesų svarbiausias 
produktas, ir tam suteikiama didžiausia reikšmė, o kartu 
ir jų teršiamosioms bei kenkiamosioms ypatybėms. 

Pabrėšime, kad tik susidurdamas su malonumo apribojimais, 
būdingais šiai raidos stadijai, vaikas susipažįsta su mūsų 
civilizacijos reikalavimais ir varžtais. Tai, kad vaiką į šią 
sritį įveda motina ir kad priimdamas tuos reikalavimus 
arba pasipriešindamas jis pradžiugina arba suerzina motiną, 
daro didelę įtaką vėlesniam individo požiūrio į visuomenę 
formavimuisi. Pasipriešinimas visuomenei pernelyg paprastai 
aiškinamas kaip maištas prieš tėvo autoriteto pakaitą, o 
juk tai beveik visada yra nepasitenkinimas ir protestas, 
nukreiptas į motiną — tai nereiškia, kad negali būti 1r 

kitų šio maišto priežasčių. Būtent šis aptariamas auklėjimo 
konteksto tarpsnis lemia mūsų civilizacijos individo gerą 
elgesį — ar net pernelyg gerą, kuris dėl itin išreikšto rigorizmo 
1r šykštumo kai kada vadinamas paniekinamu sfinkteriškos 
dorovės vardu. Ir vėl mes turime nepamiršti, kad tokia 
dorovė iš esmės išreiškia paklusnumą motinos norui ir 
yra priemonė išsaugoti jos ankstesnę meilę. Ji netinka 
kitiems individams ar vertinimams, išoriniams dvinario 
santykio motina — vaikas atžvilgiu, ir gali galutinai išryškėti 
be tėvo įtakos ir autoriteto. 

Ką tik aprašytose raidos pakopose, be abejo, atpažįstama 
tai, ką psichoanalizė įvardija oralinės ir analinės (arba 
sadoanalinės) stadijos terminais. Iki šiol mes sąmoningai 
nevartojome šių įvardijimų, kurie dėl savo patogumo yra 
labai paplite bei savotiškai 'nusidėvėję' 17 įgalina pernelyg 
lengvai užmiršti spalvingą ir sudėtingą jų turinį. Be to, 
šie pavadinimai pabrėžia biologinę Freudo minties kryptį 
ir neatsižvelgia į kitas, vis dėlto esančias jo libidinių stadijų 
koncepcijoje nuo pat pradžių. Einant šia kryptimi iki galo, 
telieka tvirtinti, kad oralinės ir analinės zonų erogeniškumas 
yra sandaros faktas 17 kad kurios nors zonos erogeninis 
pirmavimas konkrečiu laiku paklūsta vien fiziologiniam 
apibrėžtumui. Pateiktasis stadijų aprašymas, be abejo, parodys, 
kad būtų keblu priimti tokią koncepciją ir kad, jei ir 
egzistuotų toks konstitucinis zonų erogeniškumas iš viso, 
tai jis būtų pastiprinamas ir net išaukštinamas, nes tuo 
laikotarpiu tos zonos yra pagrindiniai vaiko santykio su 
motina tarpininkai. Isterinės konversijos sutrikimai (žr. p. 
89) įtikino Freudą, kad progai pasitaikius kiekviena kūno 
dalis gali būti erogeniška. Pabaigoje priminsime: galima 
numanyti, kad oralinė ir analinė zonos tampa erogeniškos 
tik dėl to vaidmens, kurį jos tam tikrą laiką vaidina motinos 
ir vaiko santykiuose. Patikslinsime, kad vis dėlto Freudas 
manė kitaip. Nors aprašydamas stadijas jis ir visapusiškai 
pabrėžė bendravimo aspektus, bet buvo linkęs manyti jas 
turint fiziologinį pagrindą. Šis Freudo teiginys yra susijęs 

su jo potraukio energijos ir atskirų potraukių samprata 
(žr. p. 94), — jų somatinis šaltinis yra erogeninės zonos. 

Šioje vietoje tiktų pabrėžti, kad burna ir anus yra du 
kraštiniai kūniško tranzitinio proceso taškai; tai išorinio 
pasaulio medžiagos priėmimo ir šalinimo angos, kurios 
funkcionuoja santykio su kitu žmogumi kontekste, - santykio, 
kupino prieštaringų troškimų ir emocijų (o tai tik labai 
retai pasitaiko kitoje kūno veikloje, pavyzdžiui, kvėpuojant). 
Vadinasi, įveikdamas įvairias maitinimosi ir virškinimo 
proceso pakopas ir padedamas objekto — maisto, vaikas 
gauna pirmąją įsigijimo, išsaugojimo ir atmetimo patirtį, 
kartu susidurdamas su šios patirties keliamomis aplinkos 
reakcijomis. Tolesnė patirtis visada išlaikys pradinius prisimi- 
nimus, bent jau nesąmoningumo lygmenyje, į kurį analizė 
siekia prasiskverbti. 

Visą gyvenimą vyksta nuostatų ir emocijų perkėlimas 
į naują veiklą, išsaugant pirmąją patirtį, ir dėl to kai 
kurių asmenų santykis su kitais asmenimis ir su turėjimo 
objektais gali būti itin ryškiai paveiktas vienos ar kitos 
stadijos charakteristikų. Freudas išskyrė ir pavadino analiniu 
charakteriu tokį asmenybės tipą, kuriam būdingi trys 
dažniausiai drauge pasitaikantys charakterio bruožai: tvar- 
kingumas, šykštumas, užsispyrimas. Panašiai norėta aprašyti 
oralinį charakterį, kuriame pirmauja godumas ir vergiškumas. 
Tačiau šiomis pastangomis sukurti psichoanalitinės krypties 
charakterio mokslą labiausiai susidomėta psichoanalizei 
svetimoje psichologų ir parapsichologų aplinkoje, kurioje 
buvo pernelyg vertinami neteisėti ir tušti pavadinimai. 
Kasdienėje praktikoje psichoanalitiko veiksmai yra priešingi 
požiūriui, kad apie individą spręstina tik atsižvelgiant į 
jo vietą klasifikacijoje. 

Tačiau stadijų reikšmė įvertinama itin paviršutiniškai, 
jeigu neparyškinama, kad kiekvienos stadijos lemiamoji 
veikla (įsiurbimas oralinėje stadijoje 17 užlaikymas ar šalinimas 
analinėje) nustato santykio su išorinio pasaulio objektais 

būdą, pasikartojantį kituose, psichiniuose ar somatiniuose 
veiksmuose, ir sukuria jiems tam tikrą modelį ar fantazijų 
šaltinį. Posakiai, panašūs į: ryti akimis" "ryte praryti 
knygą“ '"pravalgyti turtą, skanumynas' "mėgti istoriją“ 
"gurkštelėti gaivaus oro", yra suprantami tiesiogiai 1r rimtai 
(kaip ir visos metaforos); jie rodo, kad įvairūs veiksmai 
1r situacijos išgyvenami panašiai kaip ir maitinimasis — 
jie mobilizuoja tas pačias individo nuostatas 17 tuos pačius 
veiksmus. Visoks kaupimas, ypač pinigų, lygintinas su 
analiniu užlaikymu, visoks šykštumas — su vidurių užkie- 
tėjimu; o jau keiksmažodžių, tai jų - tiek apdrabstyti purvais, 
tiek pažeminti — yra apstu skatologijos žodyne. 

Pripažinus infantiliško elgesio, nepakylančio virš oralinės 
1r analinės zonų interesų, reikšmę, tarus kad šis elgesys 
vaikui yra malonus nepriklausomai nuo poreikio patenkinimo 
17 grindžia įvairiausių emocijų kupiną jo santykį su aplinka, 
reikėtų tik klausti, kodėl Freudas laiko jį seksualiu? Jo 
argumentai galėtų būti sudėstyti taip: 

1. Vaiko patirtas malonumas dirginant oralinę ir analinę 
zonas kartojasi normaliame suaugusiojo seksualiniame 
gyvenime kaip jo sudedamoji dalis ir yra daugiau ar mažiau 
svarbus tiek pasirengiant sueičiai, tiek jos metu (bučiniai, 
tam tikrų vietų glamonės). 

2. Šis malonumas ir toliau pirmauja kai kurių perversijų 
ir perversinių veiksmų! atveju arba kaip orgazmo pakaitas, 
arba dažniausiai kaip būtina jo sąlyga (pavyzdžiui, sodomija). 

3. Jis reikšmingas formuojantis vaikų pirmosioms suaugu- 
siųjų seksualinio gyvenimo ir vaiko pradėjimo sampratoms 
(norėdami susilaukti kūdikio, tėvai glamonėjasi ar valgo 
tam tikrą medžiagą; vaikas gimsta per anus ir t.t.). 

4. Per analizę neurotikas suranda seksualinę simptomų 
prasmę, bet, remiantis šiais simptomais, jis neišvengiamai 
verčiamas pasiekti oralinių 1r analinių zonų nulemto 


! Psichoanalitinė seksualinių perversijų koncepcija dėstoma p. 84 ir 


toliau. 

infantiliško elgesio lygmenį, kad išryškėtų šio elgesio ryšys 
su vėlesniais seksualiniais veiksmais. Be to, daugelį seksua- 
linių sutrikimų, pasirodo, lemia suaktyvėjusios fantazijos 
(galimas erekcijos slopinimas dėl nesąmoningos baimės, kad 
makštis įsiurbs penį; ejakuliacijos nebuvimas dėl jos lyginimo, 
pavyzdžiui, su analiniu užlaikymu, kuriuo norėta frustruoti 
motiną). 

Būtent verčiamas šių pertvarkymų, panašumų ir pakeitimų, 
su kuriais psichoanalizė susiduria kasdien, ir norėdamas 
patvirtinti, kad iš vienos reprezentacijos į kitą, iš vienos 
kūno dalies į kitą, iš vienos pasitenkinimo formos į kitą, 
iš vieno objekto į kitą juda tas pats interesas, kurio seksualinė 
prigimtis nekelia abejonių, Freudas pradėjo vartoti libido 
sąvoką. Libido (lotynų kalba reiškia troškimą, norą) yra 
seksualinių potraukių psichinis pakaitalas; jo santykis su 
seksualumu yra toks pat, kaip alkio — su noru valgyti, 
t.y. psichikos lygmenyje libido -—- visokiomis troškimų formomis 
iškylanti somatinime lygmenyje atsiradusios įtampos išraiška. 


Lyčių skirtumas 


Tiesą sakant, tik trečiaisiais metais genitalijų zona pradeda 
dominuoti tarp kitų erogeninių zonų. Iš tikrųjų nuo pat 
ankstyvosios vaikystės genitalijų zona yra dirginimų ir 
malonių įspūdžių kilmės vieta. Pastebima kūdikio erekcijos 
ir masturbacijos užuomazgų — ir tuo kai kurios auklės 
ar net motinos daug nesvarstydamos naudojasi, kad jį 
nuramintų. Bet, atrodo, pirmaisiais metais oralinė, paskui 
ir analinė patirtis išgyvenimo stiprumu pralenkia genitalijų 
zonos jaudulius. Tik galutinai peržengus pačius aštriausius 
kofliktus su motina dėl kūdikio nujunkymo ir sfinkteriško 
auklėjimo, tik sėkmingai išstūmus šio sprendimo padarinius, 
atsiveria kelias į naują patirtį... ir naujus konfliktus. 

Šis naujas tarpsnis buvo pavadintas fnline stadija, bendra 
abiems lytims, nors atrodė esant priešingai. Maža mergaitė, 
pasak Freudo, iš tikro neįtaria egzistuojant makšties ertmę; 
kitaip tariant, ši yra "nebyli" dėl to, kad joje nejaučiamas 
joks dirginimas ar pojūtis! Tuo tarpu klitoris, anatomine 
prasme prilygstantis peniui, šioje stadijoje kaip ir penis 
yra malonių dirginimų ir pojūčių židinys. Antra vertus, 
tai amžius, kai pradedama domėtis lyčių skirtumu ir tuo, 
koks tėvo ir motinos vaidmuo pradedant vaiką. Tai, kad 
mergaitė — ir a fortiori berniukas, — nežino (ar nepripažįsta) 
turinti makštį, lemia tokį lyčių supratimą, kuris remiasi 
penio buvimu arba nebuvimu. Tačiau mergaitė nesutinka 
su tuo, kad ji niekada neturės penio. Ji net ir nemano 
jo nesant. Klitoris — tai penis, suprantama, mažytis, bet 
jis dar išaugsiąs. O dėl berniuko, tai jis iš pradžių netiki, 
kad moterys sudėtos kitaip negu jis, ir jį nelengva įtikinti, 
kad būtent taip ir yra. Moters anatomijos atradimas 
dažniausiai jį šokiruoja, nors šią traumą visiškai pridengia 
trumpa vaiko atmintis. Penio nebuvimą jis iš pradžių priima 
kaip trūkumą arba luošumą ir taip išsaugo nepažeistą 
ankstesnę bendros anatomijos idėją. Faktas, kad kai kurios 
būtybės neturi penio, nereiškia, kad jo neturi visos moterys, 
bet kokiu atveju — motina; įsitikinimą, kad motina turi 
penį, išlaiko daugelis vyrų, o gal ir visi; jis lengvai išryš- 
kinamas, analizuojant kai kurias perversijas: pavyzdžiui, 
homoseksualistai ir transvertai, tapatindami save su mo- 
terimis, remiasi tuo, kad moters apibrėžimas suderinamas 
su penio turėjimu, ir net stengiasi įrodyti tokį suderinamumą. 


1 Šį požiūrį vėliau kai kas ginčijo, ypač moterys psichoanalitikės; jų 
nuomone, makšties ertmės nepripažinimas yra antrinis darinys, būdingas 
falinės stadijos mergaitei, ir atlieka gynybines funkcijas, neutralizuojant 
pirmines intuicijas. 

Ž Ši falinės moters sąvoka, moters, kurios paveikslas taip dažnai išryš- 
kėja per analizę, sukėlė diskusijas, panašias į ką tik minėtąsias makšties 
ertmės nepripažinimo klausimu. Kai kas įtikinėjo, kad ši sąvoka nepriklauso 
tam tarpsniui, kai berniukas įsivaizduoja visas žŽmogiškas būtybes, kaip 
1r save patį, turint penį, ir išreiškia antrinį gynybinį darinį, norint paneigti 
lyčių skirtumo atradimo traumą. 

Jeigu kalbama apie falinę stadiją, vadinasi, turima omenyje, 
kad tai tarpsnis, kai, nors lyties organai dar nepasiekę 
savo seksualinės brandos, 

1) penis ir jo analogas klitoris tampa svarbiausiomis 
erogeninėmis zonomis; 

2) penis yra vienintelis abiejų lyčių pripažintas seksua- 
linis požymis; skirtumas tarp berniuko ir mergaitės nustatomas 
pagal penio buvimą arba tariamą nebuvimą; šis tariamas 
nebuvimas yra priimamas arba kaip susižalojimo rezultatas, 
arba kaip laikinas neturėjimas tam tikro daikto, kuris gali 
dar išaugti. 


Edipo situacija 


Būtent šiame amžiuje išryškėja ir visiškai atsiskleidžia tėvo 
asmens reikšmė. Iki tol vaiko santykis su aplinka, jeigu 
jis, tiesą sakant, neapsiriboja bendravimu su motina, 
daugiausia priklausė nuo šio bendravimo. Tačiau reikia 
aiškiai suvokti, kad kalbama ne tik apie materialinę 
priklausomybę, egzistuojančią todėl, kad vaikas negali 
savarankiškai patenkinti savo poreikių. Ši materialinė 
priklausomybė kartojasi 17 pasunkėja dėl emocinės pr1i- 
klausomybės. Vaikas tiki esant tvirtą ryšį tarp savo poreikių 
patenkinimo ir motinos meilės: kokia motinos meilė, toks 
ir jo poreikių patenkinimas, o kad ši meilė būtų stipri, 
jis privalo prisiderinti prie jos reikalavimų ir norų. Didžiausią 
nerimą jam kelia tai, kad toks ryšys gali būti nutrauktas, 
ir negana to, nutrauktas dėl frustracijos akimirkomis jį 
užplūstančio pykčio ir agresyvumo. Vienas iš galimų būdų 
apsisaugoti nuo šios destrukcijos - motinos reikalavimus 
ir norus piimti kaip savo paties reikalavimus ir norus, 
perkelti juos iš išorės į vidų taip, kad jie pasidarytų jo 
gyvenimo dalimi: tai pirmasis savęs tapatinimas su kitu, 
turintis didelę reikšmę, nes užsitęsęs jis gali rimtai komplikuoti 

berniuko vyriškėjimo procesą, ir tada jo padarinių niekada 
nepavyksta galutinai pašalinti. 

Tai šioje situacijoje tam tikrą vietą užima tėvo asmuo. 
Jis pasirodo kaip trečiasis narys, kuris, vaiko akimis, 
šiurkščiai įsikiša į jo santykį su motina ir drumsčia išskirtinę 
šio santykio prasmę. Vaikas įsitikina, kad jis motinai nėra 
viskas, kad jos rūpesčiai ir meilė negali būti skirti tik 
jam. Dėl to vaikas kenčia, tačiau jaučia ir palengvėjimą, 
nes taip pavyksta nusikratyti uždaro, be jokio plyšio į 
pasaulį santykio naštos. Dar kartą atkreipkime dėmesį į 
tai, kad, norint suprasti šio laikotarpio veiksnius, reikia 
atsiriboti nuo vaiko poreikių ir motinos reakcijos į šiuos 
poreikius lygmens ir persikelti į libido pasaulį, kitaip tariant, 
į aistrų sūkurį. Vaiko libidinis gyvenimas iš pradžių remiasi 
išskirtinai jo santykiu su motina. Tačiau vaikas netrukus 
įsitikina, kad jo motinos libidinis gyvenimas nėra tik šis 
santykis. Tuo pat metu, kai vaiko libidinis vystymasis vis 
labiau krypsta į genitalijų zoną, jis vis afškiau ir aiškiau 
suvokia nesąs vienintelis motinos troškimų objektas 1r 
negalįs jos visiškai valdyti pagal savo norą, nes ji taip 
pat — dažnai net labiau — myli ir tėvą. 

Iki šiol tiek berniuko, tiek mergaitės vystymasis buvo 
lygiagretus. Nuo dabar jis išsiskiria. Priminsime, kad 
berniukas sulaukia tokio amžiaus, kada jo penis įgyja 
ypatingą reikšmę ir tampa nauju libidinių dirginimų ir 
pojūčių centru. Tuo ypač lengva įsitikinti, nes iš pradžių 
vaikas šių pojūčių visai nebando slėpti,- vaiko savojo kūno 
čiupinėjimai ar Mėginimai masturbuotis nėra slapti, priešingai, 
Jis juos noriai demonstruoja. Tačiau dažniausiai tokius 
veiksmus tėvai draudžia, kai kada griežtai. Kadangi šie 
veiksmai primityviausia: skiriami motinai, daugiau ar mažiau 
atvirai provokuojant arba gundant ją, bausmė patvirtina 
jo įsitikinimą, kad jis turįs atsisakyti savo motinos kaip 
libidinio objekto. Nei dirginimai, nei masturbacija vis dėlto 
nenutraukiama, tuo labiau nesiliaujama sieti tokį elgesį 

su motinos asmeniu arba jos vaizdiniu; tačiau dabar tai 
vyksta slaptomis ir kursto vaiko baimę, nes jis įsivaizduoja 
galįs būti nubaustas ir netekti reikšmingo, tačiau prasikaltusio 
organo. Ir tai, kad moteris neturi šio organo, vaikui yra 
kaip patvirtinimas, jog tokia baimė nėra tuščia; šis 
patvirtinimas traumuoja, ir prarasti penį bijomasi, nors 
1r nepatiriama iš aplinkos jokių grasinančių veiksmų. Taigi 
kastracijos baimė išryškėja kaip visuotinis elgesio pagrindas; 
kad ir kokios būtų vaiko psichinio ir seksualinio brendimo 
sąlygos, kiekvienas berniukas išgyvena kastracijos baimę, 
ir tai yra taip akivaizdu, kad Freudas net bandė aiškinti 
šį reiškinį filogenetiniu paveldimumu,- kaip prisiminimą 
priešistorėje realiai praktikuotos kastracijos, tėvo skiriamos 
kaip bausmės. Pasak vaiko fantazijų, kastracijos bausmę 
galįs paskirti bet kuris iš tėvų, tačiau, suprantama, didžiausia 
tikimybė būti nubaustam tėvo. Būtent jam berniukas ir 
priešinasi, tai jo draudimą jis laužo, nes ir toliau nori 
valdyti motiną kaip libidinį ir išskirtinį objektą. Be to, 
šalia teigiamų emocijų, prieraišumo ir susižavėjimo, kartais 
reiškiamų tėvui, kyla priešiškų jausmų ir linkėjimų mirties, 
skiriamų savo konkurentui ir išryškėjančių varžantis su 
juo dėl motinos. Šie jausmai padidina jo kaltę ir dėl to 
tėvo atžvilgiu verčia elgtis dar agresyviau. 

Čia galima atpažinti įvairius Edipo situacijos elementus. 
Freudo požiūriu, Sofoklio tragedijos padariniai yra nepaprastai 
skausmingi dar ir dėl to, kad Edipas nesąmoningai patenkina 
du norus, kurie kyla kiekvienam vyriškos lyties vaikui 
ir kurie, nors ir užmirštami, egzistuoja nesąmoningumo 
lygmenyje: užmušti tėvą ir užvaldyti motiną kaip libidinį 
objektą. Be to, Freudo įsitikinimu, Edipo pasirinkta bausmė 
išsidurti akis simboline prasme prilygstanti kastracijai,- 
ji esanti tokia pat kruvina ir kelianti žiūrovams beveik 
tokią pat baimę. 

Edipo situacijos krizė galutinai išryškėja ketvirtaisiais — 
penktaisiais metais. Berniukas gali įveikti šią krizę ir 

atsikratyti ją lydinčios baimės tik tuo atveju, jei jis atsisakys 
ankstesniųjų libidinių ketinimų. Freudas rašo: "Jeigu meilės 
pasitenkinimas Edipo komplekso lygmenyje neišvengiamai 
lydimas penio praradimo, tai narcizinis domėjimasis šia 
kūno dalimi ir vieno iš tėvų libidinis persekiojimas turėtų 
tarp savęs konfliktuoti... Vaiko Ego nusisuka nuo Edipo 
komplekso" Kitaip tariant, berniukas, kurio visas vaizduotės 
gyvenimas remiasi Edipo situacijos fantazijomis, atsisako 
savo motinos, kad išgelbėtų penį nuo destrukcijos. Pasi- 
rinkdamas tokį elgesį, jis tėvo draudimą priima kaip savo 
paties reikalavimą; jis jį perkelia į vidų, kaip ir tada, 
kai perkėlė motinos draudimus ir įsakymus. Būtent šis 
draudimų rinkinys individo gelmėse formuoja kažką panašaus 
į savarankišką tėvus reprezentuojančią struktūrą, kurią 
Freudas jau 1923 metais pavadino super-ego (žr. p. 06). 
Vadinasi, super-ego visiškai susiformuoja išsprendus Edipo 
komplekso konfliktą, kai atsisakoma išskirtinių libidinių 
teisių į motiną, ir šia prasme Freudas galėjo tvirtinti, kad 
super-ego yra Edipo komplekso įpėdinis. Vienąkart galutinai 
atsisakęs motinos, berniukas galės varžytis su tėvu kitose 
srityse, nematydamas šioje konkurencijoje nieko smerktino. 

Tačiau atsitinka taip, kad berniukas, rūpindamasis įrodyti 
tėvui nesąs nusiteikęs nei varžytis su juo, nei jo atžvilgiu 
elgtis agresyviai, tampa itin nuolankus ir stengiasi jam 
įtikti ar net jį sužavėti. Šis nusistatymas, kuris gali baigtis 
homoseksualine praktika, yra neatskiriamas nuo savęs 
tapatigimo su moterimi, grindžiamo ankstesniuojų, mūsų 
jau aptartu, savęs tapatinimu su motina Edipo situacijoje. 
Taip berniukas su dviguba energija ginasi nuo kastracijoš 
grėsmės: viena vertus, jis neutralizuoja savo tėvo agresyvumą 
įrodinėdamas esąs emociškai teigiamai nusistatęs jo atžvilgių; 
antra vertus, jis saugosi bet kokių įrodinėjimų, priešta- 
raujančių idėjai, kad moteris turi penį, — kitaip tariant, 
mano, kad nėra žmogiškosios būtybės, iš kurios tai būtų 
atimta. 

Mergaitė Edipo situacijoje 


Mergaitės gyvenime Edipo situacija ir kastracijos problematika 
išryškėja anaiptol ne simetriškai, kaip kad bandoma įtikinėti 
kai kuriose trumpose apžvalgose. Mergaitė nebijo prarasti 
penio, nes ji jo neturi; ji gali tik patvirtinti šį trūkumą 
1r dėl to apgailestauti. Antras simetrijos pažeidimas yra 
tai, kad tiek mergaitei, tiek berniukui pirmasis libidinio 
prieraišumo objektas — motina. Berniukas turės atsiskirti 
nuo savo motinos, tačiau jo troškimai išliks, ir toliau, 
normalaus vystymosi atveju, bus nukreipti į tos pačios 
lyties būtybes kaip ir jo motina, ar bent jau šiuo požiūriu 
jai prilygstančias. Ir mergaitė turi atsiskirti nuo savo 
motinos; tačiau ji turi nukreipti savo libidinį interesą į 
skirtingos lyties individą, nes priešingų atveju sutriktų 
jos normali seksualinė raida. Šiame kelyje ji pirmiausia 
sutiks savo tėvą. Mergaitei, kaip 17 berniukui, anatominio 
lyčių skirtumo atradimas turi lemiamą reikšmę jos seksualumo 
raidai, nors ji ir eina skirtingų keliu. Lygindama save 
su berniuku, mergaitė įsitikina neturinti penio, tačiau, 
nežinodama tikrųjų moters anatomijos galimybių, ji išgyvena 
šį trūkumą kaip menkavertiškumą ir netoleruotiną netektį. 
Mergaitė reaguoja į tai su pavydu, ji geidžia penio. Šis 
jos troškimas reiškiasi įvairiai. Iš pradžių ji naiviai tiki 
išaugsiant organą, panašų į berniuko penį, ir net įsivaizduoja 
jį Jau egzistuojant klitorio pavidalu. Klitorio anatominė 
padėtis, jo tinkamumas masturbacijai 17 jo erogeniškumas 
sustiprina šią iliuziją. Ji gali turėti toli po vaikystės 
nusidriekiantį poveikį. Kai ją atkakliai, nors 17 nesąmoningai, 
proteguoja suaugusi, galime numanyti arba įtarti dėl to 
susiformavus nejautrų klitorį. Labai dažnai įsivaizdavimas 
egzistuojant penį vėliau paveikia nuostatas ir veiksmus, 
ir tada savęs teigimas išduoda vyrišką identifikaciją; vis 

dėlto ji galėtų būti suderinta,- tai bus patikslinta,- su 
seksualinių santykių lygmenyje normaliai priimta moteriškąja. 
(Atvirkščiai, tariamas išorinis moteriškumas gali slėpti 
moteriškumo atmetimą seksualumo srityje.) 

Tačiau iliuzija ir viltis negali ilgai pirmauti prieš realybę. 
Jeigu jos ir išlieka, tai — nervskios 17 reiškiasi slapta; 
bet galų gale jos užleidžia vietų nusisvylimui 1r pagiežai. 
Pagieža skiriama motinai ir yra paskutinis lašas kaupiant 
ankstesnes pretenzijas (nujunkymas nuo krūties, stfinkterinis 
auklėjimas ir t.t.) Mergaitės motina nedavė ir niekada 
neduos jai to, ko pati neturi, ji niekada jai nepadovanos 
kūdikio, kuris mergaitei jau atrodo kaip galima neišaugusio 
penio kompensacija, kūdikio, kurį ji vienintelė gali pagimdyti 
ir kuris jai taip sugrąžintų žmogiškąją vertę. Pavydus noras 
turėti penį pamažu išnyksta ir užleidžia vietą troškimui 
turėti kūdikį, ir mergaitė atsigręžia į tėvą su viltimi, kad 
tą kūdikį gausianti iš jo. Būtent šiuo metu išryškėja Edipo 
situacija, panaši į berniuko tuo, kad, sukeitus vietomis, 
dabar tėvas yra libidinis objektas, o motina — varžovė. 
Bet berniuko gyvenime Edipo situacija susidaro iškart, ir 
tik jai užtrukus ir dėl jos poveikio atsiranda kastracijos 
baimė laukiant tėvo paskirtos bausmės,- baimė, priverčianti 
vaiką įveikti Edipo krizę atsisakant libidinių teisių į motiną. 
O dėl mergaitės, tai ji, priešingai, nusivylusi 17 pagiežinga, 
kad neturi penio, taip patenka į Edipo situaciją ir yra 
kurstoma nusisukti nuo motinos ir ieškoti tėvo aplinkoje 
ir pakaito, ir kompensacijos, - nuo dabar tai yra kūdikis. 
Tai rodo, kad berniukas ir mergaitė pastebi visiškai skirtingus 
tėvo asmens bruožus. Berniukui tėvas visų pirma yra asmuo, 
kuris pasipriešina kraujomaišos troškimui, negailestingas 
teisėjas, kurio įstatymas negali būti sušvelnintas. Mergaitė 
jų laiko asmeniu, galinčiu pateisinti (arba nuvilti) jos 
kraujomaišos lūkesčius, nes jis leidžiasi: glamonėjamas ir 
gundomas. Suprantama, motina vaidina draudėjos vaidmenį, 
kaip kad ir tėvas sūnaus atžvilgiu; bet ji, kitaip negu 

tėvas, negali sankcionuoti baisiosios kastracijos bausmės, 
nes ši jau įvykdyta. Be to, įstatymas ir valdžia kultūroje 
priskiriami tėvo sampratai, ir tokiai galiai pajungta pati 
motina (vertinant tradicijos požiūriu), dėl to motinos draudimas 
mergaitei atrodo griežtesnis negu tėvo taikoma sankcija 
berniukui ir suvokiamas kaip nežinomos, transcendentinės 
ir beasmenės jėgos emanacija. Šios pastabos padeda suprasti 
faktą, kad moters santykį su valdžia paprastai, šalia visų 
kitų, lemia ir asmeniniai veiksniai, o vyrui tai ne taip 
būdinga. Atsižvelgiant į šias pastabas, galima, be to, nuspėti, 
kad mergaitė dažniausiai kur kas sunkiau ir ne taip ryžtingai 
atsikrato Edipo komplekso. Mergaitė neskuba atsisakyti 
libidinių teisių į tėvą, nes jos, kitaip negu berniuko, neveikia 
kastracijos baimė. Libidinis atsiskyrimas nuo tėvo vyksta 
ilgai, kartojantis nusivylimo patirčiai. Nėra jokios prievartos, 
neveikia kokia nors fantazijų susikurta baimė. (Tad ar 
galime šias priešybes vadinti santykiškomis?) 


Edipo krizės išsprendimas 


Ateina laikas, kai Edipo krizės simptomai išnyksta arba 
nublanksta ir iki lytinio brendimo vidurinės stadijos (puberteto) 
nusistovi santykiškos ramybės periodas. Šiuo laikotarpiu 
vaiko beveik nedomina seksualiniai klausimai (bent jau 
mūsų kultūroje) — tai, pasak Freudo, latentinis periodas. 
Šio periodo pradžią žymi ryškiai sustiprėjęs išstūmimo 
procesas, kuris paveikia ne tik edipinės ir ikiedipinės stadijų 
troškimus bei fantazijas, bet ir 'supainioja" beveik visų 
ankstesnių įvykių prisiminimą. Pagaliau būtent išstūmimas, 
Freudo manymu, sukelia pirmųjų trejų ar ketverių vaikystės 
metų amneziją,- išstūmimas, bet ne mneminių mechanizmų 
netobulumas, nes šie tuo metu kaip tik vystosi ypač sparčiai. 
Išstūmimu siekiama išvengti nemalonių su edipinės stadijos 
fantazijomis susijusios baimės prisiminimų. (Grėsmingos 

ateities, kai reikės gyventi be penio (berniukui), arba kad 
jo niekada nepavyks įsigyti (mergaitei), laukimas formuoja 
narcizinės meilės požiūriu netoleruotiną patirtų. O dėl 
priešiškumo ir noro atsikratyti kuriuo nors tėvu-varžovu 
(tėvu arba motina), tai šie jausmai kelia ne tik baimingą 
būsimos bausmės nuojautą, bet ir baimę, kad gali būti 
sunaikintas meilės ir prisirišimo objektas — pati artimiausia 
būtybė. 

Vadinasi, Edipo krizės sprendimo procesas neatskiriamas 
nuo ankstesnės vaiko emocinės patirties. Pabrėžiama: tai 
ir ankstyvoji atsiskyrimo patirtis, galinti suformuoti netekties 
baime, ir pogimdyminis atsiskyrimas, nuolat pasikartojantis 
atitraukimas nuo krūties pamaitinus, ir galutinis atskyrimas 
nujunkant nuo jos, ir ekskrementų netekimas šalinant. 
Kiekvienu atveju nuo vaiko realiai atskiriama, atplėšiama 
kažkas, su kuo jis buvo suaugęs ar įsivaizdavo esąs suaugęs, 
kas buvo jo kūno dalimi. Šios patirtys kartu ir sudaro 
pagrindą realybei suvokti, ir yra modelis, kuriuo, seksualiai 
angažavus falinę zoną, remiasi kastracijos fantazijos. Freudas 
neneigė ikiedipinės situacijos infantiliškos baimės reikšmės, 
Jis, tiesą sakant, neatsisakė tos minties, kad ji pranašaujanti 
kastracijos baimę. Tačiau jis labai ryžtingai pareikalavo, 
kad terminas 'kastracijos kompleksas... būtų taikomas tik 
dirginimams ir padariniams, susijusiems su penio praradimu, 
apibūdinti Tuo Freudas nori apginti savo teiginį, esą 
Edipo situacija sudaro energetinį neurozės kompleksą ir 
kad dėl to išsivadavimas iš Edipo krizės ir iš kastracijos 
baimės yra suaugusiojo egzistencijos sąlyga, suprantama, 
tokios egzistencijos, kuri, nors ir nėra apsaugota nuo bendros 
kančios būsenos, yra bent jau ginama nuo trukdymų ir 
aistrų, galinčių išryškinti egzistencijos neurotinius simptomus. 

Kastracijos baimėje, palyginti su ankstesnėmis, slypi naujų 
elementų, nes nauja yra 17 pati Edipo situacija. Tai ne 
baimė sunaikinti kitą ar pačiam būti sunaikintam, tai ne 
baimė būti atstumtam ar atstumti kitą santykyje su motina, 

kai troškimų judėjimas bei jų padariniai apsiriboja dviejų 
pasauliu. Tai baimė, kad gali būti sunaikintas pats seksualinio 
geismo instrumentas, falas, kai tik paaiškėja, kad vaiko 
troškimai prieštarauja trečiojo asmens norams, kuris neketina 
atsisakyti savo teisių ir yra toks draudėjas, kurio galią 
sustiprina vaiko bejėgiškumas. Galų gale Edipo situacija 
17 kastracijos baimė sudaro tokią raidos stadiją, kurią būtina 
pereiti ir įveikti, norint, kad individas užimtų deramą vietą 
žmonių pasaulyje, kuriame troškimus riboja įstatymai, visų 
pirma, kraujomaišą draudžiąs įstatymas. Taip yra kiekvienoje 
kultūroje, ir dėl to egzistuoja kiekviena kultūra. 

Vadinasi, išsprendus Edipo krizę, santykis su tėvais yra 
deseksualizuojamas; dabar jau gali egzistuoti ir pasireikšti 
kaltės netemdomi meilės ir švelnumo jausmai, o tuo pat 
metu kylantys priešiški jausmai pamažu aprimsta. Beje, 
visiškai atsisakoma masturbacijos, o ankstesnės masturbacijos 
prisiminimą ištrina infantiliška amnezija. Biologizavimo 
požiūriu, turėtume pripažinti, kad latentinio periodo pradžia 
sutampa su staigiu libidinės energijos sumažėjimu, ir Šį 
sumažėjimą paaiškintume kokiais nors hormonų pusiausvyros 
pokyčiais. Psichoanalizės požiūriu, reikia kalbėti ne apie 
sumažėjimą, o apie greitą libidinės energijos pasiskirstymo 
reorganizaciją tiek jos objektų, tiek jos tikslų atžvilgiu, 
kai išsprendžiamas Edipo konfliktas. 

Gali kilti klausimas, kodėl šis konfliktas neišsprendžiamas 
paprastai, nukreipiant troškimus ir seksualinius interesus 
į už šeimos ribų egzistuojančius individus? Iš tikrųjų panašiai 
vyksta kai kuriose kultūrose, kuriose suaugusieji nedraudžia 
seksualinių vaikų žaidimų. Savaime suprantama, tokie 
žaidimai nėra reti mūsų pačių civilizacijoje; jie, nepaisant 
draudimų, kartais pasitaiko, ir tokiais atvejais jie prak- 
tikuojami slapta, dažnai jaučiant kaltę: vaikas supranta, 
kad tai draudžiama. Tad situacija, išsprendus Edipo krizę, 
bendrais bruožais yra tokia: libidinė energija turi būti 
nukreipta į aplinką už šeimos ribų, tačiau kai ji skiriama 

kitiems suaugusiems arba to paties amžiaus partneriams, 
vaikas girdi draudimą, jis baudžiamas ir pasijunta bejėgis. 
Kai norima vaiką įtikinti, jog jis uzurpuoja suaugusiojo 
elgesį, kad jis neturi nei galimybių, nei teisės taip elgtis, 
1r dar kai siekiama parodyti šį elgesį nesant jau tokį 
reikšmingą, ypač vaiko tėvams, susiduriama su sustiprėjusiu 
vaiko kurtumu, kurį grindžia jo paties išstūmimai. Galų 
gale išryškėja tokia situacija, kad kiekvienas atvirai 
seksualinis poelgis gali atkurti visas su Edipo krize susijusias 
baimes, kurių jis nori atsikratyti, dėl to panašių poelgių 
reikia atsisakyti. 


Sublimacija 


Bet kadangi libidinė energija vis dėlto neišnyksta ir nema- 
žėja, reikia surasti tokius elgesio būdus, į kuriuos ji galėtų 
būti nukreipiama išvengiant baimės, kol jos seksualinė 
prigimtis yra neatpažinta. Taigi edipiškas varžybas gali 
pakeisti rungtyniavimas mokykloje arba sporto aikštelėje, 
seksualinį smalsumą — noras žinoti ir pažinti, ir t.t. Jeigu 
eidamas šiais pakaitos keliais vaikas nesusiduria su išorinėmis 
kliūtimis ar naujais draudimais ir jeigu, antra vertus, super- 
ego lygmenyje jam pavyksta realiai paneigti ankstesnius 
seksualinius interesus arba juos priimti kaip praeities dalį, 
kurią pakeitė nauji pomėgiai, jis jaučia malonumą užsiimdamas 
nauja veikla i1r lengvai ją perima, patirdamas tobulėjimo 
jausmą laisvai reikšdamas savo kūrybiškumą. Priešingai, 
jeigu seksualinė kaltė perkeliama į naują veiklą arba jeigu 
ši veikla padeda išlaikyti konkurencijos, priešiškumo ar 
gundymo nuostatas tėvų atžvilgiu, pakartojančias neišspręstos 
Edipo situacijos elementus, tai neišvengiamai daugiau ar 
mažiau trikdomas vaiko mokyklinis ir nemokyklinis 
gyvenimas. 

Psichoanalitinėje literatūroje sublimacija dažnai vertinama 
kaip priemonė gintis nuo potraukių arba kaip šios gynybos 
mechanizmas. Iš tikrųjų gynybos procesas vyksta ne 
sublimacijos lygmenyje, o iki jos, ir prilygsta tam išstūmimui, 
kuris įgyvendinamas iki jos ir be kurio nebūtų pagrindo 
ir galimybės gintis; Oo sublimacija, priešingai, suteikia 
galimybę iš dalies patenkinti potraukį nepaisant gynybos. 
Štai kodėl mums teisingesnis pasirodė D.Lagache'o požiūris, 
pasak kurio, sublimacija yra potraukio išlaisvinimo rodiklis. 
Tačiau pridursime, kad, mūsų nuomone, tai ne vienintelis 
galimo išlaisvinimo rodiklis. Neabejotina, kad nusikalstami 
veiksmai, pavyzdžiui, vagystė arba sukčiavimas, taip pat 
proteguoja seksualinius potraukius, nukrypusius nuo savo 
pradinio tikslo. Sublimacija grindžiamo elgesio ypatumus 
lemia visuomenė, vertindama jį neigiamai. Tačiau toks 
skirtingumas nėra vien aprašomasis. Pasirinkdamas visuome- 
nės priimtus būdus, individas prisiderina prie aplinkos ir, 
galų gale, prie tėvų sampratos, o pasirinkdamas nusikalstamą 
kelią, jis ir toliau yra agresyvus su tėvais, ir jų santykiai 
yra įtempti. 

Potraukio sublimacija suteikia galimybę jį patenkinti 
pakeičiant objektą ir įsivaizduojamą ar simbolinį patenkinimą 
prilygina realiam“ Nors tai iškelia nemaža teorinių keblumų 
ir gal net tam reikia korektiškesnės formuluotės, vis dėlto 
padeda suprasti, kuo iš esmės skiriasi seksualinio potraukio 
statusas,- šį poreikį būtina patenkinti norint išsaugoti rūšį,- 
nuo poreikių, neišvengiamai patenkintinų norint išsaugoti 
individualų organizmą, statuso. Alkio, troškulio, kvėpavimo 
arba atliekų šalinimo poreikiai negali būti sublimuoti. Tik 
kuriam laikui galima atidėti realų šių poreikių patenkinimą, 
kitaip organizmas nusilpsta ir miršta. Į jo vietą negalima 
pasiūlyti kokio nors kito pakaitinio pasitenkinimo, tad 
kiekvienam yra žinoma, kad iliuzijomis nesimaitinama. 
Priešingai, neiškrovus organizmo seksualinės įtampos, jo 
išlikimui negresia joks pavojus. Suprantama, tai nepaaiškina, 

kodėl seksualinio potraukio patenkinimas pakaitine forma 
vis dėlto yra patenkinimas, tai nepadeda aiškiai suvokti 
bent jau to, kodėl jis gali nuolat kartotis ir pakeisti realų“ 
pasitenkinimą, kai šis yra beveik arba visiškai neįmanomas. 

Tam faktui, kad sublimacijai pasisekus libidinė energija 
nukreipiama nuo seksualinių tikslų į kultūros objektus arba 
į individualią, bendruomenei naudingą kūrybą, pritariama 
visuotinai. Analitikai tuo naudojasi, norėdami priderinti 
seksualumo reikalavimus prie kultūros normų ir kartu patys 
socialiai angažuodamiesi arba angažuodami visuomenę pagal 
savo interesus; antra vertus, pavyzdžiui, vaikų auklėtojai 
taip pat tuo mielai naudojasi, įgyvendindami savo pedagoginius 
tikslus ir nenorėdami pasirodyti pernelyg atsilikę, kad neigtų 
Freudo atradimą. Net pats sublimacijos termino pasirinki- 
mas — šis terminas primena dailiųjų menų arba chemijos 
lygmenį — rodo tai, kad Freudas šiam procesui suteikė 
teigiamą reikšmę. Tarp kita ko, jis yra aiškiai pabrėžęs, 
kad šiame reiškinyje jis įžvelgia ne tokį skausmingą kultūros 
1r seksualumo konflikto sprendimo būdą. Vis dėlto jis iškart 
pridūrė, kad individų sublimaciniai sugebėjimai yra skirtingi 
1 kad toks sprendimas ne visiems įmanomas. 

Tačiau liaupsės sublimacijai nebuvo visiškai vieningos. 
Toksai analitikas Reichas ją vertino kur kas santūriau 
ir kritiškiau už kitus. Jo požiūriu, pripažindami sublimaciją, 
mes išduodame pagrindines psichoanalizės idėjas, nes ji — 
viena iš tų pavojingų kompromitacijų, kurios gali panaikinti 
pačių analitikų pastangomis psichoanalizės iš pat šaknų 
išjudintą individo išlaisvinimo procesą. Mat jeigu pati 
sublimacija nėra gynyba, o greičiau instrumentas išvaduoti 
libidinei energijai iš gynybinių mechanizmų globos ir tam 
tikru būdu patenkinti potraukį, tai teisinga 1r tai, kad, 
giriant sublimacijos gerąsias ypatybes, drauge išsiduodama, 
JOg pirminis apsigynimas nuo seksualumo yra pageidautinas, 
nes be to nebūtų jokių priežasčių sublimacijai egzistuoti. 
Galų gale, dangstydamosi sublimacija, galėtų iki galo 

persitvarkyti visos seksualumui priešiškos jėgos, kurias 
psichoanalizė nurodė kaip tam tikros mūsų nelaimių dalies 
priežastį. Net atsiribojus nuo Reicho kritinių pastabų arba 
jas pratęsus, galima paklausti savęs, ar sublimacija nėra 
pavojinga dar ir dėl to, kad seksualinio gyvenimo aistros, 
konfliktai ir konkurencija perkeliami iš artimosios aplinkos 
į kur kas platesnį socialinį lauką? Vadinasi, į kur kas 
platesnę erdvę, net kosminę, perkeliami ir neigiami, agresyvūs, 
potraukio aspektai, ir teigiami. Agresyvaus elgesio dispo- 
nuojami naikinimo instrumentai dėl šio perkėlimo pasidaro 
neproporcingai galingesni ir efektyvesni, o libidinės intencijos 
socialiniame lygmenyje susilpnėja, palikdamos savieigai 
naikinančias jėgas, kurių jos nebegali nei slopinti, nei 
atsverti. Be to, gali atsitikti ir taip, kad libidinių potraukių 
sublimacija sustiprina ne tik agresijos instrumentus, bet 
ir patį agresyvumą, jeigu ji apriboja potraukio patenkinimą 
ir taip sukelia tam tikro laipsnio frustraciją ir pagiežą. 


Paauglystė 


Santykinę latentinio periodo rimtį sutrikdo pubertetas. 
Subrendus lytiniams organams, pastebimas seksualinių 
interesų suaktyvėjimas, o atsiradęs naujo tipo genitalijų 
zonos jaudrumas lemia tai, kad vaikas, ypač berniukas, 
vėl pradeda masturbuotis. Vėl atsinaujina Edipo situacijos 
konfliktai, jeigu jie buvo nevisiškai išspręsti prasidėjus 
latentiniam periodui. Kitaip sakant, vaikas įsitikina, kad 
viskas likę savo ankstesnėse vietose. Būtent Edipo situacijos 
atkūrimu reikia grįsti pubertetui bei paauglystei būdingus 
sunkumus. Sustiprėjus potraukiui, paauglys turi ieškoti 
seksualinio objekto. Tačiau jis vis dėlto lieka prisirišęs, 
bent jau iš dalies, prie edipinio objekto ir yra Edipo situacijoje 
net ir tada, kai, vengdamas draudimų 17 baimės, susijusių 
su šia situacija, nori iš jos pabėgti. Padėtį komplikuoja 

neseniai paauglių praktikuojama patirtis, bent jau kai 
kuriuose visuomenės sluoksniuose, kai lytiniai santykiai 
tarp paauglių yra toleruojami vos gerėliau negu seksualiniai 
vaikų žaidimai. Jeigu ir išryškėja šiuo klausimu tam tikras 
opinijos ir papročių lankstumas, vis dėlto egzistuoja regionai, 
kuriuose laikomasi tradicinės nuostatos; paauglys ją priima 
juo sunkiau, juo labiau ji nesiderina su tuo, ką jis mato 
aplink save. Šiuo atveju jis netenka galimybės išsilaisvinti 
iš edipinio konflikto ir surasti partnerių tarp bendraamžių. 
Tam tikra prasme prieš savo valią apsiribodamas ir toliau 
egzistuojančiomis tomis pačiomis Edipo situacijos sąlygomis, 
paauglys, norėdamas išvengti baimės, neturi kito pasirinkimo 
kaip sutvirtinti draudimą arba atsiskirti nuo šeimos aplinkos 
ir taip išvengti jos įtakos. Būtent tai jis 17 daro, sandėriaudamas 
ir provokuodamas juo labiau, juo sunkiau jam pavyksta 
tai įgyvendinti taikingomis priemonėmis. Tai įvyksta ne 
tik tada, kai šeimoje keliami itin griežti reikalavimai, bet 
ir tuomet, kai, nenumalšinus iki reikiamo lygio kastracijos 
baimės, latentinio periodo pradžioje nesusiformuoja pakanka- 
mai efektyvi gynyba. Paauglys triukšmingai neigia savo 
šeimos nuomones, skonį, įpročius ir tikslus. Jis elgiasi taip, 
tartum norėtų išprovokuoti savo tėvus nutraukti su juo 
emocinius ryšius, o tai neva būtina padaryti, nors kartu 
ir taip sunku. Pasitaiko, kad taip išsprendžiama krizė, 
1r emocinis atsiskyrimas nuo tėvų tampa pagrindine gyvenimo 
būdo ir veiklos nuostata, prieštaraujančia tėvų lūkesčiams; 
tačiau dažnai kaltės jausmas grindžia menkavertiškumo 
jausmą ir nelaimingą sąmonę, kuri gali labai apsunkinti 
judėjimą šia kryptimi. Priešingai, jeigų maištaudamas 
paauglys įtvirtina savarankiškumą ir nukreipia savo 
seksualinius interesus į aplinką, esančią už šeimos ribų, 
taip išlaikydamas ryšius su šeima, tai jis nebepriklauso 
nuo priešiškų jausmų, kurių turėtų griebtis norėdamas 
išsivaduoti iš edipinių pančių. Dabar jis, išgyvendamas kur 
kas mažesnį pavojų, gali normaliai bendrauti su šeima, 


patirdamas abipusius tiek švelnumo, tiek priešiškumo 
jausmus; jis gali ir žengti savuoju keliu, nepriimdamas 
nei maišto, nei paklusnumo pozicijos. 

Kaip matome, įveikiant paaglystės stadiją, susiduriama 
su tam tikrais sunkumais, net ir tada, kai jos padariniai 
yra palankūs. Kiek vėliau išnagrinėsime, kaip vystosi 
asmenybė ne tokiomis palankiomis sąlygomis, ypač tais 
atvejais, kai išryškėja neurotinė kryptis. Bet prieš tai dar 
reikia, disponuojant mūsų ką tik surinktais seksualinio 
vystymosi duomenimis, prisiminti kol kas neaptartą psicholo- 
ginio konflikto sąvokos elementą, kad galėtume patikslinti, 
kas gi šio konflikto metu priešinasi seksualiniams potraukiams. 


3 
Konflikto geografiniai aspektai 
(Topinis požiūris) 


Mūsų ką tik aprašytai seksualumo plėtotei būdinga dialektika; 
kiekvienos stadijos metu nustatoma pusiausvyra tarp tuo 
laikotarpiu aktyvių seksualinių potraukių ir kitų, jiems 
pasireikšti trukdančių jėgų. Tačiau šis vystymasis turi kritinį 
tašką, kuriame konfliktas pasiekia didžiausią įtampą ir 
baigiasi infantiliška amnezija, atsirandančia dėl visa apimančio 
išstūmimo. 

Vadinasi, išstūmimo analizė, atsižvelgiant į tai, kad jis 
baigia ir išprendžia Edipo krizę, suteikia mums itin palankią 
progą išryškinti įvairius konflikto duomenis. Iš šių duomenų 
mums labiausiai rūpi tie, kurie susiję su konflikte 
dalyvaujančių jėgų determinavimu ir su jų išsidėstymu. 
Nors šis klausimas iš pirmo žvilgsnio gali atrodyti ne toks 
svarbus, būtent prie jo mes iš pat pradžių sustosime, nes 
Freudui tai didelės reikšmės dalykas; be to, įsitikinsime, 
kad, žinodami šių jėgų išsidėstymą, galėsime šiek tiek 
patikslinti seksualiniams potraukiams priešingas jėgas ir 
ypač jų tikslą. Kaip tik šį, tam tikra prasme "geografinį 
aspektą Freudas ir vadina topiniu požiūriu! (topos graikų 
kalba reiškia vieta). 


! Priminsime, kad topiniam požiūriui artimas dinaminis (psichiniame 
konflikte dalyvaujančių jėgų prigimtis ir išsidėstymas) ir ekonomi is 
(tyrinėjantis šių jėgų kiekybinius parametrus ar jų intensyvumą) požiūriai. 
Tai trys pagrindiniai teoriniai požiūriai, sudarantys metapsichologiją. 

Pati išstūmimo sąvoka implikuoja, kad konfliktui apibrėžti 
būtų pasirenkamas erdvinis priešingų jėgų konfrontacijos 
lauko vaizdinys. Išstumtu laikomas toks elementas, kuris 
negalėjo persikelti iš vietos A į vietą B, arba kuris, pasiekęs 
tašką B, nebegali grįžti į tašką A. Vadinasi, terminai: 
pasąmoningumas, dar-ne-sąmoningumas, sąmoningumas 
žymi ne tik tam tikrą reprezentacijų būseną: jeigu šiuos 
terminus vertinsime kaip daiktavardžius, tai jie susisieks 
su skirtingomis erdvinio modelio zonomis, modelio, pagal 
kurį mes esame priversti valdyti psichinio aparato veiklą. 
Ypač norime pabrėžti tai, kad šiuo atveju kalbama apie 
reprezentaciją, kuri vertinga, nes patogi tuo, kad padeda 
tiksliau aprašyti ir suprasti stebimus reiškinius. Jos negalima 
suvokti realistiškai, kai šitaip atribotoms zonoms priskiriamas 
organinis pagrindas, pavyzdžiui, tarsi jos atitinka tam tikrą 
smegenų sritį. 

"Geografiniame" lygmenyje į tą pačią pusę perkeliami 
sąmoningi ir dar-ne-sąmoningi reiškiniai, kurie bendromis 
pastangomis pasipriešina pasąmoningiems reiškiniams, nuo 
kurių pirmuosius skiria cenzūros barjeras. Vadinasi, egzistuoja 
dvi stovyklos, kurių kiekvieną sudaro reprezentacijų visuma, 
sujungta į santykiškai uždarą sistemą; joms būdingas ir 
skirtingas turinys, ir skirtingas veikimo būdas. Dar-ne- 
sąmoningumo-sąmMoningumo sistema iš karto susiformuoja 
kaip gynybinė nuostata pasąmoningų reiškinių atžvilgiu, 
panašiai kaip kolonistai įsikuria patikimai įrengtoje stovykloje, 
kad apgintų nuo priešiškų išorinio pasaulio jėgų savo 
gyvenimo būdą ir institucijas. Dar--ne-sąmoningumo- 
sąmoningumo sistema suvokia pavojų, kuris gali kilti dėl 
prasiskverbusių į ją pasąmonės lygmens procesų ir prasmių; 
šie jai atrodo pavojingi tiek, kiek prieštarauja pačios 
susidarytoms prasmėms ir tuo kelia grėsmę jos egzistencijai. 
Tokį aiškinimą galima pavadinti pernelyg vaizdingu, jeigu 
tokio pavojaus nekeltų visiškai realus baimės išgyvenimas 
ir jeigu nevyktų išstūmimo procesas, padedantis kaip tik 
to išvengti. Atsižvelgdami į tai, dar-ne-sąmoningumo- 

sąmoningumo sistemą turime suvokti kitaip, negu įprasta 
vertinti eilinę psichinio aparato funkcine struktūrą, arba 
abstrakčią 17 formalią sąvoką; mes nejučiomis pradedame 
ją vertinti taip, tartum ji valdytų asmenybės charakterį 
ir reakcijas. 


Ego 


Toks dar-ne-sąmoningumo-sąmoningumo sistemos įasme- 
ninimas turi būti siejamas su ego sąvoka, ir Freudas visada 
pabrėždavo, kad įžvelgiąs artimą jos ryšį su minėta sistema. 
Galima net tvirtinti, kad ego ir suvokimo-sąmonės sistema 
pirmaisiais Freudo teorijos plėtojimo metais buvo dvi beveik 
vienodą reikšmę turinčios sąvokos; antroji ypač išryškina 
asmenybės poveikio šiam psichinio aparato padaliniui aspektą. 
Ego suvokia, jis jaučia baimę, ginasi, priešinasi, paklūsta; 
mes įsitikinsime, kad jis yra ir meilės objektas. Tačiau 
šitaip aprašomas ego prilyginamas visai asmenybei, nes 
psichikos lygmenyje jis reprezentuoja ją visą dviem aspektais: 
drauge atstoja ir asmens vaizdą, ir jo interesus įpareigotą 
ginti 1nstanciją. 

Antra vertus, nuo pat pradžios Freudas ego vertina kaip 
asmenybės dalį, kuri pradeda konfliktuoti su seksualumu; 
o tai įvyksta kaip tik dėl to, kad seksualumas tam tikru 
būdu kelia grėsmę interesams, kuriuos ego įsipareigojo 
saugoti. Šį pavojų pavyktų lengvai įžvelgti, jeigu susitelktume 
būtent prie seksualumo raidos to posūkio, kuris berniuko 
gyvenime įvyksta baigiantis Edipo krizei. Žinome, kad tuo 
metu vykstančius procesus lemia kastracijos baimė. Vadinasi, 
kalbama apie grėsmę individo kūnui, nes nesutramdžius 
kraujomaišos troškimų gali būti pažeistas jo integralumas. 
Ego pruma šį pavojų su baime ir, norėdamas jos atsikratyti, 
Jis išstumia atitinkamus troškimus, t.y pašalina iš sąmonės 
visas su tuo susijusias reprezentacijas. Dabar jis apgailestauja 

turėjęs patirti nemalonius bauginantį įvykį pranašaujančios 
reprezentacijos sukeltus jausmus ir kartu įsitikina neužsi- 
traukęs tokios sankcijos, nes jam dabar iš tikro stinga 
jo norą rėmusių reprezentacijų. Jeigu išstūmimo rezultatai 
palankūs, nebėra jokio pagrindo plėtotis baimei. Galų gale 
ji bus pavojaus signalas, tiesiogiai įjungiąs gynybos 
mechanizmus, šalinančius jos priežastį. 

Kai ką gali stebinti tai, kad nuo pradžios iki galo 
pramanyto pavojaus baimė gali sukelti taip reikšmingų 
ir ilgai veikiančių padarinių. Tačiau ši nuostaba būdinga 
racionaliam mąstymui, veikiančiam pagal realybės principą 
(žr. toliau). Pakanka prisiminti kartais mūsų išgyvenamą 
baimę, kylančią iš beveik nerealių košmariškų vizijų, kad 
priverstume save pripažinti, jog mūsų fantazijos gali sukelti 
tokią pat baimę, kaip ir realūs pavojai. 

Svarbu konstatuoti, kad Freudas, aprašydamas šią raidos 
stadiją, neįžvelgia jokios galimybės įsiterpti doroviniams 
reikalavimams. Išstūmimas atstoja saugumą, tai narcizinis 
noras išsaugoti savo kūno integralumą, tačiau ne dorovės 
reiškinys. Tiesa, vėliau potraukių konfliktas dažnai bus 
išgyvenamas kaip dorovinis kofliktas, pavyzdžiui, pareigos 
ir malonumo susikirtimas. Tačiau dorovinis reikalavimas 
išryškėja kaip išstūmimo padarinys, net jeigu vėliau ir 
padeda tą išstūmimą įtvirtinti, bet ne kaip jo priežastis. 
Ne įgimtas šlykštėjimasis kraujomaiša lemia edipinių troškimų 
išstūmimą, o kastracijos baimė. Nors kartą išstūmimą 
stabilizavus, tėvų reikalavimai perkeliami į sąmonės vidų 
(super-eg0) ir atsiranda kaltės jausmas. 


Malonumo principas ir realybės principas 
Antra vertus, išstūmimo sąvoka turi būti suprasta kartu 


su malonumo principu. Sis principas, kurį Freudas iš pradžių 
pavadino nemalonumo principu, teigia, kad bendroji psichinio 

aktyvumo kryptis — ieškoti malonumo ir išvengti nemalonumo. 
Šiam teiginiui nereikėtų suteikti tradicinių hedonistinių 
teorijų priskiriamos prasmės, esą kiekvieno žmogaus poelgio 
galutinis tikslas yra malonumas. Freudas turi omenyje tik 
tai, kad reikia atsižvelgti į psichinio aparato veiklą, nuo 
pat pradžių valdomą noro išvengti nemalonių įtampų arba 
jas pašalinti. Šis pirminis noras lemia tai, kad su nemalonaus 
patyrimo prisiminimu siejamos reprezentacijos paprastai 
šalinamos iš sąmonės ir kad jos palankumu naudojasi 
malonaus patyrimo prisiminimą atkuriančios reprezentacijos, 
vadinasi, sąmoningumo ir nesąmoningumo sistemų išsiskyri- 
mas yra tiesioginis ir būtinas malonumo principo taikymo 
padarinys. Išstūmimu tada turėtume laikyti ypatingą 
pašalinimo būdą, taikomą seksualinių potraukių psichinių 
reprezentantų atžvilgiu mūsų jau aptartomis sąlygomis. 

Tačiau individas, norėdamas prisitaikyti prie aplinkinio 
pasaulio ir patenkinti gyvybinius poreikius, turi iš dalies 
pristabdyti malonumo principo veiklą, nors šis galbūt 
valdingai šeimininkauja pirmomis gyvenimo dienomis. Vėliau 
šis principas pamažu netenka buvusios reikšmės priklausomai 
nuo to, kiek sėkmingai pavyksta patenkinti poreikius 
nesiremiant artimąja aplinka. Siekiantis tikslo individas 
turi būti pasirengęs toleruoti šiek tiek nemalonumo. 
Pavyzdžiui, jam reikia numatyti galimas kliūtis, kad jas 
aplenktų, sunkumus — kad juos įveiktų; jis turi išmokti 
laukti, atsisakyti ko nors, gudrauti, galbūt atsisakyti tiks- 
lo - t.y. patirti nemalonių įtampų iki tol, kol bus patenkintas 
tam tikras poreikis - o tai buvo neįmanoma anksčiau, 
veikiant neištyrus situacijos. Vadinasi, malonumo principas 
išlieka galutinio tikslo atžvilgiu; bet juo negalima remtis 
sprendžiant, kokiomis priemonėmis, kokiais veikimo būdais 
ir per kiek laiko jį galima pasiekti. Šią pareigą toleruoti 
nemalonumą Freudas pavadino realybės principu. Nors šie 
principai tam tikru atžvilgiu yra priešingi vienas kitam, 
bet realybės principas nepaneigia malonumo principo, 0 

tik padeda šiam nugalėti, atsižvelgti į realybės pasipriešinimą, 
trukdantį patenkinti troškimus,- pasipriešinimą, kurio 
niekada nepavyktų įveikti, jeigu menkiausia nemaloni įtampa 
būtų nedelsiant šalinama. 

Jeigu iš tiesų yra taip, nesunku įsivaizduoti, kad realybės 
principas įsitvirtina taip pat greitai 17 taip pat stipriai, 
kaip ir poreikio patenkinimas, kai reikia apginti pirmiausia 
gyvybinius interesus. Iškyla pareiga drąsiai pasitikti tam 
tikrus nemalonumus ir pavojus tiek mintyse, tiek realybėje, 
nes laukimo pozicija reikštų dar didesnio pavojaus tikimybę. 
Vadinasi, nei patirtis, informuojanti apie pavojų, nei tuo 
labiau jai įgyti taikomų priemonių ir gudravimų reprezentacija, 
kad ir koks kankinantis būtų jos prisiminimas, negali būti 
pašalinti į pasąmonės lygmenį. Savaime suprantama ir tai, 
kad visiškai apgaulingas poreikio patenkinimas, galimas 
išgyventi sapnuojant, svajojant arba konkretų objektą 
pakeičiant jo simboliu, negali numalšinti alkio, troškulio 
ar patenkinti kvėpavimo arba šalinimo poreikių. Nors 
kūdikis per pertrauką tarp dviejų maitinimų kurį laiką 
dar patiria apgaulingą pasisotinimo malonumą (žr. p. 21), 
tačiau, kai suaugę nustoja derintis prie jo poreikių, jam 
reikia pačiam ieškoti realaus pasitenkinimo, t.y. įsisąmoninti 
savo troškimus ir aiškiai įsivaizduoti, kaip juos galima 
patenkinti. Vienu žodžiu, su gyvybės palaikymu susijusių 
poreikių lygmenyje realybės principo įtvirtinimas yra būtinas, 
ir jis nepriklauso nei nuo išstūmimo, nei nuo to, kad realus 
poreikio patenkinimas kurį laiką buvo pakeistas įsivaiz- 
duojamu. 

Kai veikia seksualinio pobūdžio troškimai, gyvybinio 
poreikio skubėti nėra. Kadangi tokių norų patenkinimas 
yra susijęs su galimos bausmės arba lemtingų padarinių 
reprezentacija, jie gali būti, remiantis malonumo principu, 
pašalinti iš sąmonės 1r pristabdyti arba patenkinti kitu, 
pakaitiniu ar įsivaizduojamu būdu, nekeliant jokio pavojaus 
individo egzistencijai. Be abejo, tai pagrindas suprasti, kodėl 


58 


seksualumo lygmuo tam tikra prasme visą gyvenimą priešinasi 
realybės principui ir paklūsta malonumo principui. Tuo 
galima pateisinti 17 tai, kad per visą gyvenimą mūsų 
seksualinis aktyvumas yra taip artimai ir taip glaudžiai 
susijęs su mūsų vaizduote 17 fantazijomis. Be to, iš to 
galima suprasti, kad tokios pramanytos bausmės kaip 
kastracija iš tikro gali išlaikyti savo bauginančią galią, 
nors ir realiai negrėstų; jos, be abejo, seniai būtų praradusios 
savo prevencinę galią, jei seksualinių potraukių patenkinimas 
būtų vertinamas lygiai taip pat, kaip gyvybei išsaugoti 
būtinas alkio ar troškulio numalšinimas. Bent jau kaip 
vieną 1š galimų šią kryptį siūlo Freudas, kai jis nori suprasti 
seksualinių potraukių ypatybes ir tai, kodėl jų santykis 
su išstūmimo procesu yra išskirtinis — jei tai ir apskritai 
ne išimtis. 

Tačiau galima pabandyti suprasti šių potraukių ypatybes 
1r kitoje plotmėje. Kliūtys, su kuriomis susiduriame norėdami 
patenkinti gyvybinius poreikius, dažniausiai yra materialios 
1r numato tokius jas įveikti įgalinančius įgūdžius bei 
veiksmus, kuriais veikiamas medžiaginis pradas, net tada, 
kai jie yra dubliuojami religinėmis ar maginėmis apeigomis. 
Panašiai nugalimas šaltis, išgyvenama sausra, įveikiamas 
medžiagų atsparumas, nugalimas grobio vikrumas ar jo 
karingumas ir t.t. Mūsų seksualiniai troškimai taip pat 
gali susidurti su materialiomis kliūtimis; tačiau pirmiausia 
jie savo kelyje sutinka kitą žmogų, kitą troškimą. Ši kita 
būtybė negali būti sunaikinta tartum kokia material: kliūtis, 
ir ne tik dėl to, kad vaikystėje esame nepajėgūs tai padaryti, 
bet ir dėl to, .kad jau suteikėme savo santykiui su ja 
emocinę ir identifikacinę prasme, o tai mus įpareigoja ją 
ginti nuo savo pačių troškimų naikinti; lygiai taip pat 
ir dėl tų pačių priežasčių 17 mes patys esame apsaugoti 
nuo kitų pavojingo persekiojimo. Tokia pat yra Edipo 
situacija, kurioje išryškėja, kad pirmasis mūsų troškimo 
objektas priklauso kito asmens norui. Jokie įgūdžiai, jokie 
norai pergudrauti fizinę realybę ar realybę apskritai negali 


59 


atleisti mūsų nuo šio žingsnio. Vaikas nedaro nieko, kad 
išeitų iš Edipo situacijos. Viskas vyksta psichikos persi- 
tvarkymo, jo fantazijų ir identifikacijų vidinės dialektikos 
lygmenyje. 


Pirminis procesas ir antrinis procesas 


Vadinasi, išstūmimas išskiria dvi reprezentacijų sistemas: 
dar-ne-sąmMoningumo-sąmoningumo ir pasąmoningumo 
sistemas. Kiekvienoje sistemoje reprezentacijos sąveikauja 
skirtingai. Dar-ne-sąmoningumo-sąmoningumo sistemos 
lygmenyje viešpatauja loginio mąstymo ir intelekto veiklos 
dėsniai. Taip valdomus psichinius procesus Freudas pavadino 
antriniais procesais. Šiuo požiūriu, jie antriniai todėl, kad 
vyksta po to, kai jau yra išryškėję tam tikros archaiškesnės 
psichinės veiklos formos, jų slopinamos. Be to, ši evoliucija 
vyksta kartu su realybės principo raida. Jis tampa realus, 
kai psichinė energija atmeta pramanytus būdus 'pakrauti' 
mneminius vaizdus, atitinkančius ankstesnę malonumo patirtį, 
nes ji pati gali susitelkti prie protinės veiklos uždavinių, 
kurių sprendimas padės pasirengti bei ieškoti naujos patirties, 
prilygstančios ankstesnei. Norint, kad šis pasirengimas 
vyktų sėkmingai, reikia, kad sąmoninga vaizduotės veikla, 
kuri numatydama ateitį įgalina sugretinti įvairius galimus 
sprendimus, prisiderintų prie išorinių reiškinių tarpusavio 
santykius bei jų seką valdančių dėsnių. 

Santykiai tarp nesąmoningų reprezentacijų, kurios, kaip 
prisimename, arba yra tokios iš anksčiau, arba susiformuoja 
dėl malonumo principo veikimo, nepaklūsta toms pačioms 
taisyklėms. Būdamos abejingos logikai 17 nuoseklumui, jos 
nepripažįsta neprieštaringumo principo. Jas atitinkančius 
psichinius procesus, paklūstančius malonumo principui, 
Freudas pavadino pirminiais procesais. Tai dėl jų sapnuose 
atsiranda beprasmybės elementų. Sapnuojami asmenys vienu 

metu gali būti skirtingose vietose, jie gali reprezentuoti 
kelis skirtingus asmenis vienu metu ir t.t. Mechanizmai, 
nuo kurių priklauso ypatingas sapno turinys ir kurių 
veikimas išryškėja formuojantis isterijų bei įkyrių būsenų 
simptomams —- tai perkėlimas ir kondensacija. Perkėlimą 
išreiškia tas faktas, kad vienos reprezentacijos akcentai, 
interesas, jos intensyvumas gali atsiskirti nuo Jos, kad 
prisijungtų prie kitos reprezentacijos, iš pradžių ne taip 
svarbios, susijusios su pirmąja asociacijų grandine 
(Laplanche'as ir Pontalis). Perkėlimo mechanizmas padeda 
pergudrauti sąmonę, kai troškimai įgyvendinami sapnuose, 
nes jis baigiasi tuo, kad pabrėžiamos ne tokios reikšmingos 
detalės, o turintys didžiausią vertę elementai nustumiami 
į antrą vietą. Kondensacija pasireiškia tuo, kad "ti viena 
vienintelė reprezentacija atstovauja keletai asociacijų grandžių, 
kurių susikirtimo taške ji yra. Ekonominiu požiūriu', jai 
suteikiama energija, kuri, būdama susijusi su šiomis 
grandimis, į ją suteka" (Laplanche'as ir Pontalis). Perkėlimas 
1r kondensacija numato, kad energija netrukdomai judėtų 
psichinio aparato kanalais, vedama vienintelio tikslo - ieškoti 
malonumo arba išvengti nemalonumo (sapnuojant neuž- 
maskuotą draudžiamo pasitenkinimo reprezentaciją dėl šio 
fakto lydi nemalonumo jausmas). Šis laisvas energijos 
judėjimas, būdingas pirminiams procesams, yra valdomas 
per malonumo principą. Būtent šį judėjimą slopina ir jam 
priešinasi antriniai procesai tiek, kiek realybės principui 
pavyksta pralenkti malonumo principą. 

Kiek ego įspraudžiamas į sąmoningumo-dar-ne-sąmonin- 
gumo sistemą, tiek mes turime teisę tvirtinti, kad antriniai 
procesai vyksta jame. Be to, tai vyksta kartu su tuo faktu, 
kad ego yra instancija, atsakinga už santykius su išoriniu 
pasauliu. Viena vertus, ego iš jo gauna informaciją, ateinančią 
percepciniais kanalais; antra vertus, jis kontroliuoja motorines 
reakcijas, kurios grindžia individo veiklą išoriniame pasaulyje 

priklausomai nuo jo troškimų. Laikotarpiu tarp informacijos 
priėmimo ir motorinės reakcijos parengiamas tinkamiausias 
elgesio planas, ir tai daroma remiantis vaizduotės psichine 
patirtimi ir sutelkus visas galimybes, kad ji prilygtų realiam 
patyrimui, nes taip galima sumažinti laiko ir energijos 
sąnaudas, žengiant pirmuosius žingsnius, kurie darosi nebe 
tokie klaidingi, sunkūs arba rizikingi. 


Ego raida 


Mūsų ką tik paminėti ego bruožai formuojasi veikiami 
išorinio pasaulio. Freudo požiūriu, ego sudaro tą psichinio 
aparato dalį, kuri filogenezėje išryškėjo dėl šio poveikio 
ir kurios sandara susiformavo veikiama savisaugos ir 
adaptacijos reikalavimų. 

Tačiau ši ego koncepcija, labiau vertinanti pažintinius 
aspektus, ir jai artima genetinė hipotezė neatskleidžia visų 
jo aspektų; ji ypač sunkiai suderinama su būtinumu pripažin- 
ti, kad kai kurie ego veiksmai išlieka pasąmoningi (žr. 
p. 64). O Jacgues'as Lacanas visiškai ją atmeta ir atkaklų 
Freudo norą ją išsaugoti vertina kaip scientistinių jo epochos 
ir aplinkos prietarų atgyveną. Jis pasirenka kitą Freudo 
nubrėžtą požiūrį, tegiantį, esą ego atsiranda savęs tapatinimo 
su kitu procese ir yra šio proceso padarinys. 

Šia kryptimi plėtojami visi Freudo teiginiai, kurie ego 
priskiria asmens savybes ir funkcijas. Pavyzdžiui, tada, 
kai ego traktuojamas kaip viso asmens interesų reprezen- 
tantas, ir ypač tada, kai jis iškeliamas kaip galimas meilės 
objektas. Kai kurių klinikinių duomenų analizė tiesiog 
privertė Freudą pasirinkti šią sąvoką, ir 1914 m.! jis nubrėžė 
teorinius jos kontūrus. Jo nuomone, tik viena libido dalis 
nukreipta į išorinius objektus, o kita lieka pritvirtinta prie 


1 "Pour introduir le narcissisme'" in La Vie sexuelle. Neseni i P U.F 
leidyklos išleistas straipsnių rinkinys. 

ego. Libidinės energijos pasiskirstymo tarp ego ir išorinių 
objektų proporcija kinta priklausomai nuo laiko ir aplinkybių. 
Ligos atveju ji 1š dalies nusisuka nuo išorės objektų, o 
miego metu — visiškai. Libido, nukreiptas į patį asmenį 
arba jį reprezentuojantį ego, vertinamas kaip narcizinis, 
t.y. kaip Iš pat pradžių 'sudėtas' į juo disponuojančio asmens 
psichiką; būtent iš šio "rezervuaro" libidinė energija teka 
objektų kryptimi, nors ji visada gali juos atmesti, kad 
sugrįžtų į pirmykštė savo vietą. Egzistuoja vadinamasis 
pirminis narcisizmas, aprašantis tą pirminę hipotetinę 
būseną, kai libido yra visiškai sutelktas juo disponuojančio 
asmens psichikoje. Egzistuoja ir vadinamasis antrinis 
narcisizmas, kuris apibūdina į išorės objektus nukreipto 
libido judėjimą atgal, ego kryptimi. Ši narcisizmo teorija 
yra labai reikšmingas etapas Freudo idėjų raidoje ir 
psichoanalitinės teorijos plėtotėje apskritai. Ji įgalina 
peržiūrėti potraukių teoriją (žr. p. 76). 

Suprantama, kad tvirtinimai, esą ego atsiranda veikiamas 
išorinio pasaulio ir dėl to formuojasi kaip savarankiška 
psichinio aparato dalis, beveik nesuderinami su šia nauja 
ego kaip narcizinės meilės objekto samprata. Aiškinimas, 
besiremiąs identifikacija ir pripažįstąs, kad ego yra savęs 
tapatinimų su kitu padarinys, iš tiesų yra daug priimtinesnis. 
Freudo straipsnyje, kuriame pirmąkart psichoanalitinėje 
teorijoje plėtojama narcisizmo tema, teigiama, kad ego (kaip 
meilės objektas) iš pradžių negali egzistuoti tobula forma, 
17 tvirtinama, kad jis iš esmės pasikeičia veikiant formuo- 
jamajam procesui, sutampančiam su antrinio narcisizmo 
pradžia. Tas formuojamasis procesas buvo itin svarbus 
Jacgues' ui Lacanui, ir šis stengėsi jį išaiškinti analizuodamas 
vadinamąją veidrodinę stadiją. Tai laiko tarpas tarp šešių 
1r aštuoniolikos mėnesių, kai "vaikas, neturėdamas pakan- 
kamai Jėgų tr nekoordinuodamas motorinių veiksmų, iš 
anksto įsivaizduoja, kaip galima suvokti tr valdyti savo 
kūną kaip vientisą. Šis įsivaizduojamas jo sujungimas 

įvyksta tapatinantis su kito (panašaus į jų vaizdu kaip 
tobula forma" (Laplanche'as ir Pontalis) Kaip tai vyksta 
iš tikrųjų, galima suprasti, stebint vaiko elgesį, kai šis 
apžiūrinėja savo atvaizdą veidrodyje. Jis jame įžvelgia 
"Gestalt", tobulą formą, panašią į tą tobulą vaizdą, susidarantį 
suvokiant kitą. Šį patyrimą lydi "žaismingas linsmumas 
kontroliuojant veidrodinę identifikaciją“ ir "džiūgavimas" 
kuris, Lacano požiūriu, išreiškia malonumą, patiriamą 
numatant veidrodiniame vaizde kūno vientisumą, nors 
objektyviai vaikui jo dar stinga. 

Vadinasi, veidrodinę stadiją atitinkantis patyrimas priklauso 
nuo per greito kūdikio brendimo ir yra susijęs su tuo, 
kad jis savo kūno vientisumą pirmiausia suvokė įsivaiz- 
duodamas, grįsdamas jį savo antrininko vaizdu iki tol, kol 
išmoks kūno vientisumą suvokti kūno veiklos ir jo judesių 
koordinavimo lygmenyje. Atitinkama identifikacija prilygsta 
pirmiesiems ego metmenims ir yra antrinių identifikacijų 
šaltinis“ Ši koncepcija priskiria ego įsivaizduojamo darinio 
bruožus, dėl to subjektas, realiai išgyvenantis savo tapatumą, 
neprilygsta šiam dariniui, bet, priešingai, nuo jo tolsta. 
Tada suprantama, kodėl Lacano aprašomas ego yra taip 
glaudžiai susijęs su apgaule ir neprisipažinimu, ir kodėl 
Lacanas taip neigiamai vertina koncepcijas, kurios — priešin- 
gai — pabrėžia ego pažintines funkcijas. 

Iš pirmo žvilgsnio šios dvi skirtingos ego koncepcijos 
atrodo nesuderinamos. Viena jų teigia, kad ego pasirenkamas 
iš pačių artimiausių žmonių (identifikacinis ego raidos 
pagrindas), kita — koncentruoja ego egzistenciją sistemos 
percepcija — sąmonė erdvėje. Mūsų požiūriu, jos nėra tiek 
priešingos, kaip buvo iš pradžių manyta. Ir štai kodėl: 
Lacano hipotezė pripažįsta, kad anksčiau susiformavusi 
percepcinė veikla būtina, idant vaikas galėtų atlikti 
identifikacinį veiksmą; vizualinis antrininko vaizdas dėl 
jo išbaigtumo ir vienalaikiškumo iš tikrųjų nulemia tai, 
kad vaikas, suvokdamas savo asmens vientisumą, tartum 

pralenkia savo realias galimybes ir užbėga į priekį. Tačiau, 
kita vertus, percepcinė veikla grindžia vaiko asmeninį 
identitetą ir įgalina jį patenkinti savo troškimus. Ji — tai 
instrumentas, padedantis vaikui orientuotis tolimojoje 
aplinkoje ir patenkinti savo poreikius. Šia prasme percepcinė 
veikla ne tik formuoja identifikacinį vaizdą; ji garantuoja 
identifikacijų ir realaus elgesio vienodumą. Kadangi vaikas 
suvokia motiną kaip tobulą objektą, jis tapatinasi su ja; 
bet tik suvokdamas išorės pasaulį, jis gali išgyventi šią 
identifikaciją, t.y. gyventi savarankiškai, tenkinti savo 
poreikius, nelaukdamas motinos paramos. Galbūt panašiai 
valdoma refleksija, atskleisdama kur kas esmingesnius 
identifikacijos 17 percepcijos ryšius, ir įstengs neutralizuoti 
pirmąjį ego identifikacinių bei kognityvinių aspektų 
nesuderinamumo įspūdį. 


4 

Geografinio požiūrio 
peržiūrėjimas 
(Antrasis topas) 


Ego idealas. Super-ego. 
Antrasis topas. 


Pirmuoju topu buvo pavadintas pradinis psichoanalitinės 
teorijos raidos etapas, kai ego iš esmės ištirpinamas 
dar-ne-sąmoningumo-sąmoningumo sistemoje ir ego bei 
išstumtų elementų konfliktas prilyginamas dar-ne- sąmonin- 
gumo-sąmoningumo ir pasąmonės sistemų konfliktui. 

Keletas motyvų padės suformuluoti antrąjį topą. Pirmiausia 
paaiškėja, kad kai kurie veiksmai, psichinio konflikto metu 
priskirtini ego, yra nesąmoningi. Taip atsitinka dėl ego 
gynybos mechanizmų veiklos. Freudas šiuo terminu pavadina 
tas įvairias priemones, kurias taiko ego, kad pasipriešintų 
potraukiams. Šie mechanizmai, pradedant pačiu išstūmimu, 
yra nesąmoningi. Kadangi jie vis dėlto priklauso ego, 
negalima jų tapatinti su dar-ne-sąmoningumo — sąmoningumo 
sistema. Tuo labiau negalima tapatinti pasąmonės lygmens 
su išstumtaisiais elementais, nes ego dalis, dar-ne-sąmoninga 
ir pasąmoninga, vis dėlto egzistuoja. Ja paprasčiausiai 
nebesiremiama apibrėžiant psichinį konfliktą, nes paaiškėja, 
jog ji negali išskirti pagrindinių veikiančiųjų jėgų. 

Antra vertus, Freudas buvo priverstas vis daugiau dėmesio 
skirti identifikacijai ir jos ypatumais aiškinti daugelį 
asmenybės bruožų bei nesikeičiančių darinių. 

Ankstesniame skyriuje mes apžvelgėme, kaip šie atradimai 
pakeitė ego koncepciją. Panašiai, gal net griežčiau, buvo 
plėtojami teiginiai apie super-ego, kuris antrajame tope 
yra draudimų ir bausmių instancija. Iš pradžių tai buvo 
apibūdinama cenzūros vardu. Net darbe Sapnų aiškinimas 
(Die Traumdeutung, 1900) tai iškyla kaip barjeras, skiriantis 
dar-ne-sąmoningumo ir pasąmonės lygmenis, tačiau šis 
terminas perteikia kontrolės, nuosprendžio ir pasmerkimo 
idėjas, numatant, kad šios instancijos funkcijas atlieka kita 
asmens dalis, ne kontroliuojamoji. Šis cenzūros aspektas 
pamažu nustumia į antrą vietą jos kaip inertiško ir 
nuasmeninto barjero sampratą, pasak kurios, tas barjeras 
tik saugąs sąmonę nuo išstumtujų elementų įsiveržimo. 
Netikrų regėjimų, patologinio liūdesio ir melancholijos tyrimas 
suponavo Freudo idėją, esą viena ego dalis atsiskiria nuo 
kitos ir stoja prieš ją, kartu siūlydama ir modelį, kad 
pirmoji galėtų kontroliuoti antrosios pasirinkimus ir vertinti 
ją. 

Vaizdas, iškyląs kaip modelis, į kurį nori būti panašus 
subjektas, Freudo vadinamas ego idealu (1914). Šis vaizdas 
17 narcisizmas glaudžiai susiję dėl to, kad šis vaizdas — 
tai rinkinys tokių bruožų ir ypatybių, kurias turėdamas 
subjektas jaus meilę ir pagarbą sau pačiam. Tačiau 1š 
karto kyla klausimas: kas nustato tokias sąlygas ir kodėl 
subjektas negalėtų mylėti savęs tokio, koks jis yra, arba, 
teisingiau — "besąlygiškai" Galbūt iš tikrųjų kadaise klestėjo 
besąlygiška savęs meilė, ir ji buvo susijusi su pirmųjų 
metų narcisizmu, kai vaikas pats sau yra idealas,- ir tai, 
Freudo požiūriu, būdinga suaugusiajam sergant didybės 
manija. Tačiau tokia meilė nebegali egzistuoti nuo tos 
akimirkos, kai vaikas priima kaip savus ir perkelia į psichikos 
vidų tėvų draudimus ir priekaištus. Dabar jis privalo laikytis 
jam keliamų reikalavimų, kuriuos jis vertina kaip būtiną 

tėvų meilės, o kartu ir pagarbos sau pačiam sąlygą. Čia 
aiškiai įžvelgiamas identifikacijos vaidmuo. Vaikas yra 
įsimylėjęs save, jis vertina save, smerkia save ir net baudžia 
save taip, kaip tėvai jį myli, vertina, smerkia, baudžia. 
Ir ko bus daugiau — meilės ar pasmerkimo,- priklauso 
nuo to, kiek dera ar nedera su vidiniu vaizdu, kuris yra 
ne kas kita, kaip tėvų reikalavimų kopija. Vadinasi, vaizdas- 
modelis pasirodo esąs neatskiriamas nuo dorovinių reika- 
lavimų, draudimų ir vertinimų sistemos, kuri asmens 
psichikoje formuoja santykiškai savarankišką struktūrą. 
Būtent ši struktūra buvo pavadinta super-ego (1920). 


"Ego ir id", 1923 


Vis dėlto terminas "ego idealas“ neišnyks nei iš Freudo 
darbų, nei iš psichoanalitinės literatūros; jis išreikš tai, 
kad super-ego yra dar i1r vaizdas—-modelis, kuriam subjektas 
trokšta prilygti, kad būtų vertas narcizinės meilės, ir kuris 
dėl jo identifikacinės kilmės yra neatskiriamas nuo tėvų 
meilės!. Pridursime, kad ego idealas gali būti projektuojamas 
į trečią asmenį, kurio savybės arba užimama vieta atitinka 
reikalavimus ir kuris tada tampa besąlygiško žavėjimosi 
ir pagarbos objektu. Būtent taip Freudas suvokia reiškinius, 


1! Kai kurie autoriai, remdamiesi tuo faktu, kad Freudas kalba ir apie 
Ich-Ideal, ir apie Ideal--Ich, bei nekreipdami dėmesio į neabejotiną šių 
pavadinimų panašumą, dar išskiria idealų ego Galutinai nesutarę, ką šis 
terminas reiškia, jie vis dėlto remiasi bendra idėja, esą idealus ego apibūdina 
vaizdą-modelį, kuris, skirtingai nuo ego idealo, neatitinka tėvų reikalavimų, 
bet prilygsta narciziniam neribotos galios idealui, dažniausiai nepripažįs- 
tančiam jokio dorovinio vertinimo. D.Lagacheo nuomone, idealus ego 
susiformuoja identifikacijos pradžioje, kai vaikas tapatina save su asmeniu, 
kuriam jis priskiria neribotą galią, t.y. su motina. Vėliau idealus ego 
įgyvendinamas žavintis ypač reikšmingais asmenimis, išsiskiriantiems galia 
1r savarankiškumu. Idealiam ego artimesni :d instinktyvūs norai negu 
super-ego vertinimai. Tai idealus ego vaizdas, ego, kuris drįsta patenkinti 
potraukius, nekreipdamas dėmesio į kito asmens nuomonę ar interesus. 

Iš pirmo žvilgsnio neturinčius nieko bendro su meile, 
pavyzdžiui, paklusnumą hipnotizuotojui, aklą žavėjimąsi 
viršininku. Tas faktas, kad projektuojant ego idealą 
pasirenkamas tas pats visuotinai pripažįstamas asmuo arba 
ta pati idėja, Freudui yra svarbiausias aiškinant socialinius 
reiškinius (žr. p. 109). 

Kol kas priminsime, kad super-ego (ir ego idealas) 
formuojasi lygia greta blėstant Edipo komplekso aistroms. 
Pasak Freudo, interiorizuodamas tėvų draudimą vaikas 
atsisako savo edipiškųjų troškimų. 

Galų: gale patikslinsime, kad aptariama identifikacija, 
formuojanti super-ego, nėra savęs tapatinimas su tėvais, 
kokie jie yra iš tikrųjų arba kokie stengiasi atrodyti,- 
tai veikiau savęs tapatinimas su įsivaizduojamuoju tėvų 
super-ego. "Vaiko super-ego nesiformuoja pagal tėvų vaizdą, 
veikiau pagal jų super-ego; jis prisipildo to paties turinio, 
tampa tradicijos, visų vertybinių sprendimų, šitaip per- 
duodamų iš kartos į kartą, reprezentantu“ Būtent taip 
traktuodamas super-ego, Freudas kartais kalba apie vaiko 
tapatinimąsi su tėvų instancija, bet ne apie tapatinimąsi 
su tėvais. 


Id 


Ego 17 super-ego yra pasirengę pasipriešinti potraukių 
reikalavimams, kurių nesąmoninga psichinė išraiška atitinka 
trečios iš Freudo naujajame tope aprašomų instancijų lygą. 
Šios instancijos pavadinimas "id" (vokiečių kalba das Es — 
tai) — pasiskolintas iš Groddecko,- turėtų pabrėžti tai, kad 
šiuo atveju veikiančios jėgos yra nuasmeninto, nesuvokiamo 
1r nevaldomo pobūdžio galios, išryškėjančios posakiuose 'tai 
man išsprūdo“ arba 'mane tai netikėtai užvaldė' 


! Nouvelles Confėrences sur la psychanalyse. - Ėd. Gallimard. — P 94-95. 

Daugeliu atvejų id yra panašus į pirmojo topo nesąmo- 
ningumo lygmenį. Jo elementai iš tikrųjų yra nesąmoningi, 
0 jų tarpusavio santykiai priklauso nuo pirminio proceso; 
tačiau jis ne visas yra nesąmoningas, nes super-ego ir 
kai kurios ego dalys,- kaip jau galėjome įsitikinti,- pačios 
yra nesąmoningos. Be to, kai kalbama apie id, labiau norima 
pabrėžti šios instancijos kaip potraukių reiškiklio aspektą 
negu jos nesąmoningą turinį. Freudas teigia tai esant didelį 
libido rezervuarą' Beje, id yra ne taip nutolęs nuo potraukių 
biologinio šaltinio, palyginti su pirmojo topo nesąmoningumo 
sistema, kurią sudaro tik išstumtos reprezentacijos. Be to, 
jis yra ne tiek atskirtas nuo kitų psichinio aparato da- 
lių,- o tai nebuvo būdinga santykiui tarp sistemų pirmajame 
tope. Ego — "tai dalis id, pasikeitusi tiesiogiai veikiant 
išoriniam pasauliui ir tarpininkaujant sąmonei-suvokimui" 
Tačiau ego turi galimybę bendrauti su id. Freudas pataria 
pripažinti, kad ego iš tikrųjų yra esybė, kuri prasideda 
sistemoje S (suvokimo sistemoje) ir kuri visų pirma yra 
ikisąmoninga, tuomet visi kiti psichikos elementai, kuriuose 
nesąmoningai reiškiasi ego, vadinami id (Es) Jis dar 
patikslina: Tarp ego ir id nėra griežtai nubrėžtos ribos, 
ypač kalbant apie apatinę ego dalį, kuri su id beveik 
sutampa" Jis tik atkreipė mūsų dėmesį į tai, kad išstumti 
elementai, norintys iškilti į pirmąjį ego sąmoningos veiklos 
planą, susiduria su kliūtimis, nes tam pasipriešinama!. 


Instancijų tarpusavio santykiai 


Id išryškėja ir kaip pirminis faktas, iš kurio atsiranda 
visos kitos instancijos, ir kaip visada pulsuojantis kiekvieno 
troškimo ir kiekvieno geismo šaltinis. Jį valdo malonumo 
principas ir pirminis procesas, dėl to jis siekia besąlygiškos 
iškrovos ir negali atsižvelgti į išorines laiko ir erdvės sąlygas 


! Šio paragrafo citatos paimtos iš: Le Moi et le Ca. In: Essais de 
psychanalyse.- Petite Bibl Payot. - P 192-193. 

ar į fizinio priežastingumo reikalavimus. Be to, jis negali 
pažinti išorinio pasaulio ir savarankiškai jame veikti. 
Norėdamas pajungti pasaulį, jis priverstas prašyti ego 
tarpininkavimo, tos jo paties dalies, kuri kaip tik pakito 
veikiama išorinio pasaulio. 'Funkcinė ego reikšmė yra ta, - 
teigia Freudas,- kad paprastai jis kontroliuoja judėjimą 
gatvėje. Savo ryšiuose su id Jis užima tokią vietą, kaip 
kad raitelis, turįs suvaldyti ypač eiklų žirgą. Skirtumas 
tik tas, kad raitelis suvaldo žirgą savo Jėgomis, 0 eg0 
tai daro naudodamas svetimą Jėgą. Šį palyginimą galima 
dar šiek tiek pratesti. Lygiai taip pat kaip ir raitelis, 
nenorėdamas iškristi iš balno, dažnai turi kreipti žirgą 
ten, kur šis pats nori bėgti, taip ir ego dažniausiai savo 
veikloje remiasi id valia, tartum ji būtų jo paties valia! 
Ši citata aiškiai rodo, kad tarp ego ir id egzistuojantys 
santykiai ne visada priešiški, atvirkščiai, ego yra ta 
vykdomoji jėga, be kurios id potraukiai neišsiverstų siekdami 
savo tikslo. Ego priešinasi tik kai kuriems id norams. 
Tik jis gali prisiderinti prie realybės reikalavimų ir pripažįsta 
tik tokius troškimus, kurių patenkinimas nesukelia asmeniui 
sunkių ir kenksmingų padarinių. Jis taip pat turi saugotis 
patekti į super-ego nemalonę; jis turi elgtis taip, kad jo 
santykiai su super-ego išliktų geri, jis turi išlaikyti meilę 
sau pačiam (t.y. "vidinių tėvų meilę), vengti bausmės (ypač 
kastracijos). Savaime suprantama, santykis tarp ego ir 
super-ego formuojasi fantazijų lygmenyje; jos yra nesąmo- 
ningos ir subjekto nesuvokiamos. Tik analizės situacijoje 
jas pavyksta išryškinti. Vis dėlto jų buvimą iš dalies 
patvirtina kai kurių individų taip sunkiai pakeliami baimės 
ir kaltės išgyvenimai. Visa apimantis kaltės jausmas iš 
tikrųjų patvirtina tarp ego 1T super-ego egzistuojančią 
įtampą, ir ego jaučia baimę, laukdamas galimos super-ego 
bausmės, kai šio smerkiami troškimai yra patenkinami arba 
prisidedant ego, arba paprasčiausiai pasinaudojant jo budrumo 
stoka. 


" "Le Moi et le Ca. — P 194. 

Vadinasi, antrasis topas mus įpareigoja formuluoti psichinio 
konflikto sampratą, pakankamai skirtingą nuo mūsų iki 
šiol dėstytos. Paaiškėja, kad šiame konflikte pirmauja ego, 
stengdamasis suderinti ir trečiojo asmens požiūriu įvertinti 
skirtingus, tarp savęs konfliktuojančius interesus bei 
reikalavimus, keliamus id, realybės ir super-ego, ir atstovauti 
viso asmens interesams. Konfliktui niekada nebūdingas visa 
apimantis ego ir kurios nors psichinės instancijos susi- 
priešinimas. Ego priešinasi tik kai kuriems su id susijusiems 
troškimams, kuriuos jis vertina kaip nepageidaujamus dėl 
galimo ar tikro pavojingumo, iškilsiančio jų patenkinimo 
atveju. Panašiai elgiasi 17 super-ego, kurio įpareigojimus, 
plačiai ar ne taip plačiai taikydamas, prisiima ego. Ego 
nori būti doras, ir tik tuomet, kai super-ego jo atžvilgiu 
elgiasi pernelyg agresyviai arba pernelyg griežtai, šios dvi 
instancijos pradeda konfliktuoti. 

Kai ego išgyvena gresiantį pavojų, jis gali elgtis dvejopai. 
Jeigu jis daugiau paklūsta malonumo-nemalonumo principui, 
tai siekia kuo greičiau atsikratyti bet kokios nemalonumo 
priežasties. Kai gresia tikras pavojus, ego nuspręs išsisukinėti, 
ir nors galbūt tai ne pats geriausias sprendimas, tačiau 
jis jį apsaugo nuo tiesiogiai gresiančio nemalonumo, kylančio 
dėl baimės. Kai atsiranda vidinė grėsmė, t.y. atitinkamo 
potraukio keliamas pavojus, jo irgi išvengiama, tik šį kartą 
išstūmimo pagrindu — jį Freudas visada lygindavo su 
išsisukinėjimu — arba veikiant kitiems gynybos mechaniz- 
mams, kurie padeda neįsileisti į sąmonę egzistuojančio 
troškimo. 

Ego gali reaguoti ir kitaip — racionaliai įvertinti pavojų 
ir kliūtis, tai siedamas su ne mažiau racionaliu pasirinkimu 
priemonių joms įveikti arba jų išvengti. Toks elgesys galimas, 
kai pirmą vietą ego struktūroje pavyksta užimti realybės 
principui bei antriniams procesams. Tačiau šis pirmavimas 
visada yra santykiškas, jis lengviau įmanomas ego santykiuose 
su fizine realybe negu jo santykyje su išoriniais libidiniais 
objektais (kitais žmonėmis) arba su interiorizuotais objektais 

(super-ego, ego idealas). Vis dėlto vienas iš galimų 
psichoanalitinės terapijos tikslų — pasiekti, kad kaip tik 
antrasis reagavimo būdas išstumtų pirmąjį ir kad, užuot 
išstūmus id pagrindu egzistuojančius troškimus, jie būtų 
pripažinti ir nuspręsta, pritarti jiems ar nepritarti. Tačiau 
tada pasirinkimas grindžiamas kitais kriterijais, ne taip, 
kaip tuo atveju, kai gelbstimasi išstūmimu, t.y. siekiama 
visiškai patenkinti potraukius, daugiau ar mažiau ilgesniam 
laikui, ištveriamos laikinos įtampos bei nemalonumai, 
atsisakoma iš karto šalinti bet kokią įtampą ar bet kokį 
nemalonumą. 

Galėjome įsitikinti tuo, kad antrasis topas nuspalvintas 
antropomorfizmo, kurio beveik nebuvo pirmajame. Skirtingas 
psichinio aparato dalis norima apibrėžti ne jų ryšio su 
sąmonės būsenomis (sąmoningumas, dar-ne-sąmoningumas, 
pasąmoningumas) pagrindu, o jų tarpusavio santykiams 
nusakyti taikomas ne gamtos mokslų modelis (Sapnų 
aiškinime psichinis aparatas lyginamas su optiniu prietaisu). 
Nors id ir lieka neįasmenintų jėgų rezervuaru, ego, priešingai, 
kaip ir super-ego, ego idealas, išryškėja kaip asmens viduje 
egzistuojantys atskiri asmenys, kurių santykiai yra tokie 
pat, kaip bendravimas tarp asmenų. Pavyzdžiui, mes nuolat 
susiduriame su ego baime, su jo noru būti super-ego mMmyli- 
mam, su šio griežtumu arba žiaurumu. Kai kas kritikavo 
šį antropomorfizmą. Tačiau taip kritikuojamas būtent tas 
psichoanalizės aspektas, kurį ji yra pasiryžusi apginti kaip 
vieną svarbiausių savo laimėjimų. Jos požiūriu, antropomor- 
fizmas nėra tik modelis ar metafora. Juo norima išreikšti 
kai ką esmingo pačiai psichinių instancijų tarpusavio santykių 
prigimčiai, priklausančio nuo introjekcijos ir nuo identifikacijos 
procesų, kurių pagrindu ir susiformuoja skirtingos instancijos. 
Kitaip tariant, praktikuodama antropomorfinį aprašymą, 
teorija nori laikytis kuo arčiau jai rūpimų reiškinių ir 
dėl to ji pasirenka kaip tik juos grindžiančių fantazijų 
kalbą. 


O 
Dinaminis požiūris 


Konflikto sąvoka numato esant nesutaikomas jėgas. Tai 
toks savaime suprantamas teiginys, randamas 1r ankstesniuose 
skyriuose. Vis dėlto mes iki šiol tyrinėjome kofliktą topiniu 
požiūriu, ypač norėdami išsiaiškinti jame veikiančių jėgų 
išsidėstymą, t.y. skirtingas psichines sistemas, kuriose jos 
juda ir kurios jas naudoja. Tuo tarpu šių jėgų prigimties 
problema iki šiol buvo svarstoma tik epizodiškai, tad reikia 
ją aptarti nuodugniau. Priminsime, kad šioms jėgoms 
pažymėti naudojamas potraukių terminas ir kad tai pamatinė 
sąvoka, sudaranti psichoanalitinės teorijos "kūno" stuburą. 
Šį terminą mes apibrėžėme pirmajame skyriuje (p. 20). 

Vieną konflikte dalyvaujančią jėgą jau išsiaiškinome: jame 
visada reiškiasi seksualiniai potraukiai. Jiems priešinasi 
ego, vengdamas galimo pavojaus, kuris grėstų asmeniui, 
jei potraukiai būtų patenkinti. Visiškai nesvarbu tai, kad 
šis pavojus gali būti ir pramanytas. Vadinasi, ego rūpi 
jo savisauga, tai jo priešinimosi motyvas. Freudas pirmajame 
psichoanalitinės teorijos plėtotės etape, kuris be ryškesnių 
pakitimų truko iki 1915 m., atkreipė dėmesį į tai, kad 
tai yra jėgos, padedančios išsaugoti gyvenimą ir konflik- 
tuojančios su seksualiniais potraukiais. Šias jėgas jis pavadino 
savisaugos potraukiais, arba ego potraukiais, kurie kiekio 
ir trukmės požiūriu atitinka svarbiausias organines funkcijas 
(mityba, šalinimas, kvėpavimas ir t.t.) Nesvarstysime tų 

klausimų, kurie kyla kalbant apie tai, ar teisėtai vartojamas 
pats "potraukio" terminas žymėti 17 dinaminiams procesams, 
susijusiems su individo saugumu, ir procesams, susijusiems 
su seksualumu (rūšies išsaugojimas). Pagaliau reikia tyrinėti 
Freudo minties plėtotę, kaip atskleidžiama konflikte daly- 
vaujančių jėgų prigimtis. 

Freudo idėjos iš esmės peržiūrimos imant vartoti narcisizmo 
sąvoką. Libido, paskleisdamas seksualinius potraukius, yra 
nukreiptas ne tik į išorės objektus, bet, pasak Freudo, 
iš pat pradžios jis visas susijęs su ego. Tik vėliau libido 
nuo jo atsiskiria ir iš dalies krypsta į išorės objektus, 
nors jis visada gali grįžti į pradinę vietą. Šiuo atveju tiek 
individo egzistenciniai, tiek komforto interesai išryškėja kaip 
ego libidinių investicijų padariniai. Individas gali išsaugoti 
gyvybę, patirti komfortą tiek, kiek jis, kaip jo psichiką 
reprezentuojantis ego, yra meilės objektas; jeigu objektai, 
kurie gali garantuoti ne tik gyvenimo saugumą, bet ir 
komfortą, yra surasti, vadinasi, prie to prisidėjo meilė. 
Dabar jau konfliktas neiškyla kaip seksualinių potraukių 
ir skirtingos prigimties potraukių susipriešinimas, tai veikiau 
tos pačios libidinės energijos dviejų skirtingų nuostatų 
suartėjimo išraiška, viena jos dalis nukreipta į išorės 
objektus, kita — į ego. Šiuo laikotarpiu, tarp 1915 ir 1920 
m., Freudas lyg ir priima psichinės energijos monistinę 
koncepciją, bent jau išoriškai panašią į Jungo libido sampratą 
(žr. p. 100). 

Vis dėlto jis nesiryžta tvirtai remtis šia koncepcija, ir 
1920 m. darbe Anapus malonumo principo (Jenseits des 
Lustprinzips) jis supriešina gyvenimo ir mirties potraukius, 
taip atskleisdamas naują potraukių dualizmą. Ši kartais 
jo vadinama antrąja potraukių teorija yra spekuliatyviausia 
1r labiausiai diskutuotina jo kūrybos dalis. Hipotezė, 
pripažįstanti egzistuojant mirties potraukį, sulaukė nemenko 
pasipriešinimo psichoanalitinėje aplinkoje. Priešinamasi jai 
1r dabar. Ir vis dėlto tai, ką iš pradžių Freudas pateikė 

kaip drąsią hipotezę ir tikrino, kur ji galėtų nuvesti, netrukus 
užims jo pažiūrose vis reikšmingesnę ir pagaliau pirmąją 
vietą. 

Freudo pateikiamą gyvenimo ir mirties potraukių 
supriešinimą galėtų mums padėti bent elementariai suprasti 
C.Bernardo formulė, teigianti, kad gyvenimas — tai visos 
Jėgos, kurios priešinasi mirčiai. Panašu, jog viena iš šios 
formulės idėjų yra ta, kad kiekviena gyva būtybė yra linkusi 
sugrįžti į negyvąją gamtą. Būtent tai Freudas supranta 
kaip mirties potraukį,- su išlyga, kad nelaikysime to vien 
inercijos padariniu ir iš tikrųjų vertinsime kaip vidinį 
postūmį susinaikinti. Su gyvenimo potraukiu supanašėjęs 
libido "siekia nukenksminti šį potraukį naikinti tr jo atsikratyti, 
daugiausia nukreipiant jį išorės link, supriešinant su juo 
išorinio pasaulio objektus, pasiremiant ypatinga organine 
sistema —- raumenimis“ Kaip matome, šiuo požiūriu, 
agresyvumas yra nukreipimas į išorę naikinimo jėgų, kurios 
iš prigimties krypsta prieš patį individą. Šis nukreipimas 
į išorę, tikslo atžvilgiu esąs apsauginis, remiasi gyvenimo 
potraukiais. Tarp kita ko, taip į išorę nukreiptas agresyvumas 
iš dalies tarnauja gyvenimo potraukiams. Tai iš tikro 
atsitinka savisaugos srityje — po kai kurių svyravimų 
priskirtos prie gyvenimo potraukių,- nes ji garantuojama 
tik naikinimais išorės pasaulyje; taip pat yra ir seksualumo 
srityje, kurioje agresyvumas reikalingas 'medžiojant“ ir 
užvaldant objektą, be to, 17 atliekant patį lytinį aktą. 

Kaip Freudas pateisina mirties potraukį? Jo argumentus 
išreiškia pats knygos pavadinimas: Anapus malonumo 
principo. Iki to laiko Freudas buvo įsitikinęs, kad psichinis 
aktyvumas, kaip ir jo kontroliuojamas motorinis, siekia 
vieno tikslo — ieškoti malonumo ir išvengti nemalonumo, 
17 kad malonumo principas nepaneigiamas įvedus realybės 
principą,- šis numato, kad, išgyvendamas tam tikrą 
nemalonumą, individas tikisi, jog tai vėliau bus atlyginta 
malonumu. O dabar Freudas pabrėžia, kad yra tam tikrų 

šiuo principu nepaaiškinamų faktų. Jiems visiems būdingas 
bendras bruožas: kalbama apie nemalonų patyrimą, nuolat 
kartojamą, nors subjektas jame negali rasti kokio nors 
libidinio pasitenkinimo šaltinio arba bent galimo pasitenkinimo 
pažado. Šių pakartojimų nebeįmanoma paaiškinti vien noru 
valdyti iki šiol nevaldomą nemalonų patyrimą. Suprantama, 
Freudas nepamiršta to pamatinio psichoanalizės atradimo, 
pripažįstančio, kad kiekvienas simptomas, nors ir koks 
ryškus jis būtų, yra užmaskuotas troškimo įgyvendinimas: 
kančia gali būti tik kaukė arba duoklė, norint apgauti 
arba nuraminti bausmės instanciją. Be to,- priduria Freudas,- 
tai, kas vienos psichinio aparato sistemos požiūriu yra 
nemalonumas, kitos vertinimu gali būti malonumas. Vis 
dėlto visi šie argumentai jam atrodo nepakankamai įtikinantys. 
Jis mano, kad reikėtų taip pat atsižvelgti ir į neredukuojamą 
kompulsyvų pakartojimą (vok. Wiederholungszwang), bent 
jau į tą jo dalį, kuri nepaklūsta jokiai pašalinei motyvacijai, 
— D.Lagache'as tai išreiškė, kalbėdamas apie poreikį kartoti, 
nepriklausantį nuo pakartotinio poreikių patenkinimo. Kai 
kuriais atvejais kompulsyvus pakartojimas išryškėja 
potrauminėje neurozėje, kurioje traumuojantis įvykis yra 
nuolat 17 atkakliai analizuojamas nekreipiant dėmesio į 
tai lydinčius nemalonius prisiminimus ar pasikartojančius 
košmarus. Tai pasireiškia 1r lemties neurozės atveju, kada 
subjektas ne vieną kartą ir tartum lemtingai tampa tokios 
pat įvykių raidos auka, pavyzdžiui, nuolat sukčiauja, jį 
persekioja nelaimingi atsitikimai ar profesinės nesėkmės. 
Panašią prasmę turi ir kiti reiškiniai, pavyzdžiui, kai kurių 
pacientų negatyvi terapinė reakcija (vok. negative 
therapeutische Reaktion)- jų patologinė būsena ir kančios 
sunkėja gydant, nors panašiomis sąlygomis kitų savijauta 
gerėtų, arba stiprus kaltės jausmas, būdingas neurotikams,- 
visa tai galutinai įtikino Freudą, kad psichika veikia 
paklusdama ne vien malonumo principui ir kad greta jo 
arba juo užsimaskavęs reiškiasi troškimas susinaikinti, 

kuris, jo požiuriu, yra artimai susijęs su tuo, kad gyvajai 
gamtai būdinga sugrįžti į negyvosios gamtos būvį. 

Gali atrodyti keista tai, kad, norėdamas mus įtikinti 
"anapus malonumo principo“ vykstančių procesų realumu, 
Freudas pabrėžia ne tik skausmingą patirtį, bet 17 — net 
dar labiau — patį jos pasikartojimo faktą. Kad tai suprastume, 
turime įsigilinti į jo samprotavimus apie potraukio pasikarto- 
jantį ir agresyvų pobūdį, kuris yra tuo ryškesnis, kuo dažniau 
pakartojama ankstesnė būsena ir vis labiau grįžtama į 
neorganinį būvį. Tuomet gyvenimo ir mirties potraukiai 
skiriasi tik regresyvumo laipsniu. Kiekviena potraukių 
iškrova siekiama sumažinti organizme staiga padidėjusią 
įtampą, kad ji būtų sugrąžinta į ankstesnį lygį. Gyvenimo 
potraukiai, valdomi konstantiškumo principo, siekia atkurti 
(vadinasi, pakartoti) ankstesnį, - bet ne nulinį — lygį, ati- 
tinkantį nuolat egzistuojančias normalias įtampas organizmui 
esant ramybės būsenoje, taip jį apsaugodami ir palaikydami 
jo egzistenciją; mirties potraukiai savo ruožtu siekia atkurti 
visiško įtampos nebuvimo būseną, būdingą negyviems kūnams: 
juos valdo vadinamasis nirvanos principas. Suprantama, 
kad toliau eiti panašių spekuliacijų keliu nebegalima. 

Tarp kita ko, potraukiams priskiriamą tendenciją kartotis 
bei jų inertiškumą,- kalbant apie gyvenimo potraukius,- 
neigia tvirtinimas, esą šie ne tik išsaugo svarbius gyvybinius 
ryšius bei palaiko juos sudarančių elementų sąjungą, bet 
ir siekia sukurti naujas ir sudėtingesnes jų formas. Atskleidus 
šį naują gyvenimo potraukių aspektą, naujasis potraukių 
srities dualizmas aiškinamas evoliuciniu požiūriu, mirties 
potraukius vertinant kaip gyvos būtybės grįžimą į ne tokias 
organizuotas ir ne tiek diferencijuotas formas, 0 gyvenimo 
potraukius — kaip judėjimą tobulesnių organizacijos pakopų 
kryptimi. 

Kai taip išplečiama potraukio sąvoka, galima suabejoti, 
ar šis žodis dar turi ankstesnę pirmosios teorijos prasmę, 
ar įmanoma, ypač kalbant apie mirties potraukius, nustatyti 


78 


jų Ssomatinį šaltinį ir objektą (yra apibrėžtas tik jų tiks- 
las — pašalinti bet kokią įtampą). Skirtumą tarp dviejų 
teorijų dar labiau išryškina žodžio Eros pasirinkimas gyvenimo 
potraukiams apibrėžti!. Ar Freudas nenorėjo tuo nuslėpti 
metafizinės ar net mitologinės šių naujų sąvokų prasmės, 
kurią jos bent jau tam tikrame lygmenyje iš tikro įgijo? 
Iš tikrųjų stebina tai, kad net antrosios potraukių teorijos 
požiūriu jie vadinami skirtingai, priklausomai nuo lygmens, 
apie kurį Freudas tuo metu kalba: seksualiniai potraukiai 
vadinami agresijos (arba naikinimo) potraukiais, kai remiamasi 
klinikiniais faktais, gyvenimo potraukiai vadinami mirties 
potraukiais, kai pirmauja teoriniai interesai; Eros vadinamas 
Thanatos, kai jis pakyla į pagrindinių visuotinių principų 
aukštumas. 

Nors galų gale šios dvi potraukių rūšys yra nesuderinamos, 
jos dažniausiai veikia kartu, bent jau laikinai padeda siekti 
to paties tikslo. Šią idėją išreiškia terminas "Triebmischung" 
kuris buvo išverstas atitikmenimis susipainiojimas, susilie- 
Jimas arba potraukių dermė (būtent šis variantas priimtinesnis 
Laplanche'ui ir Pontalisui. Minėtojo potraukių bendra- 
darbiavimo pavyzdžiu galėtų būti seksualinis elgesys, kuriame 
išryškėjęs tam tikras agresyvumas yra būtinas 'medžiojant" 
bei užvaldant objektą. Tačiau potraukių dermė nėra pastovi, 
ji įgyvendinama pirmaujant vieniems ar kitiems potraukiams. 
Galima pateikti kad ir tokį pavyzdį: Seksualinio agresyvumo 
perteklius įsimylėjėlį paverčia sadistu žudiku; kai agresyvumas 
itin sumažėja, jis tampa drovus ir bejėgiškas'*. 

Ši potraukių dermės idėja gali pasirodyti paradoksali. 
Galbūt lengviau pavyktų ją pripažinti kaip principą, ypač 
prisimenant, kad vienas iš galimų gyvenimo potraukių 
veikimo padarinių — nukreipti agresyvumu pasireiškiančius 


! Remdamiesi analogija, kai kurie autoriai pasirenka žodį Thanatos 
mirties potraukiams apibrėžti. Freudas savo darbuose niekada nevartojo 
šio termino, tačiau tai pasitaikydavo pokalbiuose. 


Ž Freud. Abrėgė de psychanalyse. Ėd. PUF — P 9. 

mirties potraukius į išorę. Taip ego, kol pirmauja gyvenimo 
potraukiai, apsigina nuo naikinančio mirties potraukio 
poveikio. Nors pridursime, kad šis nukreipimas yra ne 
vien gynyba: išorėje išlaisvintas agresyvumas ateina į 
pagalbą gyvenimo potraukiams ir su jais bendradarbiauja 
dėl tam tikrų tikslų. 

Tik kai kurių patologinių būsenų atveju įžiūrimas potraukių 
išsiskyrimas (atsiskyrimas, atsipainiojimas), tarp kita ko, 
dalinis. Jeigu teisinga tai, kad vystantis atsiskleidžia vis 
tvirtesnis agresyvumo ir seksualinės funkcijos susijungimas, 
tada potraukių išsiskyrimas, kai agresyvumas nusisuka nuo 
seksualumo ir siekia savų tikslų, yra regresija. 

Genitalijų stadijoje abu potraukių tipai artimai sąveikauja 
ir padeda siekti seksualinio tikslo. Tuo tarpu sadooralinėje! 
1r sadoanalinėje stadijose potraukių atsiskyrimas pasiekia 
maksimalią ribą. Kiekvieną potraukį vaikas išgyvena kaip 
atskirą procesą. Tai jis užpuola objektą, norėdamas jį 
sunaikinti, tai jis saugo arba stengiasi apginti jį nuo 
sunaikinimo, nes myli. Šis dvilypumas — tai potraukių 
nesantaikos padarinys; jis būdingas įkyraus persekiojimo 
neurozei, kai būtent regresuojama į analinę stadiją. Kitos 
patologinės būsenos dar labiau išryškina tokią nesantaiką. 
Pavyzdžiui, Freudas yra įsitikinęs, kad gryniausias mirties 
potraukis iškyla melancholiko super-ego lygmenyje, kai šis 
yra pernelyg griežtas ir nepalenkiamai žiaurus. 

Galėjome įsitikinti, kad pertvarkant potraukių teoriją 
nebuvo peržiūrėta konflikto samprata taip, kad joje 
atsispindėtų požiūris į konfliktą kaip į dviejų naujai 
apibrėžiamų potraukių kategorijų susipriešinimą. Iš tikrųjų 
naujoji teorija negalėjo paslėpti ankstesnio seksualinių pot- 
raukių ir savisaugos potraukių priešiškumo, kuris, būdamas 


! Oralinės stadijos sudedamoji dalis, pradėta skirti K.Abrahamo. Ji 
būna anksčiau už analinę stadiją ir net už sėdėjimą; ji reiškiasi tuo metu, 
kai pasirodo dantys, kurie dalyvauja agresyvumo kupinose ši stadijai 
būdingose fantazijose. 


neurozių teorijos centras, dabar įsitaiso Eroso viduje. Negalima 
mylėti kartu save ir kitus objektus — tai du vienas kitam 
prieštaraujantys dalykai, dramatiškiausiai išreikšti kastracijos 
fantazijose. Argi jos nerodo, kad, mylėdami mums patį 
brangiausią išorinį objektą, mes galime netekti pačios 
reikalingiausios mūsų kūno dalies? 

Vis dėlto Freudas įžvelgia mirties potraukyje veikiantį 
"nesantaikos" principą (palyginamą su Empedoklio "neikos'), 
nuo kurio priklauso bendras polinkis konfliktuoti visuose 
gyvenimo apraiškų lygmenyse, ir šis polinkis galioja tiek 
santykiuose tarp individų, tiek kiekvieno individo viduje 
psichine bei biologine prasmėmis. Jeigu neturėtume šio 
polinkio konfliktuoti, tai, kaip teigia Freudas, remdamasis 
konkrečiu pavyzdžiu, negalėtume paaiškinti, dėl ko turėtų 
susipriešinti ir vieni kitus sunaikinti kiekvienam individui 
būdingi homoseksualiniai bei heteroseksualiniai polinkiai, 
užuot buvę pakaitomis patenkinami, priklausomai nuo to, 
kuris tuo metu stipresnis. 

Antra vertus, analizuojant psichinio konflikto apibrėžimą, 
beprasmiška ieškoti kokio nors atitikimo tarp naujosios 
potraukių teorijos ir naujo, aptariamojo, topo. Šiuo Freudo 
idėjų raidos laikotarpiu tarpusavyje konfliktuoja skirtingos 
psichikos instancijos: ego — id — super-ego; tačiau šis 
konfliktas, jeigu jį 17 galima vertinti kaip mirties potraukiui 
būdingo polinkio nesutarti padarinį, neprilygsta gyvenimo 
1r Mirties potraukių susipriešinimui. Abi potraukių grupės 
kartu dalyvauja kiekvienos instancijos veikloje, ir jų 
nesuderinamumas nėra pakankamas pagrindas atskleisti 
šias 1nstancijas supriešinančio konflikto esmę. /Id — tai bet 
kurių potraukių pirmasis šaltinis ir rezervuaras. Tiek ego, 
tiek super-ego disponuojama energija iš pradžių telkiasi 
šiame šaltinyje, iš kurio pradinį impulsą gauna ir mirties 
bei gyvenimo potraukiai. Vadinasi, konfliktuoja ne dvi 
potraukių grupės, bet skirtingus interesus turinčios psichikos 
instancijos, kurių nesutarimą galima ir toliau vadinti 

seksualinių ir savisaugos potraukių priešiškumu, net ir 
priėmus antrąją potraukių teoriją. 

Būtent dėl šio, iš pirmo žvilgsnio dirbtinio, mirties 
potraukio įtraukimo į konfliktą ir dėl jo menko poveikio 
ankstesnei neurozių teorijai kai kurie autoriai šį potraukį 
vertino kaip visai nereikalingą Freudo statinio detalę, kaip 
ginčytiną ir neproduktyvią spekuliaciją, neturinčią nieko 
bendro su empirine realybe. Šiems autoriams, kurie dėl 
minėtos priežasties pasirinko pirmąją potraukių teoriją, kėlė 
nerimą tas faktas, kad joje per mažai vietos palikta 
agresyvumo problemai,- o agresyvumo vaidmuo neurozių 
raidai tuo metu pasidarė neabejojamas. Antroji potraukių 
teorija buvo Freudo atsakymas į šį klausimą. Jos požiūriu, 
mirties potraukiui priskirtas agresyvumas yra savarankiškos 
jėgos pasireiškimas, kuriuo siekiama atskiro tikslo. Tie, 
kuriems nepriimtinas toks atsakymas, nes jie nepripažįsta 
galint reikštis tokį potraukį, kurio tikslas — naikinimas 
ir mirtis, yra priversti vertinti agresyvumą arba kaip antrinę 
frustracinę reakciją, arba kaip būtiną kiekvieno potraukio 
elementą, aktyvųjį pradą, įgalinantį pasiekti tikslą ir užvaldyti 
objektą. 


6 
Konflikto išeitys 


Pamatėme, kuris Edipo krizės sprendimas yra palankus 
individui, nes leidžia jam gyventi normalų seksualinį, 
profesinį ir socialinį gyvenimą išvengiant slopinimų, sutrikimų 
ar pavojingų konfliktų. Tam reikia "panaikinti" Edipo 
situaciją, t.y. išsižadėdamas edipinio objekto individas atsikrato 
kastracijos baimės ir turi galimybę domėtis kitais objektais 
bei realizuotis, nebijodamas tėvo konkurencijos. Jeigu tai 
neįmanoma, individas ieško kitų sprendimų, tačiau tada 
jam gresia arba suvaržymai, arba kančios, arba tokie elgesio 
1r mąstymo bruožai, kurie jį atskiria nuo bendruomenės, 
nors visiškai iš jos nepašalina. Tai, kad pasirenkamas vienas, 
o ne kitas sprendimas, labai daug priklauso nuo individo 
praeities ir nuo to, kaip jis ten egzistavo. 

Mes neanalizuosime pačių sunkiausių psichinių sutrikimų - 
tarp jų ir šizofrenijos,- vadinamų bendru psichozių vardu. 
Šie sutrikimai labiausiai pažeidžia individo santykius su 
kitais individais bei su pasauliu. Tik atkreipsime dėmesį 
į tai, kad jie atsiranda esant nepalankioms emocinės raidos 
1r bendravimo sąlygoms vienoje iš pirmųjų vystymosi stadijų, 
kurios daugiau ar mažiau negrįžtamai pakenkia vėlesnei 
normaliai plėtotei. Galima manyti, kad asmenų, tampančių 
psichopatais, nors 1šoriškai jų adaptacija ir atrodo sėkminga, 
kartais nesutrinkanti iki pat ligos pradžios, nebuvo tinkamai 
išspręsta Edipo situacija. 


83 


Perversijos ir neurozės 


Kitos galimos konflikto išeitys — neurozės arba seksualiniai 
iškrypimai. Ir viena, ir kita reiškia, kad nebuvo atsisakyta 
edipinio troškimo ir kad itin gyvai išgyvenama su juo 
neatskiriamai susijusi kastracijos baimė. Tada iškrypėlį, 
kaip ir neurotiką, slegia dviguba našta. Viena vertus, vis 
palaikomas edipinis troškimas, ir tai daroma ryžtingai, 
kiekvieną seksualinį ryšį prilyginant edipiniam santykiui, 
nors ir slaptai, kad ego į tai neatkreiptų dėmesio. Antra 
vertus, reikia atsikratyti kastracijos grėsmės, bet slapukavimas 
mažai nuo jos apsaugo; panaudojamos kitos priemonės, 
kurios efektyviau padeda atsikratyti šios grėsmės arba jos 
išvengti. Ir nuo to, katrą galimą sprendimą subjektas 
pasirinks šių dviejų problemų atžvilgiu, priklausys galutinė 
orientacija — vienokio ar kitokio tipo perversinė arba 
neurotinė raidos tendencija. 

Jeigu sprendžiant šią problemą apsiribojama demons- 
tratyviu elgesiu, neurotiko seksualinis gyvenimas beveik 
nepasikeičia, jis išlieka normalus; bent jau niekas neverčia 
neurotiko ieškoti aplinkinių būdų patirti malonumą. Jeigu 
neurozė ir gali pažeisti seksualinį aktyvumą, tai tik jį 
varžydama arba menkindama jo teikiamą malonumą; tačiau 
būna 1r taip, kad seksualinė energija atrodo tausojama 
ir kad dėmesys sutelkiamas į subjektyvų kentėjimą arba 
simptomus, nelygų koks neurozės tipas. Iškrypimui savo 
ruožtu būdinga tai, kad didžiausias malonumas negali būti 
patirtas per įprastą vyro ir moters sueitį. Iškrypėlis arba 
pasinaudoja kitomis priemonėmis ir kitais kūno seksualiniais 
taškais (tos pačios lyties asmenų genitalijos, oralinė arba 
analinė zonos), arba pasirenka heteroseksualius normalius 
santykius išskirtinėmis sąlygomis, nes kitaip jis nepatirtų 
geidžiamo malonumo. Pavyzdžiui, fetišistas nori, kad po 
ranka būtų jo pasirinktas objektas — fetišas: batai, kojinės 

arba kitas moters aprangos elementas; vojeristui norisi 
žiūrėti, mazochistui — kad jį išplaktų, sadistui — kankinti 
savo partnerį. Beje, patikslinsime, kad terminas iškrypėlis' 
apibūdina tik tuos individus, kurie be šių išskirtinių sąlygų 
neišsiverčia ir dėl to jų gyvenime jos įkyriai kartojasi, 
pašalindamos bet kurio kitokio pasitenkinimo galimybę. 
Galbūt reikėtų išskirti fetišizmą, nes visos kitos mūsų ką 
tik paminėtos praktikos nevienodai stipriai pasireiškia nor- 
maliame erotiniame santykyje. Jos prisideda prie to, kad 
patirtis būtų malonesnė, nes ji gali prarasti prasmę, kai 
šios praktikos pernelyg griežtai kontroliuojamos ir slopinamos. 
Be to, jose ryškūs pėdsakai poelgių, interesų ir polinkių, 
kuriuose Freudas atpažino pirmųjų gyvenimo metų seksualinio 
aktyvumo apraiškas. Tarp kita ko, dažnai prisimenama, 
kadjis, savo amžininkų pykčiui, vertino vaiką kaip 'polimorfinį 
iškrypėlį 


Iškrypimų regresija ir fiksacija 


Vadinasi, iškrypimas, bent jau tam tikrais požiūriais, išreiškia 
grįžimą prie tų poelgių, polinkių ir pasirinkimų, kurie 
būdingi ankstesnei seksualinės plėtotės stadijai; šis grįžimas 
psichoanalitine terminija vadinamas regresija. Regresija 
stabilizuojasi tada, kai tam tikra libido dalis neįstengia 
atsiskirti nuo šios stadijos reprezentacijų ir fantazijų rišlios 
visumos. Freudas tai aprašė karo dalykus primenančia 
metafora: "Kai puolanti armija savo užnugaryje palieka 
gerai parengtus padalinius, toliausiai į priekį prasiveržė 
būriai gali visai realiai tikėtis arba būti sumušti, arba, 
susidūrus su stipresniu už juos priešu, grįžti tuo pačiu 
keliu, kad paprašytų tų padalinių pagalbos. Bet tikimybė, 
kad prasiverže būriai bus sumušti, yra tuo didesnė, kuo 
daugiau kareivių buvo palikta užnugaryje ! 


L Introduction la psychanalyse- Petite Bibl. Payot. — P 321 

Vadinasi, regresija neatskiriama nuo fiksacijos. O tai 
dėl to, kad pernelyg didelė libido energijos dalis lieka susijusi 
su infantiliška seksualumo sandara, kad produktyviai nein- 
vestuojamas genitalinis aktyvumas, kad negalima išspręsti 
Edipo krizės. Neatsikračius Edipo situacijos ir, antra vertus, 
sunkiai pakeliant apogėjų pasiekusios kastracijos baimės 
naštą, subjektui reikia grįžti atgal. Tik regresija galima 
apsiginti nuo kastracijos baimės, ir tiek, kiek jai pavyksta 
sugrąžinti subjektą į raidos stadiją, kurioje tokio pavojaus 
nebuvo. 

Šią gynybos formą papildo kitos. Pavyzdžiui, homoseksua- 
listas, susitapatinęs su savo motina, vertindamas savo 
partnerį taip, kaip jis norėtų būti vertinamas savo motinos, 
slaptai realizuoja edipinį kraujomaišos troškimą; tačiau kartu 
tuo paneigiama ir pati kastracijos galimybė. Homoseksualistas 
pripažįsta, kad visos žmogiškosios būtybės turi penį. Nors 
jis pats ir yra moteris, tačiau jį turi. Vadinasi, jis visa 
savo esybe neigia kadaise jo paties suvoktą lyčių skirtumo 
faktą, t.y. žmogiškosios būtybės požiūrį į save kaip neturintį 
penio. Viskas vyksta savaime: sąmonės lygmenyje homo- 
seksualistas pripažįsta lyčių skirtumą ir, be to, net neigia 
visus sveikam protui prieštaraujančius įsitikinimus bei 
samprotavimus, nes šie egzistuoja tik jo pasąmonės fantazijų 
pasaulyje. 

Visų regresiją patiriančių iškrypėlių elgesyje psichoanalizė 
atskleidžia panašų troškimą atsikratyti kastracijos baimės. 
To akivaizdžiai siekia ekshibicionistas, kuris savo vyriškojo 
organo egzistavimą bei galią patvirtina iškreiptai — 
apnuogindamas jį. O dėl fetišisto,- toks bus mūsų paskutinis 
pavyzdys,- tai jis, pasak Freudo, kaip ir homoseksualistas, 
nori išsaugoti dvi skirtingas idėjas — suaugusiojo akimis 
egzistuojančio lyčių skirtumo idėją ir infantilišką įsitikinimą, 
esą moteris, kaip ir jis pats, turi penį. Objektas-fetišas 
kai kada jį simbolizuoja; dažniausiai tai intymus moters 
aprangos elementas (kojinės, kelnaitės, apatinukas), kuris 

yra itin reikšmingas, nes dar neįsitikinta moters penio 
nebuvimu, ir, antra vertus, kuris dar įgalina nuslėpti šį 
trūkumą. Fetišistas sustingsta pačią paskutinę akimirką, 
kai jo infantiliškas tikėjimas moters penio egzistavimu yra 
dar nesugriautas, todėl jis pradeda garbinti objektą, tuo 
metu dar nuslepiantį tikrąjį faktą. Be to, taip apgavęs 
save, subjektas, disponuodamas šią apgaulę primenančiu 
17 reprezentuojančiu objektu-fetišu, išlaiko ryšį su motina 
arba kitu ją pakeičiančiu asmeniu, įkūnijusiu šią apgaulę. 

Vis dėlto iškrypimų pagrindu galime susidaryti pernelyg 
realistinę regresijos proceso sampratą, nes regresija šiuo 
atveju demonstruojama pačiu elgesiu. Iš tikrųjų tokį ryšį 
reikia vertinti atsargiau. Iškrypėlis ne paprasčiausiai grįžta 
į ankstesnio elgesio lygmenį. Tai ir neįmanoma, nes jis 
negalėtų paneigti to akivaizdaus fakto, kad jis turi suaugusiojo 
lyties organus. Susidaro neįprasta situacija, kai regresyvių 
poelgių praktika dažnai yra orgazmo, t.y. genitalinio malonumo 
sąlyga. Tada regresyvus elgesys yra savotiškas gudravimas, 
patogi širma, už kurios pasislėpus galima deklaruoti 
vakarykščių interesų prioritetą, iš tikrųjų nepastebimai 
realizuojant šiandieninius. 

Reikia priminti ir tą faktą, kad regresija nėra tiesiogiai 
susijusi su elgesiu. Tai specifinių konkrečios stadijos 
prisiminimų, reprezentacijų ir fantazijų sistema, sukaupiama 
į regresijos procesą. Iškrypėlio poelgiai — tai šios sankaupos 
rezultatas, visada netobulas, nes neįmanoma atkurti dvasinės 
ir psichomotorinės šios konkrečios stadijos sandaros. 

Iškrypėlio elgesys nepaprastas ir skandalingas, nes, 
išgyvendamas kaltę, jis atsisako visų pripažinto seksualinio 
bendravimo taisyklių, bet pasirenka kitokius būdus, kurie 
viešai smerkiami ir kelia pasibjaurėjimą. Tokį pasirinkimą 
sunku pateisinti remiantis suaugusiojo tradiciniais racionaliais 
vertinimais, nes net donžuanas visuomenės akyse yra beveik 
šventasis, palyginti su ekshibicionistu. Dar kartą reikia 
priminti, kad iškrypėlis stengiasi išvengti savo paties išgalvotos 

kastracijos grėsmės, nes ji daug baisesnė už pasmerkimą,- 
jo, tiesą sakant, galima ir nesulaukti veikiant slaptomis 
arba jį gali kompensuoti ryšys bei sutarimas su kitais 
tos pačios rūšies iškrypėliais. 

O) dėl viešo pasmerkimo, tai jis daugeliui iškrypėlių net 
naudingas. Jie įsivaizduoja esą išskirtinės socialinio 
nepaklusnumo akcijos herojai. Iškrypėlis beveik visada kitaip 
negu kiti vertina įstatymą, kurį yra linkęs pažeisti, neigti, 
apeiti arba niekinti. Iškrypėlis, neįstengdamas pažeisti 
edipinio draudimo arba jo visai išsižadėti, nepaklusnumą 
perkelia į kitą lygmenį,- galbūt į žaidimų aikštelę, kur 
jis nebijo įstatymo, žinodamas, kad atsikrato savosios 
besąlygiško privalėjimo naštos. 


Neurozių regresija ir fiksacija 


Neurotiko fiksuojama libidinė energija prilygsta infantilinei 
psichoseksualinės raidos stadijai, dėl to ji, viena vertus, 
apsunkina Edipo krizės sprendimą, antra vertus, skatina 
regresiją ir suteikia jai galutinę formą. Vis dėlto neurotikas 
nepripažįsta iškrypėlio praktikuojamų regresiją atitinkančios 
stadijos seksualinio pasitenkinimo būdų. Jeigu jis kada nors 
ir neatsispiria pagundai, tai dėl to jaučia gėdą. Jis dažniausiai 
nedaro to atvirai, o maskuoja tokį nuopuolį kokiais nors 
simboliais, ir dėl to gali neįsisąmoninti jo prigimties. 
Būtent taip,- pasak Freudo, panašiai kaip ir sapnai — 
formuojasi neurotiniai simptomai. Simptomas, kaip ir sapnas, 
yra slaptas troškimo patenkinimas ar bent jau slapta 
patenkinimo reprezentacija. Kaip tik šia prasme Freudas 
jį pavadino pakeičiančiu dariniu (angl. substitutive for- 
mation, vok. Ersatzbildung), kuris, viena vertus, padeda 
realizuoti patį pakeitimo poreikį, antra vertus, turi simbolinę 
prasmę, prilygstančią realiam potraukio patenkinimui. 
Dažniausiai jo neįmanoma išvengti, nes tas troškimas, kurį 


88 


simptomas įgalina patenkinti pakeitimo būdu, beveik visada 
yra pažeistas regresijos. Vadinasi, patologinę šio troškimo 
reikšmę lemia regresijos laipsnį atitinkančios raidos stadijos 
savybės, dėl to jis atrodo toks neįprastas genitalinio seksualumo 
normų atžvilgiu. Kaip pavyzdį paminėsime jaunos Freudo 
pacientės isterikės Doros istoriją. Ją persekiojo įvairūs 
simptomai, tarp jų — nervinis kosulys, kurio niekaip 
nepavykdavo išgydyti. 

Simptomą pavyko pašalinti tik tada, kai Dora klausinėjama 
prisipažino, kad gerklės dirginimas priklauso nuo penio 
čiulpimo fantazijų, kuriose ji tapatindavosi su tėvo meiluže. 
Šiuo atveju regresija baigiasi tuo, kad edipinis troškimas 
patenkinamas oraliniame lygmenyje iškreipta forma, tarp 
kita ko, populiaria, bet ne pagrindine, simbolizuojančia 
krūties čiulpimą. Patikslinsime, kad Freudas turi omenyje 
tam tikrą realų gerklės dirginimą, priklausomą nuo organinio 
pakenkimo ir formuojantį simptomą, "panašų į smilteles, 
iš kurių moliuskai lipdo perlą“ Jis priduria: "Šį dirginimą 
patogu fiksuoti, nes jis susijęs su kūno dalimi, išsaugojusia 
mergaitės gyvenime ypač jautrios erogeninės zonos statusą. 
Vadinasi, šis dirginimas gali būti patogus pradėjusiam 
vetkti libido“ 

Jeigu simptomo forma patenkintas troškimas pasidaro 
neatpažįstamas, tai reikia ieškoti tų pačių mechanizmų 
veiklos, kurie valdo sapno sandarą — dažniausiai perkėlimo 
ir kondensacijos? Šiuo atveju perkėlimo faktą rodo tai, 
kad smerktiną penio čiulpimo reprezentaciją pakeitė kosulys 
bei gerklės dirginimas. O dėl kondensacijos, tai ji susijusi 


! Isterinės konversijos pavyzdys: psichinis konfliktas reiškiasi kūno 


lygmenyje ir čia ieško savo sprendimo; psichinis libido, atsiskyręs nuo 
išstumtų reprezentacijų, tampa inervacine energija ir sukelia įvairiausių 
motorinių bei juslinių sutrikimų, pavyzdžiui, skausmą, raumenų sutraukimą, 
paralyžių ir t.t. Mes kalbame apie isterinių simptomų susidarymo būdą- 
vadinamąją konversiją. Fobijų arba įkyrumo neurozių simptomai daugiausia 
pažeidžia psichiką arba elgesį. 

Žr. apibrėžimą p. 61. 

su tuo faktų, kad simptomas nėra atsitiktinis, t.y. jis 
susiformuoja susitelkiant tame pačiame taške skirtingoms 
asociacijų grandims. Nors kosulį daugiausia lėmė čiulpimo 
fantazijos, vis dėlto su juo buvo susijusios ir kitos reprezen- 
tacijos, ypač tėvo venerinė liga, lemiamą reikšmę įgijusi 
tarpinėse asociacijų grandyse, kurias reikėtų labai ilgai 
aprašinėti. Tačiau slaptas troškimo patenkinimas pasinaudo- 
jant simptomu galimas tik todėl, kad šis troškimas ego 
požiūriu yra nepriimtinas. Iš tikrųjų kalbama apie išstumtą 
troškimą, kuris tam tikrą laiką negalėjo grįžti į sąmonę. 
Tačiau dėl to troškimas nė kiek nesumažėjo, ir simptomo 
atsiradimas reiškia, kad, palaužęs gynybos pasipriešinimą, 
grįžo išstumtasis elementas, arba, dar tiksliau, kad jis prie 
jos prisiderino. Vadinasi, simptomas išryškėja kaip kompromiso 
darinys, atsižvelgiantis ir į potraukių reikalavimus, ir į 
jiems priešingą jėgą. 

Tačiau pirmauti gali ir viena, ir kita jėga. Isteriko patirtis 
kupina įvairiausių simptomų, gana atvirai realizuojančių 
troškimą, nors aprašomi atvejai, kai gynyba aiškiai pirmauja, 
ir tada troškimo buvimą galima nujausti pagal tai, kad 
gynyba pernelyg įtartinai kažkam priešinasi. Apie tai ypač 
ryškiai ir dažnai kalba įkyrių būsenų neurozės. 

Įsitikinome, kad ego nepripažintas troškimas, nulemiąs 
simptomo susidarymą, yra iškreiptas troškimas, nes atvirai 
jis gali būti realizuojamas veiksmais, vertinamais kaip 
nenormalūs. Turėdamas omenyje būtent šį ryšį, Freudas 
rašė, kad neurozė yra atvirkščioji iškrypimo pusė. Doros 
istorija visiškai patvirtina šią formulę. Įsivaizduokime įkyrų 
subjektą, kuris, norėdamas atsikratyti edipinės neapykantos, 
jaučiamos savo tėvui, renkasi homoseksualinį ryšį su tėvu 
arba išryškina jį. Vis dėlto šis sprendimas jam atrodo 
nepriimtinas, tokį troškimą sunku įgyvendinti 17 bendraujant 
su partneriais, nes jie gali tik pakeisti tėvą. Vadinasi, 
šis troškimas egzistuoja tik nesąmoningų fantazijų lygmenyje; 
tačiau jis ir toliau skverbiasi į sąmonę, tad nuo jo reikia 

gintis visomis įmManomomis priemonėmis; jos gali būti 
"perprastos", ir tada reikia ieškoti naujų gynybos būdų, 
vadinasi, galutinis neurozės vaizdas beveik visada yra 
sudėtingas ir itin painus. 

Tada kyla toks klausimas: kodėl regresijos veikiamas 
pasitenkinimas, kuris iškrypėliui yra psichinio konflikto 
sprendimas ir kuris leidžia gyventi toliau nejaučiant kaltės, 
mobilizuoja visas neurotiko gynybos priemones, ir taip 
sutrikdo jo gyvenimą net ir tada, kai apie tokį pasitenkinimą 
tik galvojama? Štai pernelyg paprastas atsakymas: iškrypėliu 
netampama, juo būnama; kitaip tariant, iškrypimas — tai 
nepakitęs infantiliškas seksualinis aktyvumas. Iš tikrųjų, 
kaip jau esame pažymėję, iškrypėlis įsitvirtino genitalinėje 
seksualinės brandos stadijoje; jam čia iškilo Edipo krizės 
1r kastracijos problemų, kurias jis, kaip ir neurotikas, 
išsprendė pasirinkdamas regresiją. Tik kitaip negu neurotikas, 
jis negalėjo ar nenorėjo išstumti regresijos laipsnį atitinkančių 
troškimų; vadinasi, jis neišsiugdė gynybinių mechanizmų, 
užkertančių kelią tokiam pasitenkinimui. Be abejo, šis 
aiškinimas nėra klaidingas, tačiau jo nepakanka, kad būtų 
galima atsižvelgti į visus iškrypimų aspektus. Be to, manoma, 
kad šiuo atveju veikia specifiniai mechanizmai, tačiau 
neturime galimybės čia detaliai jų analizuoti. 


Neurozės "pasirinkimas 


Skirtingos neurozių rūšys apibūdinamos vien tik aprašomuoju 
būdu, remiantis tuo, kad egzistuoja tam tikras kiekis 
simptomų arba panašių poelgių. 

Vadinasi, galime kalbėti apie: 

— fobijas, t.y. nepagrįstą ir neproporcingą tam tikrų 
objektų arba tam tikrų situacijų baimę (būti tunelyje, lifte, 
šalia vieno ar kito gyvūno ir t.t.), kuri verčia subjektą 
vengti panašių objektų bei panašių situacijų; 

— baimės neurozes, kai ištinka nemotyvuotos baimės 
krizės arba ji nuolat išgyvenama, o tai ir sudaro klinikinio 
vaizdo pagrindą; 

— konversijos isteriją, kuriai būdingi patys įvairiausi 
netikėtai atsirandantys bei išnykstantys somatiniai ir 
funkciniai sutrikimai, nesietini su jokiais organiniais 
pakenkimais; 

— įkyrių būsenų neuroze, kurios klinikinis vaizdas itin 
margas: tai gali būti nesuprantamos įkyrios idėjos, tam 
tikra proga paciento buvę atlikinėjami sudėtingi ritualai, 
kokie nors judesiai, kokio nors posakio kartojimas — neva 
tai galėtų apsaugoti subjektą nuo fatališkos baimės arba 
ir nuo dvejonių, skrupulų, kankinusių jį, nors jis pats 
juos ir vertintų kaip beprasmius. 

Psichoanalizės požiūriu, mes visuose šiuose elgesio 
nukrypimuose įžvelgiame ir troškimo, ir gynybos jėgų 
veikimą. Psichoanalizė taip pat siekia atskleisti jų įvairovę 
bei nustatyti, kodėl individas "pasirenka" vienokį, o ne 
kitokį elgesį. Psichoanalizė neteigia atsižvelgianti į visus 
konkrečios neurozės formuojamuosius veiksnius, ji tik tvirtina, 
kad šiuo atveju turi reikšmės ir siekiančio pasireikšti 
troškimo prigimtis, 1r asmenybės struktūrą nulėmusios 
identifikacijos, ir pasirinktas gynybos būdas. 

Identifikacijų pasirinkimas iš dalies priklauso nuo išorės 
sąlygų, ypač nuo to, kokius asmenis vaikas sutiko savo 
gyvenime ir ką jie jam davė arba ko nedavė. 

Kodėl formuojasi būtent vienokie, o ne kitokie gynybos 
būdai, nėra visiškai aišku. Manoma, kad gynybos pasirinkimas 
priklauso nuo pirminio ir todėl visa kita lemiančio vaiko 
aktyvumo, išlaikančio pagrindines kryptis per visą gyvenimą; 
tvirtinama, kad išstūmimas yra barjeras organizmui atsitverti 
nuo pernelyg pavojingų išorės dirgiklių; teigiama, kad maisto 
nurijimas yra introjekcijos pavyzdys, 0 jo išvėmimas — 
projekcijos pavyzdys; teigiama, kad galvos judesiu reiškiamas 
atsisakymas ką nors daryti simbolizuoja maisto atmetimą, 

17 t.t. Tačiau ar reikia analizuoti prototipus? Ar taip 
suvokiamas sielos ir kūno ryšys nėra veikiau metaforiškas 
jo aprašymas? 

Bet kokiu atveju šie variantai rodo, kad egzistuoja tam 
tikras panašumas arba artimas ryšys tarp konkrečių gynybos 
būdų ir atitinkamų libidinės raidos stadijų. Tai, be abejo, 
lygintina su tuo faktu, kad konkretūs gynybos būdai 
pirmauja sergant tam tikra psichine liga arba neuroze 
17 paprastai nulemia konkretų jos vaizdą. Pavyzdžiui, 
projekcija, kaip nesąmoningas savo jausmų ir intencijų 
priskyrimas kitam asmeniui, pirmauja sergant paranoja. 
Minėtinas reaguojantis darinys (vok. Reaktionsbildung, angl. 
reaction- formation), kuris išreiškia tendenciją rinktis polinkius 
bei intencijas, priešingas viešai nepripažintoms (pavyzdžiui, 
užuot pasišlykštėjus, žavimasi; pabrėžtino švelnumo bei 
meilumo protrūkiai, iš tikrųjų slepiantys agresyvumą), ir 
izoliacija, kai mintis nutraukia ryšius su tais objektais, 
kurie gali patvirtinti jos vidinį sąlytį su elementu, kurio 
iš tikrųjų derėtų atsisakyti — ji būdinga įkyrumo būsenų 
neurozei. 

Tačiau taip neurozes apibrėžiame veikiau pagal joms 
būdingą gynybos būdą, nes neatsižvelgiame į simptomų 
įvairovę. Beje, jų gali apskritai nebūti, 17 ta pati gynyba 
gali veikti kaip standartiniai poelgiai arba kaip pastovūs 
charakterio bruožai. Tačiau ar mes vis dar kalbame apie 
neurozę? Galbūt priimtinesni, pavyzdžiui, įAyrios struktūros, 
arba asmenybės, isterinės struktūros, arba asmenybės, 
terminai arba, paprasčiausiai: įkyruolis, isterikas? Ne tai 
svarbu. Svarbu tai, kad vis dėlto šie gynybos būdai 
nepagrįstai buvo traktuojami kaip keisti ir patologiški 1r 
siejami su neurozėmis, savotiškai pripažįstant, kad "normalus" 
žmogus yra nuo jų apsaugotas. Ilgai 1r detaliai analizuojant 
"normalų" žmogų, paaiškėja, kad jis gali suvokti savo 
pasąmoningus reiškinius, kurių egzistavimui reikalingos 
atitinkamos sąlygos, t.y. veikiantys, savo ankstesnę reikšmę 


93 


dar išlaikę panašūs gynybos mechanizmai. Būtent jų 
rigidiškumo laipsnis, neįveikiamas noras jų veiklai skirti 
tiek daug energijos,- beje, reikalingos kitur,- sukelia neurozę. 
Dėl to konkretaus neurozės atvejo beveik neįmanoma 
pamatuoti pagal standartizuotos neurozės skalę, vadinasi, 
nėra pagrindo tvirtinti, kad pavyko nustatyti tikrąją kokios 
nors neurozės vietą sistemoje, nes ji apskritai negalima. 
Panaši sistema visada sukurta remiantis tam tikru teoriniu 
modeliu. 

Tačiau konkreti neurozės eiga ir gynybos būdų pasirinkimas 
paprastai priklauso nuo savo tikslo siekiančio, bet ego 
paneigto troškimo prigimties. Šis troškimas išreiškia atskirą 
potraukio komponentą (vok. Partialtrieb, angl. component 
(arba partial)instinct), t.y .1kigenitalinį seksualumo elementą, 
kuris pirmavo tam tikru libidinės raidos laikotarpiu ir po 
kiek laiko vėl atgijo dėl regresijos (oraliniai, analiniai, 
vojerizmo ir pan. potraukiai). Tačiau esame minėję, kad 
regresijos baigtis, kitaip tariant, pats konkrečios libidinės 
stadijos poregresinis pritaikymas priklauso nuo ankstesnio 
šios stadijos fiksavimo. Vadinasi, konkrečiai analizuodami 
ir neurozės, ir iškrypimo eigą bei tipologizavimo problemą, 
pagaliau turime savęs paklausti — nuo ko priklauso ši 
fiksacija, paprastai lemianti individo ateitį? Freudo požiūriu, 
reikia atsižvelgti į dvejopus veiksnius: istorinius ir 
prigimtinius. Viena vertus, fiksacijos faktą lemia kokie nors 
reikšmingi subjekto gyvenimo įvykiai, pavyzdžiui, priežiūra 
vaikystėje, kas ir kaip dirgino jo kūną, kurias organizmo 
funkcijas aplinka skatino ir kurias slopino, ar aplinkos 
reikalavimai būdavo priimami adekvačiai, traumos ir t.t. 
Antra vertus, ją proteguoja santykiškai prigimta kai kurių 
seksualumo sandaros komponentų jėga, daugiau ar mažiau 
ryškus įgimtas skirtingų kūno zonų erogeniškumas. 

Tarp kita ko, mes vėl atkreipsime dėmesį į iškrypimų 
sampratą. Reikia patikslinti, kad fiksacija — tai ne kokios 
nors konkrečiai libidinės raidos stadijai būdingos pastovios 

elgesio schemos, ne jas atkurianti regresija. Priminsime 
du potraukio šaltinius, somatinį 1r psichinį. Fiksacija aiškintina 
būtent psichinio "šaltinio" pagrindu. Tai, kad nuo potraukio 
somatinio "šaltinio" gylio taip pat priklauso fiksacijos likimas, 
nėra pagrindas užmiršti, kad fiksacija — tai visų pirma 
prisirišimas prie konkrečios stadijos reprezentacijų, prisi- 
minimų ir fantazijų. 


7 


Pirmieji nesutarimai 


Ten, kur egzistuoja dogma, egzistuoja ir tikratikystė. Ši 
dogmos idėja beveik visada baugina tuos, kurie, būdami 
iš anksto nusiteikę priešiškai ir ironiškai, kalba apie 
freudiškąją tikratikystę. Jie stebisi arba pyksta, nes, jų 
manymu, psichoanalitinėje literatūroje pernelyg dažnai 
minima Freudo pavardė, o jo kūryba esą vertinama vos 
ne kaip naujos religijos šventraštis, ir didžiausias tikinčiųjų 
noras esąs sekti juo. Savaime suprantama, kad šis požiūris 
svetimas kiekvienam analitikui. Nors vis dėlto reikia 
pripažinti, kad analitiko ryšys su Freudo asmeniu ir kūryba 
yra visiškai skirtingas nuo to, kuris galėtų būti, pavyzdžiui, 
tarp chemiko ir Lavoisier asmens bei kūrybos. Mūsų 
požiūriu, skirtumas yra todėl, kad pirmasis ryšys — ir tik 
jis — dar gali būti suprantamas dabartinėmis sąlygomis, 
praėjus daugiau nei trisdešimčiai metų po Freudo mirties, 
kaip giminystės ryšys, 1r tai teigdami, visiškai aiškiai 
prisimename visą psichoanalizės mokymą santykių su tėvu 
klausimu. Galbūt toks pat yra kiekvienas individo santykis 
su išminties mokytoju, ypač jei jis yra naujos Žmogaus 
ir pasaulio santykio sampratos pradininkas (be abejo, turime 
omenyje Marxą). Tačiau analitiko 17 Mokytojo vidinis ryšys 
yra tikresnis ir apčiuopiamesnis, nes pats yra analizuojamas, 
be to, puošiamas troškimo tapti analitiku. Vadinasi, tapti 
analitiku — tai tam tikra prasme beveik idealiai išnagrinėti 

Freudo kūrybą ir ja laisvai disponuoti analitinėje praktikoje, 
kartu puoselėjant užmegztą vidinį ryšį su analitiku, kuris 
su šia kūryba yra anksčiau susipažinęs. 

Ši mintis gali atrodyti keista, ir ne tik mėgėjams. Vis 
dėlto, mūsų manymu, tai visiškai normalu, sad asmeninis 
analitiko kūrybingumas yra neatskiriamas nuo suvokimo, 
jog jis pats kaip analitikas formuojasi tik gerbdamas kraujo“ 
ryšį su Freudu. Šio kūrybingumo likimas priklauso nuo 
to, ar pavyksta pasirinkti tinkamą atstumą tarp autoriteto 
garbinimo Charibdės ("Freudas pasakė!) 17 nepaklusnumo 
bei pasipriešinimo Scilės; kūrybingumas numato, kad skola 
Freudui kartu būtų suvokiama ir kaip laisvės apribojimas 
("Tai ne aš išradau psichoanalizę'), ir kaip sąlyga asmeniškos 
galios perimti ir tęsti Freudo darbus. 

Tačiau galbūt galimybė laisvai plėtoti Freudo kūrybą, 
taikantis ją pralenkti, kaip ir noras atsisakyti įsipareigojimų 
jos atžvilgiu, vertinant ją netgi priešiškai, rečiau reiškiasi 
po Freudo mirties. Beje, argi ne pats Freudas veikale Totemas 
ir Tabu yra teigęes, kad po tėvo mirties sūnūs pradeda 
ji gerbti? Šiaip ar taip, patvirtinama, kad svarbiausi Freudo 
ir jo sekėjų nesutarimai kilo jam gyvam esant ir kad kartais 
už viską svarbiau buvo nežabotas noras jį pralenkti. Antra 
vertus, Freudo laikais psichoanalizė suformavo daugiausia 
vertingų idėjų, jeigu spręstume ne iš raštų svorio, bet 
iš idėjų vaisingumo. Vadinasi, teigiant, kad psichoanalizės 
pradininkai atrado dar netyrinėtų reiškinių sritį, nėra 
pagrindo manyti, kad ši sritis jau galutinai ištyrinėta ir 
todėl šiuolaikinė psichoanalitinė literatūra kokybiškai (ne 
kiekybiškai) darosi skurdi. 

Reikia pabrėžti, kad nebuvo jokio teorinio nesutarimo, 
kuris galėtų būti nukrypimų ar skilimo dingstis. Tarp kita 
ko, klystama tvirtinant, kad asmeninės antipatijos sustiprino 
šalutinius nesutarimus ir jie tapo schizmų priežastimi. Koks 
nors idėjų sąjūdis kartais išlieka vieningas net ir tada, 
kai nesutariama vertinant svarbiausius klausimus. Pats 


7. Psichoan 97 


Freudas labai aiškiai nustatė minimalias psichoanalitiko 
veiklos sąlygas. Iš tiesų, jis trumpame paragrafe, pavadintame 
"Kertiniai psichoanalitinės teorijos akmenys“, parašė tik 
tiek: "Pripažinimas, kad egzistuoja pasąmoningi psichiniai 
procesai, teigiamas požiūris į pasipriešinimo bei išstūmimo 
teorijas, seksualumo ir Edipo komplekso vietos išryškinimas,- 
tai svarbiausi klausimai, svarstomi psichoanalizės, tačiau 
drauge tai — tr teorijos pamatai. Tas, kuris jų apskritai 
nepripažįsta, negali saves laikyti psichoanalitiku“!. Šios 
idėjos vargu bau leidžia kaltinti Freudą dogmatiškumu. 
Tam tikri reikalavimai nubrėžia ribas, kurios palieka gana 
plačią veikimo sritį. Be to, nesunku įsitikinti, kad Freudo 
svarstomi klausimai yra tarpusavyje susiję, dėl to, atmetant 
vieną, atmetamas ir kitas, galų gale pažeidžiant visą Freudo 
teorijos statinį. Visi tarpusavio nesutarimai iš tikrųjų yra 
susiję su vienokia ar kitokia infantilaus seksualumo bei 
Edipo komplekso interpretacija, net tada, kai šis ryšys 
atrodo tolimas. Toliau mes kiek įmanoma detaliau aptarsime 
kitamanių teorijas, nors tai nereiškia, kad mus domins 
vien istorinis aspektas. Mūsų supratimu, tiek Freudo teorijos 
metmenys, tiek jos svarbiausių teiginių pagrįstumas ypač 
išryškėja sugretinti su išoriškai panašiomis, tačiau iš tikrųjų 
visiškai priešingomis koncepcijomis. Galbūt mums pavyks 
įrodyti geros valios eklektikos nepagrįstumą,- ji rankioja 
tiesą po kruopelę iš skirtingų vietų, nesuvokdama apimamų 
ir gretinamų elementų nesuderinamumo. 


Alfredas Adleris (1870-1937) 


Pirmasis iš Freudo sekėjų psichoanalizės sąjūdį paliko 
Adleris. Oficialiai tai įvyko 191lm. Prancūzijoje Adlerio 
idėjos nebuvo nebuvo itin populiarios; tačiau sąvokos 


1! Du straipsniai L'Encyclopėdie — 1922, S.E. XVIII. —- P 247 

"menkavertiškumo kompleksas“ ir "vyriškas užsispyrimas“ 
vra nuolat vartojamos net nesusimąstant, kas jų autorius. 
Adlerio teiginiai grindžiami stebėjimo rezultatais, t.y. kad 
organinis menkavertiškumas kompensuojamas pasirenkant 
arba kitas organizmo funkcijas ir jas maksimaliai išnaudojant, 
arba tobulai valdant defektyvų organą, pavyzdžiui, miknius 
IJemostenas tampa oratoriumi. Adlerio požiūriu, organinis 
menkavertiškumas iškreipia ir psichikos raidą, pasireikšdamas 
kompensacinių fantazijų forma. Vėliau Adleris menka- 
vertiškumo sąvoką taiko ir kitiems reiškiniams aprašyti. 
Jo manymu, kiekvienas žmogus išgyvena menkavertiškumo 
jausmą vaikystėje, kai žmogutis atrodo toks mažas ir silpnas 
šalia suaugusiojo; be to, šį jausmą proteguoja tėvai, dažniausiai 
niekinamai bei ironiškai vertindami savo vaiką. Menka- 
vertiškumo jausmas sukelia kompensacinį troškimą pirmauti, 
valdyti bei būti stipriausiam, troškimą, kartais galimą 
realizuoti daugmaž sėkmingai, kartais pasireiškiantį tik 
nepagrįstomis ambicijomis arba neįmanomais pasiekti tikslais, 
būdingais neurozėms. Kadangi mūsų civilizacijose jėga bei 
viešpatavimas priskiriami vyrui, o menkavertiškumas - 
moteriai, tai troškimas būti stipriam yra būdingas abiem 
lytims ir pasireiškia troškimu būti vyriškiausiam iš visų 
vyrų. Šias pastangas Adleris vadina "vyrišku užsispyrimu“, 
ypač iškylančiu tarp moterų, tačiau būdingu kiekvienam 
individui, kuris, jausdamas save esant žemesnėje padėtyje, 
siekia jos išvengti. Kai dėl kokių nors priežasčių neįmanoma 
realizuoti užsibrėžto tikslo, jo siekiama aplinkiniais keliais, 
pavyzdžiui, susirgęs individas sutrikdo įprastus artimųjų 
darbus ir savotiškai užvaldo“ juos. 

Vadinasi, ne seksualumas, bet valia viešpatauti - giliausia 
žmogiškojo aktyvumo paskata, ji ir sukelia neurozes. Pats 
lytinis aktas išreiškia ne tiek seksualinį jaudulį, kiek 
pranašumų prieš partnerį ieškojimą. Adleris neabejoja 
egzistuojant Edipo kompleksą, tačiau 1r šį aiškina remdamasis 
valia viešpatauti. Vaikas nori būti motinos valdomas ir 

siekia išvengti tėvo valdžios sankcijų, trokšdamas savo 
ruožtu pats jį valdyti. Paauglystėje 17 suaugus Edipo 
kompleksas individui tampa prieglobsčiu ir santykiška 
ramybe; jis stengiasi žūtbūt išsaugoti Edipo situaciją kaip 
būdą išvengti kur kas sunkesnių konfliktų. 

Savaime suprantama, kad panašios koncepcijos suponuoja 
psichoanalizei visai nebūdingas nuostatas ir terapinius 
metodus. Nereikia ieškoti pirminių neurozės priežasčių, nes 
jos simptomai siejami su tuo, kad individo tikslai neatitinka 
jo galimybių; 0 terapeuto uždavinys — pakoreguoti tuos 
tikslus. Vadinasi, iš esmės kalbama apie žmogaus auklėjimą 
arba perauklėjimą, neturint jokio poreikio analizuoti 
pasąmonės gelmių,- ir poveikis tėra trumpalaikis. Savo 
teoriją Adleris pavadino individualiosios psichologijos vardu. 


Carlas Gustavas Jungas (1875-1961) 


Po metų, 1912 m., psichoanalizės sąjūdį paliko Jungas, 
psichiatras iš Ciūricho, iki to laiko vertinamas kaip iškiliausia 
po Freudo šio sąjūdžio asmenybė. Šis jį draugiškai vadino 
"dofinu" Jungas buvo pirmasis 1910 m. įkurtos Tarptautinės 
psichoanalitikų asociacijos prezidentas. Gerai išmanydamas 
mitologiją bei okultizmą ir nuolat jais domėdamasis, jis 
siekė nustatyti simbolizmo vietą šiuose reiškiniuose. Jis 
norėjo Freudo simbolizmo koncepcijai suteikti platesnę 
prasmę, nes ši, jo manymu, pernelyg buvo siejama su 
seksualumu. Iš pradžių Jungas teigė, kad troškimo bei 
kraujomaišos baimės pagrindu aiškintinos visos mitologijos 
problemos; netrukus jis pakeičia savo nuomonę ir ima 
tvirtinti, esą kraujomaišos sąvoka netraktuotina paraidžiui, 
iš tikrųjų ji tesanti kažko kito simbolis" Tai buvo pradžia 
kelio, kuriuo žengdamas Jungas vis labiau tolo nuo Freudo 
idėjų, ypač nuo seksualumo ir neurozių etiologijos sampratos. 
Juo toliau, juo labiau jam atrodė, kad seksualumas — tai 

ne šaltinis, iš kurio galėtų būti kildinamos net ir kilniausios 
mūsų aspiracijos, bet jis tik padeda mums simbolizuoti 
šias aspiracijas. Jungo manymu,- rašo Gloveras,- vaikystėje 
ryškūs kraujomaišos troškimai vėliau jau neturi tos reikšmės, 
kurią Jiems priskyrė pirmykštis žmogus; kitaip tariant, jie 
vėliau yra deseksualizuojami. Infantiliškos kraujomaišos 
fantazijos — tai mitologinis kūrinys, atsiradęs atkuriant 
archetipus, pranešančius apie būtinumą arba naujo gimimo 
troškimą. Šios fantazijos yra regresyvios raidos apraiškos". 
Nesutarimai su Freudu ypač išryškėjo tada, kai Jungas 
suabejojo libido samprata. Freudas libido vadina tik tą 
energiją, kuri besąlygiškai susijusi su seksualiniais potrau- 
kiais, o Jungas teigia, kad libido psichikos lygmenyje išreiškia 
visų gyvybinių procesų energiją. Pasak Freudo, libido 
niekada neveikia kaip vienintelė energijos rūšis. Pasak jo 
pirmosios koncepcijos, tai esantis pasipriešinimas savisaugos 
potraukiams. Kai tik šie potraukiai nebelaikomi savarankiškais 
11 kai Freudas savisaugą traktuoja kaip libido veikimo 
padarinį — narcizinio libido, nukreipto į patį subjektą,- 
galima manyti, kad būtent tada Freudas priima monizmo 
nuostatą, labai artimą Jungo požiūriui, esą vienos rūšies 
energija valdo visus žmogaus poelgius. Vis dėlto Freudas 
ryžtingai gina libido seksualinės prigimties principą, kitaip 
negu Jungas, ir jeigu libido kartais ir gali būti deseksu- 
alizuojamas, kaip kad narcizinio nukreipimo atveju, tai 
tik šalutinių procesų sferose, atsisakant atitinkamo seksualinio 
tikslo (bet kokiu atveju kalbama apie antrinį narcisizmą). 
Beje, tai tik laikinas Freudo idėjų raidos etapas; netrukus 
jis iš tiesų tvirtina egzistuojant mirties potraukį. Taip vėl 
teigiamas potraukių dualizmas, kuris Freudui gyvybiškai 
svarbus, nes įgalina suprasti vidinį konfliktą, kur visada 
viena iš veikiančių jėgų — seksualiniai potraukiai. 


! E.Glover Freud ou Jung. — P.UF 1954. —- P 49. 

Jungui, pasirinkusiam monizmą, kitaip atrodo pasąmonė 
bei neurozės. Tuo atveju teigiama egzistuojant tik vieną 
energiją, todėl neurozė negali kilti dėl konflikto tarp 
skirtingų psichikos instancijų, o kyla iš individo ir išorinio 
pasaulio konflikto. Jungas atvirai teigia neurozės priežastis 
slypint ne praeityje, bet dabartyje. Neurotikas yra toks 
individas, kuris konkrečiu momentu nesprendžia svarbios 
gyvybinės problemos. Šio pasyvumo padarinys yra toks, 
kad libido atkuria ankstesnes ar infantiliškas psichikos 
schemas, panašiai kaip užtvenkta upė grįžta į seną vagą. 
Tai, ką Freudas laiko neurozės priežastimi, Jungui yra 
jos rezultatas. Neurotiko libido lieka neišnaudotas, nes 
nesprendžiama gyvybiškai svarbi problema, vertinama kaip 
pernelyg sudėtinga, dėl to libido grįžta į praeitį, pasirinkdamas 
dabarties reikalavimų neatitinkančius poelgius bei reprezen- 
tacijas; nesą taip, kaip teigė Freudas, kad tai priklausą 
nuo to, jog libido pernelyg glaudžiai susijęs su reprezen- 
tacijomis bei šiais poelgiais ir jam trūksta jėgų judėti pirmyn. 
Todėl beveik jokios reikšmės neturįs nei infantiliškas 
seksualumas, nei Edipo situacija, nei kastracijos baimė. 
Be to, neigiant infantiliškus polinkius, pasyvus individo 
požiūris į nedelsiant spręstiną gyvybiškai svarbią problemą 
yra ne jo bejėgiškumo ženklas, bet veikiau nenoras atlik- 
ti savo tiesioginę pareigą; šį nenorą galbūt geriau 'pagydy- 
tų" ne terapeutas, bet moralistas; nebent moralistas ir 
terapeutas — tas pats asmuo. 

Pagaliau jeigu įvairių šaltinių potraukių energijos 
nekonfliktuoja, neaišku, kas įgyvendina ištūmimą ir drauge 
kaip formuojasi pasąmonė. Jungo manymu, vis dėlto egzistuoja 
tokia jėga,- ir ji vadintina pasąmone,- nors ji ir nepriklauso 
nuo bet kokio išstūmimo bei bet kokios asmeninės patirties; 
kitaip tariant, ji prigimta. Iš tikrųjų tai kolektyvinės 
pasąmonės bruožai, pasąmonės, kuriai Jungas suteikė itin 
svarbią reikšmę. Kolektyvinę pasąmonę sudaranti latentinių 
psichinių funkcijų sistema, perduodama iš kartos į kartą 

ir sukaupianti "milijonų metų“ patirtį. Kolektyvinėje pasą- 
monėje ypač svarbią vietą užima archetipai, nes jie — 
paveldimi sugebėjimai tam tikromis situacijomis pasirinkti 
tam tikrą elgesį. Sąmonėje jie išgyvenami kaip tuos poelgius 
personifikuojantys arba simbolizuojantys vaizdai ir mitai, 
pavyzdžiui, sukūrimo, nekalto prasidėjimo mitai, gyvatės, 
išminčiaus, raganos įvaizdžiai, Anima 1r Animus ir t.t. 
Jungas teigė, kad kolektyvinės pasąmonės buvimu galima 
paaiškinti tai, jog panašūs simboliai bei mitai buvo paplitę 
skirtingose žemės rutulio vietose, kurios tarp savęs negalėjo 
palaikyti jokio ryšio. 

Pridursime, kad kolektyvinė pasąmonė yra dinamiškas 
darinys. Joje slypi jėgos, kurių staigus poveikis gali smarkiai 
sutrikdyti psichiką, pavyzdžiui, psichozių atveju. Be to, 
jį išsaugo ir perduoda "amžių išmintį, nepalyginamai 
pranašesnę už atskiro individo asmeninę patirtį. Dėl to 
Jungo terapijos tikslas — išryškinti individo sąlytį su 
kolektyvine pasąmone. Čia ypač svarbu yra paciento sapnai, 
kurie interpretuojami bei panaudojami kitaip negu tradicinėje 
psichoanalizėje. Kiekvieno sapno struktūroje išskiriami įvairūs 
reikšmės lygmenys: iš pradžių asociacijų pagrindu nustatomas 
tam tikro sapno vaizdo ryšys su asmenine paciento patirtimi; 
vėliau asociacijų grandinės tęsiamos toliau, įtraukiant 
kolektyvinės pasąmonės vaizdus bei simbolius. Taip koks 
nors ramybę trikdantis vyriškos lyties tamsios odos spalvos 
1r barbariško elgesio personažas gali pacientui priminti kokį 
nors nemalonų praeities įvykį, vagies baimę arba kokį nors 
homoseksualinių santykių pavojų; tačiau psichoterapeutas 
šį personažą dar sugretina su Šešėlio archetipų, ypač 
populiariu folklore bei literatūros kūriniuose. Šešėlis 
reprezentuoja tuos mūsų polinkius, kurių esame atsisakę 
arba kurie neįsitaisė mūsų gyvenime; susitikimas su Šešėliu 
yra pirmasis žingsnis pripažįstant ir integruojant į mūsų 
gyvenimą šią mums patiems anksčiau neprieinamą patirties 
dalį. Moterišką lytį reprezentuojantys vaizdai gretinami su 

Anima archetipų, simbolizuojančiu vyriškąjį priešingos lyties 
supratimą bei tokius moters polinkius, kurie iki tol buvo 
nežinomi. Vadinasi, Anima archetipas (moteriai — Animus) 
Jungo psichoterapijoje yra pirmoji vadinamojo individua- 
cijos proceso stadija, kurios tikslas — visų psichikos galimybių 
integracija ir jų realizacija. Dėl to Jungas savo metodą 
vadina prospektyviu ir taip jį supriešina su Freudo 
retrospektyviu metodu, kurį taikant gydymo sėkmė priklauso 
nuo to, kiek pavyksta atskleisti gilumines neurozės priežastis. 
Kolektyvinė pasąmonė Jungo teorijoje visiškai išstumia 
individualią. Vis dėlto ši egzistuoja; ją sudaro užmiršti 
elementai, neįasmeninti arba "išstumti", nors tai ne Freudo 
aptartasis išstūmimas" Pasak Jungo, išstūmimą skatina 
baimė, nes veikiant konvencionaliai dorovei, svarbu nesutepti 
geros reputacijos. Tačiau tai neturi nieko bendro su ištisiniu 
bei radikaliu išstūmimu, kuris padeda vaikui nugalėti 
kastracijos baimę; tai tik stručio pozicija (tai būdinga visai 
Jungo individo sampratai), t.y. tai tėra dorovinio silpnumo 
susidūrus su egzistencinėmis problemomis padarinys. 
Mūsų pateiktoje trumpoje Jungo psichologijos apžvalgoje 
trūksta kai kurių Jungo sekėjų akimis reikšmingų aspektų, 
ypač nusakančių asmenybės struktūrą. Šias spragas galima 
užkamšyti visų pirma nurodant tas idėjas, nuo kurių Jungas 
nusisuka, nors iš pradžių yra jas taip entuziastingai gynęs. 


Otto Rankas (1884-1939) 


Kiti nesutarimai psichoanalizės sąjūdyje išryškėja apie 1920 
m. Rankas suabejojo tuo, ar Edipo kompleksas iš tikrųjų 
užima pirmąją vietą neurozių etiologijoje. Jo požiūriu, 
neurotinę baimę sukelia gimimo trauma. Ši trauma — ne 
tik fiziologinis šokas, bet ir psichologiniu aspektu ypatingai 
išgyvenama situacija. Kūdikis netikėtai iš visiško saugumo 
būsenos, kai egzistuoja tik minimalios įtampos ir jo poreikiai 

visiškai patenkinami, patenka į kitą, nemenkų negandų 
lydimą gyvenimą, kuriame sudėtingos problemos kils kiekvieną 
kartą, kai tik aplinka nesuskubs jam padėti. Ranko manymu, 
siuo laikotarpiu išgyventa baimė vėl atgyja vėlesnėje 
atsiskyrimo patirtyje, pavyzdžiui, nujunkant nuo krūties, 
berniukui patiriant baimę netekti penio; vadinasi, kastracijos 
baimė gali būti gretinama su vaiko pirmosiomis gyvenimo 
dienomis išgyvenama baime. Seksualinis aktas simbolizuojąs 
taip karštai trokštamą susijungimą su motina, tačiau viskas 
vykstą taip, tartum grįžimas į motinos vidų reikštų galutinį 
visų problemų sprendimą, nors ir buvusi patirta pogimdyminė 
trauma. Ranko manymu, Edipo mitas simbolizuojąs šį 
troškimą vėl sugrįžti prie motinos krūties; tie tragiški 
padariniai, kuriuos sukeltų šio troškimo įgyvendinimas, 
iškylą kaip vaizduotės kūriniai, atsiradę dėl pogimdyminės 
baimės poveikio. Kitaip tariant, visos Edipo nelaimės iš 
tikrųjų esą ne kas kita, kaip vaizduotės kūriniai, simbolizuo- 
jantys bei užmaskuojantys pogimdyminę baimę. Svarbu 
pabrėžti tai, kad ši Edipo mito interpretacija visai netraktuoja 
tėvo kaip draudėjo ir kastruotojo. Beje, tai būdinga visai 
Ranko teorijai ir drauge — jo neurozių sampratai, kuri 
iš esmės skiriasi nuo Freudo koncepcijos. 

Vis dėlto Freudo ir Ranko išsiskyrimas tampa akivaizdus 
tik tada, kai pastarasis pasirenka naują, gerokai trumpesnį 
gydymo metodą, kurio tikslas — koncentruota forma at- 
kurti pogimdyminės traumos išgyvenimą ir jį "numarinti 
(abrėagir'!). Iš anksto numatydamas gydymo tikslą, Rankas 
tiksliai nustatydavo gydymui skirtą laiką, manydamas, kad 
analizės pabaigoje gresiančio išsiskyrimo nuojauta vėl sukels 
pogimdyminę baimę. Tačiau netrukus Rankas iš savo teorijos 
pašalino paskutinius joje dar buvusius psichoanalitinės 
nuostatos teiginius. Elgesį, kuris išreikšdavo pacientų greito 


' Abrėagir, abrėaction — tai katarsis, p. 160. — Vert. past. 

išsiskyrimo su terapeutu nuojautą bei baimę, Rankas vertino 
kaip nesugebėjimą susitaikyti su mintimi, kad jie netrukus 
būsią laisvi ir savarankiški, nors būtent to anksčiau jie 
ir troškę. Šio naujo gydymo, pavadinto "valios terapija", 
metu pacientas turi išmokti tvirtai pareikšti savo valią, 
tačiau prieš tai atsikratęs iki šiol trukdžiusio kaltės jausmo. 
Šiaip ar taip, šis jausmas nebūtinai siejamas su Edipo 
konfliktu, vadinasi, grįžtama atgal į dar-ne-psichoanalitinės 
psichologijos lygmenį. 

Freudas yra labai atidžiai skaitęs Ranko darbus. Jis 
gyvai tyrinėjo bei svarstė jo idėjas. Jis net yra pripažinęs, 
kad baimė atkuria įvairius somatinius procesus, buvusius 
tuo metu, kai vaikas pirmą kartą susidūrė su išorės pasauliu; 
jis taip pat yra pripažinęs, kad tai pirminė baimė, kuria 
galima paaiškinti visas kitas baimes. Tačiau tai, Freudo 
manymu, visiškai nereiškią, kad neurozes sukelianti 
"pogimdyminė trauma" Ši trauma — fiziologmė, ir vargu 
ar ją lydi nemalonus jausmas; tai ne psichinė trauma, 
kurią sukeltų kankinanti gresiančio išsiskyrimo su motina 
nuojauta, nes vaikas jos dar nesuvokia kaip kokio nors 
šalia egzistuojančio objekto ar bent jau nelaiko jos tokia. 
Somatiniai procesai ir nemalonus jausmas, primenantis 
pogimdyminę traumą, atsikurs išorinio pavojaus situacijose 
("realus pavojus') arba esant vidiniam pavojui (potraukių 
keliamas pavojus) kaip signalas — pavojaus signalas,- verčiąs 
ego suklusti ir atitinkamai gintis: pavyzdžiui, bėgti nuo 
išorinio pavojaus arba išstumti pavojingus potraukius. 


Sandoras Ferenczi (1873-1933) 


Budapešto psichiatras Ferenczi, tiesą sakant, nebuvo 
kitamanis. Jis artimai draugavo su Ranku, ir jų glaudus 
bendradarbiavimas nutrūko tik atšalus Ranko 1r Freudo 
santykiams. Senatvėje Ferenczi labai suabejojo psicho- 

analitinės teorijos reikšme, nors ir nesiūlė jos keisti kokia 
nors kita koncepcija. Jam labiau rūpėjo naujų sprendimų 
paieškos terapinės technikos srityje, 17 dėl to jis gerokai 
konfliktavo su Freudu. Tačiau nors jų tarpusavio santykiai 
kai kada buvo itin komplikuoti, jie bendradarbiavo iki pat 
Ferenczi mirties 1933 m. 

Su jo vardu siejamas trečiojo dešimtmečio analitikų kartoje 
paplitęs pesimizmas bei neviltis dėl psichoanalitinės terapijos 
rezultatyvumo. Kai kas šios krizės kaltininku laikė patį 
Freudą, pakeitusį ankstesnes pažiūras 1r pasirinkusį mirties 
potraukio koncepciją. Šiaip ar taip, suprantama, kad Freudas 
pasirinko šį kelią norėdamas pateisinti dar ir tai, kodėl 
taip labai priešinamasi gydymui ir kodėl kai kuriais atvejais 
jis yra toks ilgas, o kai kada net ir nerezultatyvus. Kai 
kurie Freudo sekėjai stengėsi atsikratyti šios nevilties naštos, 
tačiau ne ilgindami gydymą, bet, priešingai, trumpindami 
Jį 1r didindami jo efektyvumą kiek kitokia psichoanalizės 
technika. Ką tik minėjome, kad tai rūpėjo Rankui, siekusiam 
peržiūrėti Freudo neurozių teoriją. 

Ferencz1, priešingai, pripažino šią teoriją, tačiau pervertino 
paties Freudo taikomą principą, t.y. reikalavimą, kad 
analizės aplinka būtų frustruojanti: pacientams griežtai 
draudžiama atlikinėti kokius nors tiek genitalinį, tiek 
ikigenitalinį dirginimą provokuojančius veiksmus, pavyzdžiui, 
Jiems draudžiama nors kiek ilgiau užsibūti tualete, liepiama 
saikingai gerti ir valgyti. Ferenczi savo požiūrį grindė Freudo 
įsitikinimu, esą libido, atskirtas nuo už analizės ribų 
egzistuojančių objektų, susitelksiąs pačioje analizės situacijoje 
ir tuo palengvinsiąs bei įgalinsiąs sutrumpinti gydymą. 
Šiuo laikotarpiu jausmų abreakcija (emocinis katarsis,- žr. 
p. 160. — Vert. past.) dar buvo vertinama kaip svarbiausias 
pasveikimo mechanizmas. Kurstydamas audringą paciento 
emocinį protestą prieš analitiką--despotą, Ferenczi manė 
padėsiąs pacientui atsikratyti tų emocijų, kurios anksčiau 
panašiomis sąlygomis buvo išstumtos. Tačiau šios vadina- 

mosios aktyvios technikos rezultatai nebuvo džiuginantys, 
ir Ferenczi galų gale nusprendė, kad panašiai sukurstytos 
emocijos dažnai neturėjo jokio ryšio su tuo, kas kankino 
pacientą po ankstesnio išstūmimo. 

Apie 1927 m. Ferenczi visiškai pakeičia savo pažiūras. 
Kaip analitikas jis atsisako tėvo-draudėjo pozicijos, įgalinusios 
priimti bent dalį paciento išstumtos pagiežos, ir pasirenka, 
priešingai, gero tėvo vaidmenį, tikėdamasis taip užpildyti 
paciento infantilinėje patirtyje egzistuojančią spragą. 
Neurotikui trūko meilės ir pripažinimo vaikystėje; analizės 
situacijoje jis turi patirti tėvo-antrininko meilę bei pripažinimą. 
Kai analitikas mėgdžioja tikrų tėvų elgesį, pacientas tik 
atkuria savo praeitį, neįstengdamas jos vertinti iš šalies. 
Vadinasi, tik suvokdamas skirtumą tarp analizėje išgyvenamos 
patirties ir praeities patirties pacientas gali kritiškai vertinti 
praeitį bei pasirinkti dabartį ir, be to, suprasti, kad analizės 
situacija — tai galimybė išgyventi naują patirtį. Tad analizė 
numato tokį gydymo būdą, kuris koreguoja ir sušvelnina 
ankstesnės patirties padarinius. Iš esmės Ferenczi dovanojo 
pacientui meilę ir pripažinimą, ir pats tuo itin žavėjosi. 
Freudas ypač griežtai kritikavo tiek jo atskiras terapines 
nuostatas, tiek pačią terapijos sampratą. Vis dėlto Ferenczi 
idėjos bei praktika turėjo sekėjų. Jo tėvynainis ir mokinys 
Balintas, emigravęs į Londoną, išpopuliarino tas idėjas 
Anglijoje, sudomino jomis ypač tas anglų mokyklos kryptis, 
kurios pripažino, kad gydant analize — ypač kai kuriuos 
pacientus — reikalingos sąlygos, kurių jiems trūkę vaikystėje. 

Pamažėle išryškėjo ir kiti analitikų 17 psichoanalizės 
pradininko nesutarimai. Jų objektas — žmogaus santykis 
su kultūra ir visuomene. Tačiau teisingai suprasti ir įvertinti, 
kodėl buvo kritikuojamas Freudas, galima tik pirma aptarus 
jo paties požiūrį į šias problemas. 

Psichoanalizė ir visuomenė. 
Freudo požiūris 17 nauji 
nesutarimai 


Individo, visuomenės ir kultūros 
santykiai Freudo teorijoje 


Svelniai tariant, stebėtina kartais girdėti mintis, esą Freudas 
ignoravęs socialinius reiškinius. Tiesa, jis juos grindė 
individualiais reiškiniais, arba — tiksliau — individo šeimos 
tarpusavio santykiais, dėl to jį mažai domino socialinių 
struktūrų poveikis šiems prisiminimams, "ikisocialiniams' 
santykiams. 

Freudo socialinė refleksija plėtojosi įvairiuose lygmenyse. 
Ji prasideda nuo visuomenės kilmę aiškinančios hipotezės, 
plačiai aptariamos darbe Totemas ir tabu (Totem und Tabu, 
1913). Vėliau jis siekia pateisinti žmonių socialinę diferenciaciją 
libidinės struktūros terminais. Tai — veikalas Grupių 
psichologija ir ego analizė (Massenpsychologie und Ich- 
Analyse, 1921). Pagaliau — Nepasitenkinimas kultūra (Das 
Unbehagen in der Kultur, 1930), skirtas ne tik aptarti 
ankstesnes idėjas, bet 17 analizuoti konfliktą tarp socialinių 
normų bei individualių troškimų, tarp kultūros bei instinktų. 

Visuomenės kilmės hipotezė remiasi įvairiais faktais iš 
kitų mokslų sričių, nors tai veikiau hipotezės nei faktai, 

nes jie seniai jau praradę mokslinę verte. Visų pirma turime 
omenyje Darwino požiūrį į pirmąsias socialumo apraiškas, 
taip pat įvairius darbus iš totemizmo bei egzogamijos sričių, 
ypač Frazerio bei Robertson-Smitho rašinius. Vis dėlto reikia 
pridurti, kad šie faktai Freudui rūpėjo tiek, kiek jie panašūs 
į klinikinių stebėjimų medžiagą ir padeda ją suprasti, 
pavyzdžiui, civilizuoto žmogaus fantazijas. Todėl, nors Totemas 
ir tabu neturi jokios istorinės vertės, jis užima vieną iš 
pirmųjų vietų psichoanalizės literatūroje. Nors šiame darbe 
nerasime kokios nors moksliškai pagrįstos hipotezės, tačiau 
jame atskleidžiamos pradžių pradžios fantazijos, kurios iš 
tikro atitinka Freudo dvasią; jos yra pernelyg bendros, 
bet, kaip pamatysime, susijusios su edipiškosiomis fan- 
tazijomis. 

Darvinas manė, kad pirmosios į žmogų panašios būtybės 
gyveno beveik taip pat, kaip 1r labiausiai išsivysčiusios 
beždžionės, t.y. sudarydavo nedideles grupes, valdomas 
stipraus bei despotiško patino; jose gyvendavo keletas tik 
jam pavaldžių patelių. Atkinsonas, vienas iš Freudo cituojamų 
autorių, teigia, kad panaši situacija galėjusi egzistuoti 
nesikeisdama tik dėl to, kad šiose grupėse buvęs gerbiamas 
draudimas, galiojantis stambiųjų gyvūnų kaimenėje,- pir- 
mykštės ordos vado-patino nustatytas draudimas jaunesniems 
patinams (savo sūnums) palaikyti seksualinius santykius 
su jam priklausančiomis patelėmis. Vadinasi, kalbama apie 
kraujomaišos draudimą, skirtumas tik toks, kad juo ginamos 
išskirtinės vado teisės į visas grupės pateles. 

Freudo požiūrio vertę sudaro teiginys, esą sūnūs, nepakentę 
priespaudos bei seksualinių suvaržymų, susivieniję, užmušę 
tėvą ir jį suėdę. Totemo šventės ir aukojimai, per kuriuos 
užmušamas bei valgomas toteminis gyvūnas, pasak Freudo, 
esą ne kas kita, kaip šio istorinio įvykio atminimas; gedulo 
ritualai, vėliau prasiveržiantis pergalės džiaugsmas, kaip 
ir visi kiti veiksmai, atliekami per aukojimą, atitinką tą 
nuotaiką, kuri lydinti sūnus, užmušusius savo tėvą. 

Tačiau išblėsus pergalės džiaugsmui, atgimsta ir anksčiau 
greta neapykantos egzistavę švelnūs jausmai, kurie nusveria 
neapykantą ir sukelia kaltės jausmą — dėl to sūnų pergalė 
netenka anksčiau turėtos prasmės, ir sūnūs patys, niekieno 
neverčiami, nustato tą patį draudimą, kuriam jie anksčiau 
priešinosi. Kitaip tariant, jiems nebereikia jų tėvo jungą 
nusimetusių moterų; be kita ko, jie vengia šių moterų 
dar ir dėl to, kad jaučia baimę dėl galimo kurio nors 
brolio viešpatavimo. Taigi tabu yra du dalykai: nė vienas 
grupės narys negali žudyti kurio nors kito nario ir nė 
vienas grupės vyras negali pretenduoti į kurią nors savo 
grupės moterį. Įpareigojimas susirasti moterį už genties 
ribų - tai egzogamija, dar egzistuojanti kai kuriose primityviose 
bendruomenėse — lemia tai, kad moterys jau netrikdo 
pirmykštės genties vienybės, negali komplikuoti jos narių 
tarpusavio santykių. Genties viduje nebekyla kivirčų bei 
pražūtingos kovos, ir nuo šiol tai — tik genčių tarpusavio 
santykių elementas. Viduje — taika, išorėje — karas. 

Tarp grupės narių vyrų paplinta homoseksualiniai ryšiai, 
nes jie pakeičia ankstesnius vyro ir moters santykius. Galbūt 
ši situacija istoriškai pateisina kurį laiką egzistavusį 
matriarchatą. Tačiau lygybė tarp bendruomenės narių vyrų 
neilgai trunka. Tėvo kulto garbinimas, būdingas totemo 
stadijai 17 populiarus visuomenėje, nepripažįstančioje tėvo 
vaidmens, arba tėvo autoriteto, lėmė tai, kad ši visuomenė 
sugrįžo į senąją patriarchalinę santvarką. Taip atsiranda 
šeima, kuri "atkuria pirmykštę ordą, kurioje tėvas atgauna 
daug savo teisių ir Jomis plačiai naudojasi"! Kitoje vietoje 
Freudas rašo: "vis dėlto naujoji šeima buvo tik senosios 
šešėlis; tėvų daug, vieno teise riboja kito teisės *. Vadinasi, 
pamatinės socialinio gyvenimo normos buvo pripažintos tik 


! Freud S. Totem et Tabou.-Petite Bibl. Payot.-P 179. 


Ž Freud S. "Psychologie collective et analyse du moi. In: Essais de 
psychanalyse.-Petite Bibl. Payot.-P 166. 

dėl to, kad negrįžtų tokie laikai, kai normalu užmušti 
tėvą, siekiant užvaldyti jo moteris. Kitaip tariant, visuomenė 
formuojasi pagal tas nuostatas, kurios iškyla ir Edipo 
situacijoje, tik jos taikomos bendruomenės lygmenyje. Kaip 
ir totemo sudievinimo atveju, graikų tragedijoje galima 
įžvelgti užmaskuotą toteminio aukojimo reprezentaciją — 
tai ne kas kita, kaip pirmykščio nusikaltimo atminimas,- 
tad visai suprantama Freudo mintis, kai jis paskutiniuose 
Totemo ir tabu puslapiuose rašo: "Vadinasi, baigiant šį 
skubotą tyrinėjimą, galima reziumuoti taip - Edipo kompleksas 
yra ir religijos, ir moralės, ir visuomenės, ir meno pradžia... 

Tačiau tai dar ne paskutinės šio darbo eilutės. Tartum 
norėdamas apsidrausti nuo galimos kritikos, vertinančios 
istorinius bei mokslinius kriterijus, Freudas kelia klausimą: 
ar tėvui jaučiama neapykanta, troškimas jį užmušti ir 
suvalgyti, realizuoti tegul ir vaizduotėje, negali išprovokuoti 
dorovinio apsisprendimo ir totemizmo bei tabu. "Tada 
nereikėtų kildinti mums taip reikšmingos civilizacijos (kuria 
pagrįstai didžiuojamės) iš baisaus nusikaltimo, žeidžiančio 
visus mūsų jausmus“ Šiuo atveju visuomenės istorija būtų 
labiau grindžiama individualaus vystymosi ypatybėmis, nes 
jame žudymas 1r kraujomaiša egzistuoja daugiau kaip 
troškimas, dėl to neturi lemiamos reikšmės mūsų likimui. 

Darbe Grupių psichologija ir ego analizė Freudas svarsto, 
kas vienija socialinės grupės narius. Jau nesistengiama 
atkurti istorijos ar nustatyti jos pradžios, nors ne kartą 
grįžtama prie veikale Totemas ir tabu suformuluotų hipotezių; 
dabar siekiama nustatyti, kas sieja dabartinę visuomenę 
ir joje egzistuojančias žmonių grupes. Pasak Freudo, tų 
ryšių negalima pagrįsti nei bendrais pragmatiniais interesais, 
nei saugumo jausmu, išgyvenamu priklausant tam tikrai 
grupei, nei baime būti atskirtam nuo grupės. Jis net 
neabejoja šiuos ryšius esant libidinės kilmės. Jo požiūriu, 
tik libidinės kilmės santykiai gali garantuoti normaliai 
visuomenės egzistencijai būtiną narcizinio egoizmo apribojimą; 

be to, jis teigia socialiai angažuotus potraukius esant 
deseksualizuojamus, t.y. nukreipiamus nuo jų primityvaus 
seksualinio tikslo!. Tačiau, pasak Freudo, libidinė socialinės 
grupės struktūra funkcionuoja esant pripažintam lyderiui, 
arba — tiksliau — abstrakcijai ar idėjai, galinčiai patraukti 
paskui save visus grupės narius. Ši idėja, abstrakcija ar 
objektas turi būti itin reikšmingi, kad galėtų įkūnyti visų 
grupės narių ego idealą (t.y. super-ego). Individo gyvenime 
ego idealas išryškėja kaip narcizinę reikšmę turintis vidinis 
objektas. Būtent jo garbinimas, noras būti panašiam į jį 
arba kokios nors idėjos patologinis pervertinimas istorijoje 
paaiškina itin didelį kai kurių personažų ar tam tikrų 
ideologijų populiarumą. 

Tačiau iki šiol rašėme tik apie kiekvieno grupės nario 
sąlytį su jo ego idealo išorine ojektyvacija. Reikia atsižvelgti 
1r į grupės narių tarpusavio santykius, be to, ir į tai, 
kaip jų kitimas priklauso nuo to, kad kiekvienas jų savuoju 
ego idealu pasirinko tą patį išorės objektą. Freudas formuluoja 
17 sprendžia šią problemą identifikacijos santykių lygmenyje, 
pačią identifikaciją vertindamas kaip primityviausią ryšį 
su libidiniu objektu, kai šis interiorizuojamas siekiant jį 
išsaugoti ir tapatinant su juo save. Vėliau, kai, pavyzdžiui, 
tobulesnis genitalinio tipo objektinis santykis jau yra 
neįmanomas, pasitelkiant regresijos mechanizmus galima 
ir toliau praktikuoti šį ryšį, pasirenkant identifikacijos 
objektu trokštamąjį pakeičiantį, tačiau nepasiekiamą objektą 
(vadinamoji antrinė identifikacija). Tačiau identifikacijos 
procesas gali įvykti visada, kai tik individas randa savyje 
kokią nors sąsają su kitu asmeniu, nors šis ir nėra libidinis 
objektas. Tarpasmenę tos pačios bendruomenės narių identifi- 


! Ilgalaikiai meilės ryšiai tarp seksualinių partnerių neįmanomi, jeigu 
jie grindžiami tik seksualiniu troškimu. Šis, kartą patenkintas, akimirksniu 
užgęsta, dėl to turi būti papildomas švelnumo jausmu, atitinkančiu 
deseksualizuotą libido. Suvaržyta šio troškimo iškrova daro jį stabilesnį 
ir labiau subalansuotą. 

kaciją grindžia šie du procesai, visų pirma antrasis. Iš 
tikrųjų visiems grupės nariams yra bendra tai, kad jų 
ego idealą atitinka tas pats išorės objektas, t.y. to paties 
lyderio asmenybė arba ta pati idėja, ir tik ją įgyvendindami 
jie susitapatina vieni su kitais. Tačiau, be abejo, prasidėjus 
panašiam identifikacijos procesui, tam tikra libido dalis 
atsisako savo primityvių tikslų bei objektų ir pasirenka 
socialinių santykių kryptį. Vadinasi, vėl susidaro situacija, 
kurią galima palyginti su pirmykštėje ordoje egzistavusia 
padėtimi: ...tėvas varžė savo sūnų natūralius seksualinius 
poreikius; Jis draudė jų poreikius, tačiau.dėl to buvo nukrypta 
nuo įprastų jų tarpusavio santykių raidos, atsirado emociniai 
ryšiai, siejantys juos su tėvu tr vienus su kitais. Tėvas 
juos valdė, galima sakyti, kolektyvo psichologijos dvasia !. 
Vėliau sąlygos pakito: tėvas draudė seksualinius santykius 
tik su jo žmona bei dukterimis; visos moterys jau nepriklausė 
grupės lyderiui (nors apskritai jis turėjo didesnį už kitus 
pasirinkimą). Vis dėlto socialinės grupės ir pirmykštės ordos 
libidinės struktūros yra panašios. 

Juo didesnė libido dalis panaudojama patenkinti seksu- 
alinius potraukius bendraujant su konkrečiais partneriais, 
juo mažiau jis trikdo socialinius ryšius, ir atvirkščiai. Kai 
peržengiama tam tikra riba, izoliuoti individų seksualiniai 
santykiai kelia grėsmę socialinės grupės vienybei. Kolektyvas 
kaipmat nustato šį pavojų; jis formuluoja griežtas individų 
seksualinio bendravimo normas. Taigi vėl susidaro,- šį kartą 
dėl socialinio stabilumo,- frustracijos situacija, panaši į 
egzistavusią pirmykštėje ordoje, o kartu su ja — ir kraupus 
fantazijų tėvo-draudėjo šešėlis. Tarp kita ko, nesunku rasti 
pavyzdžių, kai vyriškos bendruomenės apsaugo arba pakelia 
savo "kūno dvasią dažniausiai arba pasirinkdamos celibatą, 
arba paniekinamai atmesdamos kiekvieną santykį su mote- 
rimi, prilygintą elementariam seksualiniam bendravimui. 


! Freud S "Psychologie collective et analyse du moi“ In: Essais de 
psychanalyse.-Petite Bibl. Payot.-P 152. 


114 


Mes priartėjome prie temos, vyraujančios veikale Nepasiten- 
linimas kultūra: ar laimė iš tikrųjų galima, jeigu žmogus, 
budamas tik visuomenėje, turi gana stipriai slopinti savo 
troškimus? Civilizacija įsibėgėja tada, kai suvokiama, jog 
tam tikra žmonių grupė, įsipareigojusi varžyti savo troškimus, 
vra stipresnė jėga negu atskiras individas, kad ir koks 
tobulas jis būtų. Sutartį pasirašiusių individų jėgą išreiškia 
teisė, uzurpuojanti atskiro individo kaip brutalios stichijos 
teisę. "Vietoj individualios jėgos pasirinkdama kolektyvo 
„ulią, civilizacija žengia lemiamą žingsnį. Jos esminis 
bruožas yra tas, kad bendruomenės nariai varžo savo 
troškimus, o izoliuotas individas to nesuvokia ir ignoruoja 
kiekvieną panašų apribojimą. Vadinasi, pirmasis kultūros 
reikalavimas - tai "teisingumo" reikalavimas, t.y. garantijos, 
kad jau nustatyta viešoji tvarka niekada nebus pakeista 
veno nario naudai '!. 

Vadinasi, individo seksualiniai troškimai ir beveik visada 
j1m priešingi visuomenės reikalavimai yra nesuderinami. 
Individui draudžiama autoerotizmas, ikigenitalinės stadijos 
malonumai, ypač analinis, kraujomaiša, iškrypimai; seksua- 
liniai santykiai galimi tik tarp skirtingų lyčių ir pagaliau 
lik su tuo pačiu partneriu. Civilizuotos būtybės seksualinis 
„vvenimas, nepaisant jo pranašumų, yra tikrai sutrikęs; 
kartais susidaro įspūdis, tartum Jis vystytųsi atgal ir būtų 
visai nereikalingas, kaip kad ir mūsų dantys bei plaukai 
vra netekę savo prigimtinės reikšmės. Galbūt teisūs tie, 
kurie pripažįsta, kad šis gyvenimas ypač prarado ryšį su 
laime ir, vadinasi, su mūsų tikrąja gyvenimo paskirtimi 

Bet kodėl civilizuota bendruomenė yra kažkas daugiau, 
negu bendrų interesų siekiančių individų suma, beje, individų, 
turinčių visas galimybes realizuoti savo seksualumą? "Tada 
viuomenės pastovumą bei jos bendruomeninį vieningumą 


! Ši citata ir kitos yra iš Malaise dans la civilisation, kurio prancūziško 
vertimo šiuo metu nėra knygynuose. 

grindžianti energija būtų nukreipiama į seksualumą Kokią 
reikšmę turi, pavyzdžiui, maksima mylėk savo artimą kaip 
pats save, jei krikščioniškoje civilizacijoje nuolat kompromi- 
tuojama jos išskirtinė prasmė? Freudas neatsisako savo 
ankstesnės kultūros sampratos, bet vis dėlto keičia pažiūras. 
Naujo požiūrio ženklų galbūt rastume ir ankstesniuose jo 
darbuose, tačiau dabar juo grindžiamos visos idėjos. 

Pasak Freudo, libido nukreipimas į socialinius ryšius 
yra itin svarbus, nes lemia normalią visuomenės raidą 
tada, kai pasireiškia individus supriešinantys agresyvūs 
polinkiai. Visuomenė ar socialinė grupė, siekdama išlikti, 
turi efektyviai neutralizuoti šiuos iškylančius polinkius. 
Svarbu suprasti, kad šie agresyvūs polinkiai, kaip ir 
seksualiniai potraukiai, Freudo požiūriu, yra nuo nieko 
kito nepriklausančios pirminės duotybės. Iš tikrųjų žmogus 
nori išlieti agresyvumo perteklių skriausdamas savo artimą; 
Jis pasisavina svetimo darbo vaisius, už tai neapmokėdamas; 
Jis užvaldo seksualinį partnerį, neklausdamas jo sutikimo; 
Jis užgrobia jo turtą, pažemina jį, primeta jam savo kančią, 
kankina jį ir užmuša 

Nors šiame darbe Freudas nevartoja mirties potraukio“ 
termino (galbūt atideda jį teorinės ar metafizinės srities 
tekstams), akivaizdu, kad jame plėtojamos idėjos priklauso 
naujai potraukių teorijai, dėstomai keleriais metais anksčiau 
išėjusiame veikale Anapus malonumo principo. Pasak jos, 
nuolat konfliktuoja gyvenimo ir mirties potraukiai. Yra 
pagrindo manyti, kad veikalas Nepasitenkinimas kultūra 
geriausiai atskleidžia Freudo šio klausimo sampratą, nes 
jame bene aiškiausiai dėstomos šios sampratos atsiradimo 
priežastys bei padariniai. 

Pasak Freudo, svarbiausias visuomenės uždavinys — 
pažaboti šiuos ją destabilizuojančius agresyvius polinkius. 
"Visuomenė negali egzistuoti, jeigu ją vienija tik bendro 
darbo interesas; paklūstama veikiau instinktų aistroms negu 
racionaliems interesams. Civilizacija turi sutelkti visas 

pastangas kovai su žmogaus agresyvumu; jį nugalėti gali 
tik doroviškai angažuotas psichinis aktyvumas. Dėl to ir 
praktikuojami metodai, skatinantys atskleisti galutinio tikslo 
požiūriu suvaržytas identifikacijas ir meilės santykius; dėl 
to reglamentuojamas seksualinis gyvenimas; taip pat dėl 
to skelbiamas idealas "mylėk savo artimą kaip pats save", 
ulcalas, kurį iš tikro pateisina nebent tai, kad jau nėra 
kokios nors realios jėgos, kuri galėtų suvaldyti laukinę 
mogaus prigimtį 

Kai socialinė grupė turi aiškiai nustatomas ribas, jos 
nariai lengvai randa, kur išlieti agresyvumą; jie gali paskelbti 
savo priešais visus, tiek individus, tiek bendruomenes, egzis- 
luojančius už jų grupės ribų. "Kad ir kokia didelė būtų 
monių grupė, jos narius visada galima suvienyti meilės 
ryšiais, suprantama, su viena sąlyga — už jos ribų turėtų 
„vventi bent vienas žmogus — atpirkimo auka. (...) Kai 
upaštalas Paulius meilės ryšį paskelbė svarbiausiuoju 
krikščioniškos bendruomenės ryšiu, krikščionybė buvo itin 
nepakanti nekonvertitams, tuo tarpu romėnai išlaikė 
toleranciją, nors jų kasdienis ir politinis gyvenimas anaiptol 
ne meile grįstas... Juo grupė pabiresnė, juo abstraktesnis 
1 sunkiau pasiekiamas atrodo išorinis priešas, 17 mūsų 
išpuoliai gali būti nukreipti į jį tik vaizduotėje ar simboliškai. 
() kai norima suvienyti meilės ryšiu visą žmoniją, nebėra 
jokio išorinio priešo; tuomet agresyvūs polinkiai, kurie niekur 
nepradingsta, nukreipiami į artimiausią auką, kad ir kaip 
jiems būtų priešinamasi. Vadinasi, juo grupė išoriškai yra 
(didesnė, juo trapesnis jos vidinis ryšys ir juo didesnė tikimybė 
agresijos auką rasti jos viduje. 

Tačiau ar visuomenė ir civilizacija neturi kito pasirinkimo 
1 priversta nukreipti agresyvumą į gretimą civilizaciją ar 
visuomene? Štai klausimas! Jeigu kitaip neįmanoma, 
beprasmiška tikėtis, kad žmonija kada nors nustos kariauti. 

Iš tikrųjų yra viena išeitis; abejotina, ar ji geresnė. Tai — 
mmnteriorizuoti agresyvumą, atitraukti jį į pradinį plėtotės 

tašką! Interiorizuotas, subjektyviai išgyvenamas agresyvumas 
tada yra pajungiamas super--ego valiai; šio agresyvumo au- 
ka — ego, kuris vertinamas taip pat greitai, šiurkščiai ir 
žiauriai, kaip ir ego norėjo vertinti kitus. Dėl super-ego 
ir ego santykių įtampos atsiranda kaltės jausmas. 

Kaltės jausmas yra ne kas kita, kaip interiorizuota 
socialinė baimė. Išorinę baimę dar galima gydyti ar bent 
jau apmalšinti, o kaltės jausmu išreiškiama baimė yra 
nepagydoma. Tiek vaikas, tiek suaugęs išgyvena baimę 
būti paliktam žmogaus, jį mylinčio ar globojančio; tačiau 
jie gali elgtis taip, kad to neįvyktų, nors realus ir kitas 
kelias —- elgtis savo nuožiūra, nekreipiant dėmesio į artimus 
asmenis. Super-ego, pasak Freudo,- tai vaiko meilės lūkesčius 
simbolizuojančių svarbių personažų interiorizacijos padarinys. 
Ši infantiliška baimė, įsivaizdavimas, kad esi paliktas ar 
nubaustas artimų žmonių, nuo šiol lydės visą individo 
gyvenimą; ji nuolat atsinaujins individo fantazijose 
vykstančiame ego ir super-ego dialoge. Tačiau dabar super-ego 
jau neapsaugo nuo smerktinų poelgių, nepadeda jų 
užmaskuoti. Interiorizacijos padarinys — kaltumo prasme 
vienodai "kaltas" ir blogas noras, ir jo įgyvendinimas, nes 
joks noras negali būti nuslėptas nuo super-ego. Viešai 
demonstruojamas lojalumas suderinamas su bloga valia; 
ši susivienija tiek su pasąmonės troškimais, tiek su veikla. 
Nuo šiol neįmanoma atsikratyti ar išvengti nuolat kankinan- 
čio, neaiškios prigimties diskomforto ir nepasitenkinimo 
savimi jausmo. 

Akivaizdu, kad mūsų ką tik išdėstyta Freudo teorija 
kaltės jausmą sieja su agresyvumu. Tai naujas požiūris 
Freudo kūryboje, ir jis pats į tai atkreipė dėmesį bei stengėsi 
jį pateisinti. Freudas galų gale nusprendė, jog beveik neį- 


! Freudas mano, kad aplinkos naikinimas yra ne kas kita, kaip mirties 
potraukio eksteriorizacija: gyvenimo potraukiams padedant, jo energija yra 
nukreipiama nuo vidinės investicijos objekto paties asmens. 

manoma, kad nepatenkintas seksualinis troškimas savaime 
sukeltų kaltės jausmą, ypač vertinant ekonominiu ir dinaminiu 
požiūriais. Jo nuomone, šiame procese turėtų dalyvauti 
kažkas trečias — tai agresyvumas, sukeltas konfliktinės 
situacijos, kai kažkas sutrukdė pasitenkinimą; tas asmuo 
1 tampa agresijos auka, tačiau išstumta, interiorizuota 
s1 agresija patiriama kaip kaltės jausmas. 

Pagaliau svarbiausia darbo Nepasitenkinimas kultūra 
tema — naikinimo ir susinaikinimo potraukių grėsmė 
visuomenės raidai; teigiama, kad civilizacijos, arba tiesiog 
Z/mMonijos, ateitis priklauso nuo to, ar pavyks atkurti šių 
potraukių poveikio deformuotus žmonių tarpusavio santykius. 
Pasak Freudo, anksčiau praktika patvirtindavo tik dvi išeitis: 
arba pirmauja agresyvūs potraukiai, bet jie nukreipiami 
; kitas socialines grupes ar individus — pavyzdžiui, karas, 
rasinis ir religinis agresyvumas; arba agresyvumas 
suvaldomas, tačiau jo vietą užima kaltės jausmas, kuris 
sugriauna individo laimę ir jo psichinį komfortą. Šiaip ar 
taip, abi išeitys — menka paguoda. Freudo požiūris į 
kolektyvinę taiką ar individualią laimę yra ypač pesimistinis, 
nors jis kiek nuosaikesnis paskutinėse knygos eilutėse, kai 
pageidaujama, kad amžinasis Erosas, viena iš dviejų dieviškųjų 
salių, galų gale pasiektų pergalę kovoje su taip pat amžinu 
priešininku. Bet, priduria Freudas, "kas gali pasakyti, ar 
tai pavyks ir koks bus rezultatas?! 

Freudo visuomenės ir civilizacijos koncepcijos retai dėstomos 
psichoanalizės populiarinamuosiuose darbuose. Tačiau jos 
nepanašios į mokslininko laisvalaikio refleksijas apie žmonijos 
likimą, atitrūkusias nuo jo mokslinės kūrybos bei kasdienių 
rūpesčių. Akivaizdu, kad socialinių grupių libidinės struktūros 
teorija yra neatskiriama nuo individualaus libido struktūros 


! Šio sakinio pirmajame leidime nėra, jis pridėtas 1931 m., kai išryškėjo 


nacizmo grėsmė. 

sampratos ir nuo neurozių koncepcijos. Tai, kad Freudas 
knygą pavadino Grupių psichologija ir ego analizė, daug 
ką pasako ir, beje, savaime kalba apie tam tikrą ryšį. 
Dėl to suprantama, kad freudiškosios grupių psichologijos 
sampratos kritika prasideda arba baigiasi neurozių terijos 
kritika, kaip netrukus įsitikinsime. O mes tik norėjome 
šiek tiek plačiau išdėstyti pernelyg užmirštą Freudo kūrybos 
aspektą ir atkreipti dėmesį į kritiką, kai psichoanalizės 
teises į vietą mūsų kultūroje bei jų abiejų ryšį svarsto 
tiek gretimų mokslų atstovai, tiek kai kurie analitikai. 


Wilhelmas Reichas (1897-1957) 


Pirmieji kritikai, teigdami, kad psichoanalizė prisitaiko prie 
ją iškėlusios socialinės situacijos, nebuvo kokie nors 
psichoanalizės neišmanantys filosofinės ar sociologinės 
pakraipos mąstytojai — pastariesiems, be abejo, mažai rūpėjo 
Freudo požiūris į jų svarstomas problemas. Freudo socialinėms 
pažiūroms pirmiausia nepritarė patys psichoanalitikai, ypač 
tie, kurie, siekdami tam tikrų tikslų, užkrovė psichoanalizei 
politinių bei socialinių rūpesčių naštą; jie pasirinko marksizmą. 
Pavyzdžiui, šį požiūrį plėtojo Wilhelmas Reichas, pirmasis 
atkreipęs dėmesį į tai, kad Freudo kūryba įteisina tam 
tikrą socialinę bei ideologinę situaciją. 

1920 m. Vienos psichoanalitikų draugija priima Reichą 
savo nariu. Jis buvo 23-j4ų metų medicinos fakulteto studentas. 
Reichas aistringai domėjosi seksologija, perskaitė T'ris esė 
apie seksualumą (Drei Abhandlungen zur Sexualtheorie, 
1905), Psichoanalizės įvadą. Vėliau jis pats prisipažins, 
kad šios knygos nulėmusios jo ateitį ir profesiją. Tačiau, 
baigiantis 1920 m., pasirodo kitas Freudo darbas Anapus 
malonumo principo, kuriame išdėstyta antroji potraukių 
teorija. Taip neįtikėtinai sutapus aplinkybėms, Reichas 
pasirenka Freudo idėjas, kai vyksta radikali jų pertvarka, 

t.y. kai prasideda vadinamasis 1920 m. posūkis. Kaip ir 
kiti, Reichas nepritarė šiai pertvarkai; tačiau jis buvo vienas 
iš tų, kurie tai išreiškė ypač tvirtai ir karingai. Jis deklaravo 
ištikimybę "pirmajam" Freudui (iki 1920 m.) ir nepripažino 
"antrojo", esą išdavusio "pirmąjį ; minėtą ištikimybę Reichas 
rėmė argumentais, suponavusiais jo psichoanalitinės teorijos 
politinį, praktinį bei asmeninį angažuotumą. Vadinasi, reikia 
įsidėmėti, kad Reichas kritikuoja ne visą Freudo teoriją, 
0 tik antrąjį Freudą. Reichas iškart pripažįsta pirmuosius 
Freudo teiginius, nes paprasčiausiai patiki neva juose 
slypinčia revoliucijos dvasia. Šiaip ar taip, pripažinimas 
egzistuojant infantilišką seksualumą, išstūmimo mechanizmų 
atskleidimas ir neurozių seksualinės etiologijos samprata 
savaime reiškė naują požiūrį, kuris galėjo ir turėjo radikaliai 
pakeisti visuomenę, jeigu ši nebūtų sukūrusi galingos 
gynybos, kad tam pasipriešintų. Tačiau socialinį konformizmą 
skatino ir patys psichoanalitikai, mokę pacientus prisitaikyti 
prie egzistuojančių sąlygų ir atsisakyti šiomis sąlygomis 
netinkamų troškimų įgyvendinimo; juos labiau domino šie 
tikslai nei pats visuomenės teisėtumo faktas. Jeigu tikėtume 
Reichu, patį Freudą išgąsdinusios jo paties atradimų 
perspektyvos ir jis ėmęsis teorinės pertvarkos norėdamas 
garbingai atsitraukti bei išsaugoti vertybes, kuriomis pats 
ką tik suabejojo ir kurioms galų gale jis jautė ypač didelę 
pagarbą. 

Reicho požiūriu, "antrasis" Freudas išdavė svarbiausias 
"pirmojo" Freudo idėjas, dėl to iš esmės pakito, viena vertus, 
ypač su jo neurozių etiologijos samprata susijusi baimės 
teorija ir, antra vertus, jo agresyvumo koncepcija. 

Pagal pirmąją koncepciją, iš esmės dar proteguojamą 
Psichoanalizės įvade, baimė atsiranda dėl seksualinio 
dirginimo krypties pokyčio; jo įtampos neįmanoma pašalinti 
tam tikrais seksualiniais kanalais, pavyzdžiui, esant išorės 
kliūtims arba dėl išstūmimo; tada seksualinis impulsas 
atakuoja kūną "konversija: prilygstančiu būdu, panašiai 

kaip isterinės konversijos atveju; jis sukelia tokius procesus, 
kurie atitinka subjektyviai išgyvenamą baimę. Šioji, pasak 
pirmosios koncepcijos, atrodo esanti išstūmimo padarinys. 

Savo darbe Inhibicijal, simptomas, baimė (Hemmung, 
Symptom und Angst, 1926) Freudas teigia baimę esant 
išstūmimo priežastimi. Esą norint sustabdyti baimės, ypač 
kastracijos baimės, plėtotę, reikia ją išstumti; išstūmimas 
prasideda ir vyksta esant mažiausiai baimės apraiškai, 
pranešančiai apie pavojų. 

Reichui visiškai nepriimtina antroji teorija, prieštaraujanti 
tai neurozių sampratai, kurios jis siekia laikytis ir kuri 
formuluojama grindžiant svarbiausius teiginius išvadomis, 
daromomis iš analizės situacijoje atskleidžiamų neurotinių 
simptomų stebėjimo. Reicho požiūriu, visų neurozių priežas- 
tis — seksualinis sąstingis, t.y. genitalijų seksualinės įtampos 
susikaupimas, kai jai užkirstas kelias reikiamai išsikrauti 
per orgazmą; būtent šis nuo savo natūralaus tikslo atkirstas 
seksualinis dirginimas pasklinda po širdies kraujagyslių 
sistemą ir sukelia baimę; būtent jis yra simptomo bei 
neurozės psichinių apraiškų energijos šaltinis. Tačiau 
seksualinį sąstingį formuoja ir kitos priežastys. Tai visiškai 
konkrečios individų egzistencijos socialinės sąlygos; jos 
nepalankios nevaržomai reikštis paauglių bei suaugusių 
seksualumui ir giliau pažeidžia jų psichiką, palyginti su 
negatyviais infantiliško išstūmimo padariniais. Tačiau tai, 
pasak Reicho, priklauso tik nuo auklėjimo, kai interiorizuojami 
aplinkos reikalavimai bei draudimai,- aplinkos, perteikiančios 
tai, ką pati yra paveldėjusi ir kam pati yra privalėjusi 
paklusti. 

O dėl agresyvumo, antrojo svarbaus nesutarimų su Freudu 
objekto, tai Reichas vėl atkreipia dėmesį į seksualinį sąstingį, 
teigdamas, kad būtent jis atsakingas už visas antisocialinio 
ir destruktyvaus elgesio apraiškas; reikia pabrėžti, kad 

Reichas ir neturi kito pasirinkimo, nes kitaip vėl reikėtų 
grįžti prie mirties potraukio hipotezės. Reicho manymu, 
agresyvumas neturi kokio nors savarankiško tikslo; jo 
uždavinys — garantuoti savisaugą ir veikti kartu su kitomis 
individo galiomis "medžiojant' gyvybiškai svarbių poreikių 
objektą. Ir kai gyvybiškai svarbus, trokštamas objektas 
neužvaldomas, vis dėlto lieka vienas malonumas — malonumas 
griauti, kuris vertinamas kaip savaime vertingas. Kai nėra 
laukto pasitenkinimo, sukaupta įtampa iš tikrųjų išsilieja 
agresyviu elgesiu, kuris savaime darosi malonus. Bet tai 
tėra tik nesenas žmogaus išradimas, antrinis potraukis. 
"Kiekvienas destruktyvus poelgis yra natūrali organizmo 
reakcija, kylanti situacijoje, kai jis negali patenkinti gyvybiškai 
svarbaus poreikio, 1r — tęsia Reichas,- "ypač seksualinio 
poreikio Vadinasi, seksualinis sąstingis — ne tik baimės 
ir neurozių priežastis; jis sukelia įvairiausias destruktyvumo 
apraiškas, tarp jų — karą, fašizmą, klasinį viešpatavimą. 
Kita vertus, devizas: "mylėkitės, bet nekariaukite" visiškai 
atitinka Reicho dvasią. 

Pasirodo, kad įvairių individualių bei visuomeninių 
katastrofų iš tikrųjų galima išvengti, ir tereikia pakeisti 
elgesį: atskleisti visas savo genitalinio seksualumo galimybes, 
t.y. sugebėti visiškai iškrauti seksualinę įtampą per orgazmą; 
šį sugebėjimą Reichas vadina orgazmine galia; konstatuosime, 
kad ji skiriasi nuo to, ką paprastai vadiname seksualine 
galia. 

Tačiau, pasak Reicho, terapinėms pastangoms priešinasi 
charakterio rigidiškumas, susiformuojantis kaip apsauginė 
reakcija į baimę ir agresyvumą, gyvenant seksualinio alkio 
sąlygomis; tuo norima šį agresyvumą kontroliuoti bei valdyti. 
Atitinkama energija sutelkiama į tam tikrus charakterio 
bruožus. Vadinasi, atsakymo į klausimą, kodėl priešinamasi 
gydymui, pirmiausia reikia ieškoti analizuojant charakterį. 
Bet nuo charakterio bruožų priklauso atitinkami raumenų 
sistemos bruožai, kurie, Reicho manymu, formuojasi ne 

po išstūmimo, bet priešingai, jo pagrindu. "Raumenų 
rigidiškumas yra somatinė išstūmimo išraiška ir jo 
egzistencinis pagrindas. (Beje, konstatuosime, kad, pasak 
šios išstūmimo sampratos, jis nekaltas dėl seksualinio 
malonumo trūkumo; jis siejasi su seksualinio alkio situacijoje 
išgyvenama baime ir noru naikinti, tačiau ši situacija 
susidaro dėl išorinių trukdymų; išstūmimas antriniu būdu 
tik išryškina šią situaciją.) Vadinasi, nepakanka vien tik 
psichikos analizės, kad pacientas aiškiai suvoktų užgniaužtus 
troškimus. Reikia tiesiogiai "užpulti" šį raumenų rigidiškumą 
(koreliuojantį su charakterio rigidiškumu), užkertantį kelią 
orgazminių spazmų plėtotei po visą raumenų sistemą ir 
pagaliau trukdantį visiškai iškrauti seksualinę įtampą. 
Būtent panašus raumenų atpalaidavimas bei sugebėjimas 
visiškai iškrauti įtampą, Reicho manymu, nurodo tikrąją 
orgazmo galią; tradiciniu požiūriu, seksualinę galią apibūdina 
erekcijos bei ejakuliacijos pajėga. Reichas net sumanė kovos 
su raumenų rigidiškumu būdus — tai masažas ir specialūs 
kūno pratimai — ir tai jis pavadino vegetoterapija (labiau 
pritiktų orgazmoterapijos vardas, tačiau turbūt pritrūkta 
drąsos); tam tikra prasme tai — šiuolaikinės relaksacinės 
technikos pradmenys. 

Plėtodamas šias idėjas, Reichas pamažėle nutolo tiek 
nuo psichoanalitinės teorijos, tiek nuo jos praktikos, ir 
galų gale sukūrė visiškai nepsichologinės krypties sistemą. 
Joje dominuoja universalios, kosmosu sklindančios bioelektri- 
nės energijos reiškiniai. Ši sistema buvo nuolat papildoma 
naujais reiškiniais, nesaikingai plečiama, kol pasidarė panaši 
į klasikinius kliedesius. Reicho manymu, energiją, vadinamą 
orgonu, esą galima priimti 17 kaupti (terapijos tikslams) 
specialiose dėžėse, arba kabinose, kuriose pacientai galį 
gydytis 'kvėpuodami' jos prisodrintu oru. Aparatas patyrė 
komercinę sėkmę, tačiau Reichas neturėjo leidimo juo 

prekiauti (aprašomuoju laikotarpiu Reichas gyveno JAV, 
į kur jis pabėgo 1939 m.). Dėl to jis buvo teisiamas. Tačiau 
jo elgesys teisme, deja, tik patvirtino jo asmenybės polinkį 
į paranoją. Nors nuosprendis ir buvo paskelbtas, Reichas 
atsisakė jį vykdyti. Jis vėl buvo teisiamas ir vėl pripažįstamas 
kaltu. Jo knygos buvo deginamos. Pats Reichas buvo įkalintas 
11 mirė kalėjime po aštuonių mėnesių. 

Reicho likimas tikrai tragiškas: jis buvo pašalintas iš 
psichoanalizės sąjūdžio, nuo jo atsiribojo komunistai, daugelyje 
valstybių jis buvo pripažintas nepageidaujamu asmeniu, 
dėl savo požiūrio į politiką bei seksualinę dorovę JAV, 
kur buvo apsistojęs, nuolat konfliktavo su valdžia. Jo keliamų 
klausimų nesuprato tie, į kuriuos jis kreipėsi (visų pirma 
Freudas), ir tai lėmė ar bent pagreitino jo asmenybės 
patologinę evoliuciją. Tačiau neturime teisės neigti jo visų, 
kad ir klampiai bei įkyriai dėstomų idėjų, remdamiesi vien 
šiais asmenybės bruožais. Reicho iškelti klausimai šiandien 
svarstomi ne tik psichoanalizės srityje, 17 ypač energingai; 
tai rodo jų tikrą svarbą. 

Jeigu norime suprasti tikrąją Reicho ir Freudo nesutarimų 
esmę, turime išsiaiškinti, kaip atsiranda ir klesti Reicho 
deklaruotas seksualumo "likvidavimas" ir kam jo reikia. 
Atrodo, kad tai pagrindinis nesutarimų klausimas; būtent 
nuo jo sprendimo priklauso Reicho psichoanalizės samprata 
bei jo politinės pažiūros. 

Tiek Freudas, tiek Reichas pripažįsta, kad seksualinį 
malonumą varžo visuomenės reikalavimai. Tačiau, Freudo 
manymu, kiekviena visuomenė slopina seksualumą ir dėl 
to pati egzistuoja; Reichas tuo abejoja. Remdamasis 
Malinowskio darbais, kuriuose aprašomas Trobriando salų 
gyventojų elgesys, Reichas teigia egzistuojant seksualinio 
slopinimo nepripažįstančias 'matriarchato' tipo bendruomenes, 
kuriose nesergama nei neurozėmis, nei psichozėmis; joms 
svetima iškrypimai. Seksualumo išstūmimas — patriarchato 
bei monogamijos visuomenės dalia; jis sudarąs palankias 

sąlygas įteisinti šią santvarką, nes proteguojąs nuolankumo 
bei autoriteto baimės būseną. Vėliau jis padeda išsaugoti 
vergiją, įteisinti proletariato klasinį išnaudojimą, o valdančiai 
klasei — išsaugoti šeimos institutą ir seksualinio slopinimo 
dorovę. 

Iš tikrųjų svarbiausias Reicho ir Freudo ginčo objek- 
tas — Edipo komplekso universalumas ir. su juo susijusi 
kastracijos baimė. Freudas neabejoja šiuo universalumu. 
Edipo situacija, kastracijos baimė, jų išstūmimas — tai 
kiekvienos civilizacijos varomoji jėga. Tačiau jie reiškia ir 
ką kita: jau esame atkreipę dėmesį į tai, kad jie nustato 
kiekvieno žmogiškojo troškimo struktūrą, kai į dvinarį vaiko 
ir Motinos santykį įsiterpia trečiasis asmuo, konkurentas, 
nepaisantis svarbiausios vaiko privilegijos; vadinasi, nuo 
to momento, kai dvinaris santykis 'įsileidžia' socialinę 
dimensiją. Edipo situacija, pasak Freudo, esanti ne kas 
kita, kaip žmonijos filogenezės struktūrinis pagrindas, galima 
sakyti, iš pat pradžių slypintis žmogaus prigimtyje. Reicho 
manymu, šią situaciją provokuoja mūsų visuomenėje pernelyg 
vertinamas tėvo autoritetas, tad Edipo kompleksas įteisina 
šią istoriškai paveldimą išskirtinę tėvo padėtį ir ją atitinkančią 
socialinę santvarką. Vadinasi, Freudas, pripažindamas Edipo 
situacijos universalumą, netiesiogiai gina šią santvarką, 
jai tarnauja; jis ją pripažįsta kaip nekintamą vertybę, 
besąlygiškai privalomą visiems; ji niekada nepasikeisianti. 
Reicho manymu, Edipo situacija esanti visiškai atsitiktinė, 
dėl to jis esąs teisus, tvirtindamas, kad iš principo socialinės 
sąlygos galinčios ir pasikeisti, t.y. galinti susiformuoti 
visuomenė be Edipo komplekso. Freudo pirminės nuostatos 
jį Įpareigojančios tyrinėti nemaloniausius individualius Edipo 
krizės padarinius, būtent neurozes. Reicho teiginiai skatiną 
socialinį pasipriešinimą, pavyzdžiui, įkuriant bendruomeninio 
tipo neurozių profilaktikos centrą. 1931 m. jis Berlyne įkūrė 
SEXPOL organizaciją (Proletariato seksualinės politikos 
asociaciją), kuri turėjo imtis neurozių profilaktikos, dar 

jaunystėje skatinti atsikratyti šeimos seksualinės dorovės 
įtakos; tai savotiškas neurozių prevencijos variantas. Buvo 
sumanyta, kad jaunuoliai mokysis sugriauti tėvo autoritetą 
ir tvirčiau priešintis konservatyviai ideologijai. 

Panašiai vertinamas ir agresyvumas bei mirties potraukis. 
Jei iš tiesų pirmasis agresyvumo uždavinys — padėti geriau 
patenkinti gyvybiškai svarbų poreikį, ir jis pats netampąs 
savarankišku pasitenkinimo instrumentu, o veikiąs tik 
seksualinio slopinimo situacijoje, tai tereikią pašalinti šio 
slopinimo priežastis, ir 'dirbusi' svetimą "darbą ', 'aptarnavusi' 
destrukciją bei mirtį agresija išnyksianti. Bet jeigu, priešingai, 
agresyvumas reprezentuojąs atskiro potraukio veiklą - o 
toks Freudo požiūris — seksualinio slopinimo likvidavimas 
nieko nepakeisiąs. Net neverta tikėtis ką nors pasikeisiant; 
nebent galima ieškoti būdų, kaip naudingiau "realizuoti" 
agresyvumą. Tad Reichas vėl kaltina Freudą pasirinkus 
itin abejotiną hipotezę, pateisinančią pesimizmą bei fatalizmą 
ir drauge ginančią nenormalias socialines sąlygas. 

Suprantama, kad Reicho ir Freudo ginčas nėra akademinis 
disputas, kuriame įrodinėjamas kokios nors idėjos teisingumas, 
nesvarstant jos praktinės reikšmės. Kad ir kokia būtų Reicho 
idėjų vertė, jo kūrybos privalumas tas, kad ji mus įpareigoja 
gerai apmąstyti visas galimas mūsų teorinių pasirinkimų 
priežastis ir padeda suvokti, kad tai gali lemti ir ideologiniai 
motyvai net tada, kai kalbame apie neutralią mokslo tiesą, 
nepriklausomą nuo laiko aplinkybių; jo kūryba mus įpareigoja 
atsargiau vertinti "grynąjį pažinimą ir labiau pasitikėti 
savo gyvenimo praktika. Reichas parodė, kaip reikėtų 
įgyvendinti idėjas, kurios, jo manymu, buvo tikrosios Freudo 
idėjos psichoanalizės sąjūdžio pradžioje. Ankstesnieji Freudo 
kritikai nepakankamai vertino seksualumą; Reichas, 
priešingai, jį pervertino ir tuo išgąsdino kitus psichoanalitikus. 

Vis dėlto kiekybiniai vertinimai dar ne viskas. Kaip esame 
minėję, jų ginčo priežastys yra kitos. Reichas kaltina Freudą, 
kad šis pasitraukęs atgal nuo savo pasirinktų pozicijų ir 

netiesiogiai pritaręs mūsų socialinės dorovės nustatytiems 
potraukių suvaržymams; dėl to Freudas, kaip ir kiti analitikai, 
buvęs priverstas įteisinti įvairius pakaitinius potraukių 
patenkinimo būdus, įgyvendinamus per sublimaciją. Bet 
sublimuoti, pasak Reicho, beveik tas pat, kas išstumti, 
nes tam tikras potraukis nėra tinkamai patenkinamas, ir 
toliau egzistuoja seksualinis sąstingis, lydimas nemalonių 
padarinių kortežo. 

Vadinasi, Reichas nepripažįsta jokio libidinio slopinimo. 
Dėl to jo požiūris, be abejo, žavi; tačiau kartu jis parodo 
jo sumanymą esant neįgyvendinamą. Jis nori žūtbūt sugrįžti 
į prarastąjį rojų, kuriame viskas leidžiama, kuriame nėra 
nei kastracijos, nei kastracijos baimės, t.y. tėvo edipiškąja 
šio žodžio prasme. 


Kultūrologinis požiūris 


Palyginti su kitų kraštų psichoanalizės plėtote, JAV kur 
kas labiau buvo vertinami kultūros ir visuomenės veiksniai 
ir pripažįstamas būtent jų pirmumas psichinių sutrikimų 
etiologijoje bei terapijoje. Iš Vokietijos į JAV atvykę autoriai 
Frommas ir Karena Horney buvo veikiami marksizmo. 
Tačiau taip pat jie buvo veikiami ir amerikiečių sociologų 
bei antropologų, tokių kaip Kardineris, Margareta Mead, 
Rutha Benedict. Kai kurie psichoanalitikai, nors iš pradžių 
ir pritarė Freudo idėjoms,- pavyzdžiui, Karena Horney buvo 
mokiusis pas Freudą,- vėliau nuo jų visiškai nutolo ir 
dėstė pažiūras, nesuderinamas su freudiškuoju psichoana- 
lizės apibrėžimu. 

Stebina tai, kad kai kurie iš šių autorių, beje, iškiliausi, 
beveik vienodai aiškina baime. Į tai ypač atkreiptinas 
dėmesys, nes, kaip jau esame pažymėję, būtent baimės 
samprata buvo svarbiausias Ranko ir Reicho antifreudiškas 
argumentas; turbūt tai ideali įvairių neurozės etiologijos 
koncepcijų sankirtos vieta. 

Antroji Freudo baimės teorija pripažįsta, kad potraukiai 
komplikuoja ego likimą, nes jis yra verčiamas elgtis taip, 
kad aplinkai reikėtų taikyti tam tikras sankcijas. Kol vaikas 
palaiko dvinarį santykį su motina, stipriausiai išgyvenama 
išsiskyrimo baimė; kai bręsta Edipo krizė ir išryškėja vaiko 
pramanyti tėvo-konkurento kėslai, ji pakeičiama kastracijos 
baime. Vėliau ir tėvo, ir motinos figūros interiorizuotos 
įsitvirtina super-ego lygmenyje ir jame išgyvenama išsiskyrimo 
bei kastracijos baimė. Kultūrologinės krypties autoriai 
vieningai pripažįsta, kad "baimė atsiranda tada, kai kažkas 
egzistuojantis individo viduje komplikuoja jo santykius su 
reikšmingais asmenimis. Vis dėlto dabar manoma, kad 
individo rimtį trikdantys vidiniai potraukiai yra ne kas 
kita, kaip jėgos, sukurtos dėl kultūros prievartos. Veikia 
įgimti potraukiai, bet ne jie formuoja baimę. Dažniausiai 
pavojingas slopinimas atsiranda iš pykčio bei priešiškumo, 
veikiant frustracijos situacijoje. Minėti analitikai netiki, kad 
neabejotinai Freudo pervertinti įgimti seksualumo bei 
agresyvumo instinktai savaime būtų tokie galingi. Jie veikiau 
pripažįsta, kad baisi vidinė jėga atsiranda išstūmus natūralius 
socialinės kontrolės padarinius — pagiežą bei priešiškumą; 
šis socialinis persekiojimas frustruoja "instinktyvius' ir 
kitokius individo lūkesčius. Taip formuojasi nuolat stiprėjanti 
vidinė įtampa, kurios individas nepajėgia pakelti, tačiau 
privalo ją ištverti, jeigu brangina meile ir pripažinimą !. 

Būtent panašiai Henrys Stackas Sullivanas aprašo 
pamatinę baime. Jo manymu, vaikas laukia aplinkos pripa- 
žinimo, ir tai yra svarbiausia jo normalaus vystymosi sąlyga. 
() šis pripažinimo poreikis pasireiškia ieškant būdų apsisau- 
goti; noras egzistuoti saugiai ir patirti malonumą, tenkinant 
gyvybiškai svarbius poreikus,- vienas iš svarbiausių individo 
normalios raidos veiksnių, kuris turėtų derintis su kultūros 


1! Thompson Clara. La Psychanalyse, son ėvolution, dėve- 

ir visuomenės sąlygomis. Kai vaikas jaučia aplinkos 
pripažinimą, išgyvena komforto būseną, Sullivano pavadintą 
euforija. Priešingai, kai aplinka nepritaria vaiko norams, 
jis nepatenkintas ir jaučia baimę. Dėl to vaikas visada 
elgiasi taip, kad sulauktų pripažinimo ir išlaikytų euforijos 
būseną. Jokių problemų nekyla tol, kol aplinka reikalauja 
tokių vaiko veiksmų, kurie naudingi ir jam pačiam, pavyzdžiui, 
išmokti vaikščioti, vengti įvairių pavojų. Kitokie reikalavimai, 
— pavyzdžiui, neliesti lyties organų,- neturi panašios naudos, 
ir vaikas jiems paklūsta vengdamas nepripažinimo ir baimės. 
Vadinasi, tie polinkiai, kuriuos vaikas stengiasi sutramdyti, 
patys savaime nėra būtinai blogi, pavojingi ir dėl to 
nepageidaujami; jie paprasčiausiai gali prieštarauti kultūros 
normoms. Tad nestebina Sullivano požiūris, esą ego visumos 
atsiskleidimas priklauso nuo socialinės integracijos sėkmės, 
apibrėžiantis "psichinę sveikatą" kaip asmenybės sugebėjimą 
darniai bendrauti su kitais ir nekonfliktuoti su kolektyvinio 
elgesio normomis. 

Labai panašiai baimę supranta Erichas Frommas. Jo 
manymu, pamatinė baimė atsiranda konfliktuojant dviem 
skirtingiems poreikiams: norui būti pripažintam ir norui 
būti savarankiškam. Jis atkreipia dėmesį į tai, kad tėvai 
gali nepritarti net pačioms geriausioms individo ypatybėms 
arba jos gali būti paaukotos socialiniam interesui, jeigu 
nedera prie kolektyvinio elgesio normų; vadinasi, kiekviena 
pastanga realizuoti savo prigimtį, pati savaime nei bloga, 
nei pavojinga, gali sukelti baimę. 

Tačiau pamatinė baimė, kuri reiškiasi per individo sąlytį 
su aplinka, netrukus papildoma antrine baime, nepriklau- 
sančia nuo konflikto su aplinka, bet išryškėjančia kon- 
frontuojant su gynybos sistema; ši priešinasi pamatinei 
baimei. Sullivanas, pavyzdžiui, teigia, kad siekdama 
pripažinimo ir vengdama baimės, asmenybė formuojasi kaip 
Aš — sistema, kuri atmeta visus su ja nesuderinamus 
polinkius. Kiekvienu atveju, kai panašiai pašalinti jausmai 

ir mintys priartėja prie sąmonės, išgyvenama baimė. 'Padrikai 
vetkiantys potraukiai nesukelia kokių nors rimtų padarinių 
tikrovėje. Vien tik jų atpažinimo faktas tam tikrą prasme 
ketčia sistemos prigimtį ir sukelia baimę'!. 

Panašiai mano Karena Horney. Ji teigia, kad antrinę 
baimę sukelia gynybos mechanizmai, nukreipti prieš pirminę 
baimę. "Kiekviena gynybos sistema ne tik gina, bet ir sukelia 
naują baime'*. Išryškėja užburtas ratas: jeigu individas 
siekia atsikratyti baimės, pavyzdžiui, intensyviai ir neurotiškai 
ieško meilės, ši veikla savo ruožtu duoda progą atsirasti 
naujai baimei, nuo kurios apsiginti įmanoma tik suformavus 
naujus gynybos mechanizmus, ir t.t. "Šio užburto rato [...] 
ulėja tokia: baimė - beveik patologiškas meilės poreikis, 
išskirtinės ir besąlygiškos meilės reikalavimas — stiprus 
vienišumo Jausmas, kai šie reikalavimai nepatenkinami — 
priešiškumo jausmas, suvokus, kad esi aplinkos atstum- 
tas — noras išstumti šį priešiškumą, kad neprarastum mei- 
lės — vis ryškesnis pyktis — vis didesnė baimė - vis didesnis 
paguodos poreikis, ir t.t. Vadinasi, elgesys, padedantis 
priešintis baimei, savo ruožtu sukuria naują priešiškumo 
ir baimės antplūdį'“?. Dėl to individas tampa itin jautrus, 
tačiau kartu ir užsispyręs, nes jis dabar turi derinti savo 
veiksmus ne tik su kitu asmeniu, bet ir su savo gynybos 
sistema. 

Vadinasi, kultūrologinės krypties autoriai ypač pabrėžia 
visuomenės ir kultūros veiksnių reikšmę normaliai asmenybės 
raidai bei akcentuoja jų ryšį su neurozių etiologija. Bet 
kartu, nors ir nevienodai, atsižvelgiama ir į konfliktui 
aktualius veiksnius. Visų pirma tai pasakytina apie K. 
Horney, kuri gydymą derina su tuo, kad analizė padeda 


1 Thompson Clara. Op. cit: —- P 130. 


Ž Horney K. La Personnalitė nevrotigue de notre temps.-Paris, Ėd. de 
UArche, 1953. — P 94. 
3 Ten pat. 

pacientui suvokti savo simptomų padarinius ir galų gale 
nujausti gilesnes jų priežastis. 

Antra vertus, kultūrologinio požiūrio sekėjų praktinė 
terapija iš esmės padeda tik prisitaikyti prie visuomenės. 
Šis teiginys paaiškintinas smulkiau. Frommas iš tiesų rašo: 
"Mes manome, kad žmogus yra visų pirma socialinė būtybė, 
bet ne toks subjektas, kuris, pasak Freudo, galįs egzistuoti 
pats vienas ir tik vėliau esąs priverstas bendrauti su kitais, 
kad patenkintų savo potraukius... Freudas pernelyg vertina 
potraukius ir teigia žmogaus prigimtį esant netobulą. Dėl 
to jis buvo tiesiog įpareigotas kildinti visus žmogaus idealus 
iš kokių nors nešvankių dalykų... Mes manome, kad tokie 
idealai, kaip laisvė, teisingumas, tiesa, nors ir likdami 
dažnai tik žodžiais, arba racionalizacijomis, vis dėlto gali 
reprezentuoti įgimtus žmogaus polinkius. Tad kiekviena 
analizė, ignoruojanti šiuos polinkius kaip dinamiškus 
veiksnius, pasmerkta pralaimėti '. Taip formaliai paneigiamas 
individo ir visuomenės konfliktas, svarstomas veikale Nepasi- 
tenkinimas kultūra. Visuomenė yra ne tik slopinimo įrankis; 
ji nėra kažkas kita negu pats žmogus; ją kuria žmogus, 
o ji - žmogų. Šiaip ar taip, Frommas vis dėlto pripažįsta, 
kad gydant dažnai reikia įteiginėti, esą aplinkos atstumti 
paciento polinkiai — visiškai normalūs. Frommas mano, 
kad prisitaikymas prie kultūros slopinant individą žemina 
jį ir žeidžia jo savigarbą, kurią reikia atkurti terapiškai. 
Slopinimo objektas — ir pagrindiniai individo prigimtiniai 
polinkiai, tarp jų ir doroviniai reikalavimai; tiesą sakant, 
geriausiu atveju tai nesusipratimas, kai autorius lengva 
ranka kritikuoja Freudą dėl to, kad jo darbuose nesą 
kultūrinio reliatyvizmo, tuo tarpu pats prie prigimtų žmogaus 
polinkių priskiria laisvę, teisingumą, tiesą, nutylėdamas, 
kad šie idealai kyla iš kultūros. 


! Fromm E. Escape from Freedom. — New York, 1941 

Karenos Horney nuomone, mūsų visuomenėje dėl ją 
draskančių prieštaravimų veikiau galima susirgti neuroze 
nu gyventi darniai su pačiu savimi. Ji piešia gana niūrų 
musų visuomenės paveikslą; reikėtų apsvarstyti, ar tokį 
zmogų dar galėtų išgelbėti kokia nors terapija. Jos manymu, 
butent socialinių sąlygų prieštaringumas skatina baimę ir 
bejėgiškumą. Pavyzdžiui, viena vertus, deklaruojamas 
krikščioniškas gailestingumo ir meilės idealas, antra vertus, 
mdividas gyvena ekonominės konkurencijos sąlygomis, 
nesuderinamomis su tuo idealu. "Yra du šios problemos 
sprendimo būdai: arba galutinai apsispręsti ir pasirinkti 
veną iš dviejų kelių; arba ir toliau derinti abu tikslus 
ir patirti dvigubą slopinimą !. 

Vadinasi, ir vėl psichoanalizė interpretuojama kultūrologijos 
požiūriu, ir vėl paneigiamas infantiliškas seksualumas bei 
Išdipo kompleksas. Postuluojant, kaip kad Sullivanas, kad 
„gpzistuoja atskiras saugumo ir pripažinimo poreikis, 
nepriklausantis nuo malonumo jausmo, nenorima matyti 
Lo, kuo galbūt šis poreikis yra susijęs su libidiniu aktyvumu: 
ralbūt šį aktyvumą išreiškia kad ir vaiko liūdesys, kylantis 
1s baimės prarasti meilės objektą. O dėl Edipo komplekso, 
Lai Frommo pasiūlyta nauja interpretacija visiškai paneigia 
psichoanalizės specifiką. Jo požiūriu, Edipo situacija esanti 
universali kiekvieno vaiko egzistencinė struktūra, išreiškianti 
jo kovą patriarchato visuomenėje su tėvo autoriteto neigia- 
mais padariniais, kad galutinai juo atsikratytų. Šioje kovoje 
vali iškilti 17 seksualinių motyvų, tačiau, pasak Frommo, 
ne dėl jų "kariaujama' su tėvu. Beje, esą Edipas nužudęs 
savo tėvą visai ne kaip varžovą; jis jam trukdęs tobulėti. 
Si koncepcija paprasčiausiai neigia pasąmonę ir ignoruoja 
tai, kad mūsų pačių aiškiai suvokiami veiksmai bei mintys 
gali turėti visai neįtikėtiną kitą pusę, kaip kokį miglotą 
ir perkeistą šešėlį. 


! Horney K. La Personnalitė nevrotigue de notre temps. — P 189. 

Marcuses darnios visuomenės utopija 


Marcuse ne psichoanalitikas. Tai filosofas, studijavęs Marxą 
ir Freudą. Tačiau dažnai jis mąsto kaip psichoanalitikas, 
tad tiesiog neįmanoma nutylėti šio ryškaus tyrinėtojo pažiūrų 
į kultūrą ir jos santykį su psichoanalize. 

Marcusei taip pat nepriimtinos pesimistinės Nepasitenki- 
nimo kultūra išvados. Jo manymu, Freudo nustatytas 
socialinių reikalavimų ir individualių seksualinių potraukių 
konfliktas iš tikrųjų egzistuoja mūsų kultūroje, tačiau tai 
nereiškia, kad jis būtinai egzistuoja kiekvienoje civilizacijoje. 
Vis dėlto, kitaip negu ankstesni autoriai, jis pripažįsta, 
kad tik patenkinus seksualinius poreikius įmanomas 
pilnakraujis laimingas gyvenimas. Kitaip tariant, konflikto 
prielaidas jis suvokia taip pat, kaip ir Freudas. Pasitelkdamas 
visą savo išmintį, Marcuse būtent tai ir įrodinėja, t.y. kad 
konfliktas egzistuojąs, tačiau jis nesąs amžinas, bet priklausąs 
nuo istoriškai susiklosčiusių individo egzistencijos sąlygų; 
jis net pateikė visuomenės utopiją,- šioje visuomenėje 
seksualinis aktyvumas būtų reguliuojamas neprievartiniu 
būdu ir nustatomas tik kartu su gyvybiniams poreikiams 
patenkinti būtinu darbu. 

Gaila, kad Marcuses koncepcija remiama realybės principu, 
ir tai iš karto rodo autorių iškreipus Freudo kūrybos esmę. 
Antai jis tvirtina, kad realybės principas keičiąs malonumo 
principą pirmiausia pirmykštėje ordoje, kai tėvas uzurpuoja 
valdžią ir malonumą bei priverčia sūnus paklusti" (filogenezė); 
tai vykstą ir ankstyvoje vaikystėje, kai tėvai ir kiti auklėtojai 
pasistengia, kad vaikas paklustų realybės principui! 
(ontogenezė). Tačiau Marcuse taip supainiojo realybės principą 
su slopinančios ir draudžiančios instancijos veikla. Tuo tarpu 


! Marcuse H. Eros et Civilisation. Ed de Minuitt. — P 26. 

I'reudas teigė, kad realybės principas yra jėga, skatinanti 
vaiką atsisakyti haliucinacinių būdų savo norams patenkinti 
1 šiuos troškimus įgyvendinti realiai, nes tik taip galima 
isgyventi. Vadinasi, kai vaikas neturi kitos išeities, jis 
veikia pagal realybės principą, tačiau šis jo apsisprendimas 
niekaip nesusijęs su tėvų prievarta. Suprantama, vėliau 
realybės principas ne kartą gelbės individą, padės jam 
suvokti visuomenės reikalavimų bei prievartos esmę, išvengti 
tiek gamtoje slypinčių pavojų, tiek tų, kurie grėstų pažeidus 
šiuos draudimus. Tačiau tai — šalutinis reiškinys. 

Marcuse toliau dėsto šią neteisingą realybės principo 
sampratą aprašydamas ryšį, pasak jo, siejantį šį principą 
ir skurdą, ryšį, kuris užims centrinę vietą jo idėjų raidoje. 
Jis teigė Freudą laikiusis požiūrio, kad realybės principas 
savo prievartine jėga pakeičia potraukius, o skurdo situacijoje 
vykstanti kova už būvį dar labiau sustiprina šį pokytį. 
Pasak Marcuse's, tai liudijąs šis Freudo tekstas: "Šiaip 
ar taip, žmonių visuomenės egzistavimo pagrindas ekonominis: 
trūkstant pragyvenimui būtinų reikmenų, individai negali 
gyventi be darbo; visuomenė priversta reguliuoti gyventojų 
skaičių ir nukreipti jų seksualinę energiją į darbą'!. Tačiau 
tai atskiras tekstas, kiek mums žinoma, kituose Freudo 
darbuose apskritai nutylimas; beje, iš jo negalima spręsti, 
ar iš tikrųjų kalbama apie realybės principą; jame minimi 
tik visuomenės pripažinti apribojimai ir draudimai, varžantys 
seksualinę laisve. 

Nors tai ne vien terminologinis ginčas, o ir šis tas daugiau, 
bet į jį nesileisime. Įsidėmėsime, kad Marcuse painioja 
realybės principą su socialiniu seksualinių potraukių 
slopinimu. Slopinimas, pasak Marcuse's, susidedąs iš pamati- 
nio slopinimo ir jį papildančio super slopinimo. Pamatinis 


! Freud S. Introduction ū la psychanalyse. - P 291. Pateikėme visą 
sakinį. Lyginant su Eros et Civilisation, galima konstatuoti, kad Marcuse 
jo pradžią tendencingai sutrumpino. 

slopinimas — tai "potraukių modifikavimas“, arba potraukių 
patenkinimo apribojimas, 'bžtinas, kad žmonių rasė išliktų 
civilizacijoje"; skurdas ribojąs potraukius. Žmonių gyvenimas 
"pernelyg sunkus, kad jie laisvai tenkintų savo poreikius, 
nepatirdami jokių apribojimų, nepriteklių ar skolų“ 
Suprantama, kiekviena civilizacija savaip modeliuojanti 
skurdą, tačiau visada "jis reguliuojamas taip, kad visuomeninis 
produktas nebūtų skirstomas kolektyviai pagal poreikius. 
„Tuomet ir skurdas, ir darbas gyvenimo sąlygoms pagerinti 
(gamybos būdas) paskelbiami pačių individų reikalu, iš 
pradžių —- prievarta, vėliau ši pareiga jiems užkraunama 
racionaliau - pasinaudojant valdžia... Skurdo lygis priklauso 
nuo to, kiek jis konkrečiu momentu padeda ir kiek trukdo 
realizuoti viešpatavimo interesą“ Viešpatavimas Marcuse' 
yra kas kita, negu būtinas autoriteto panaudojimas; jis 
yra 'primetamas grupės arba atskiro individo, kad būtų 
išlaikyta privilegijuota padėtis arba kad ji būtų pasiekta“ 

Vadinasi, skurdui įveikti reikia daugiau darbo negu būtina 
iš tikrųjų. Tad siekiant išsaugoti šią disproporciją, pamatinė 
represija sustiprinama superrepresija (superslopinimu), t.y. 
dar labiau varžoma seksualinė laisvė, kad būtų įtvirtintas 
viešpatavimas. Taigi panašus slopinimas Freudui yra natūrali 
socialinio gyvenimo sąlyga ir neįveikiama kliūtis kelyje 
į laimę, o pasak Marcuses, bent jau kalbant apie superslo- 
pinimą,- viešpatavimo padarinys, neturintis jokio biologinio 
pagrindo, išryškėjąs tik tam tikrame visuomenės raidos 
etape. 

Skurdo disproporcija visuomenėje ir ją grindžiantis žmogaus 
ar gamtos viešpatavimas kiekvienoje civilizacijoje reiškiasi 
skirtingai (vergija arba laisvai sudaroma darbo sutartimi; 
individualia arba kolektyvine nuosavybe ir t.t.) ir konkretų 
vaizdą įgauna tik įvairiose institucijų, įstatymų bei vertybių 
sistemose, kurios istoriškai perduoda kitoms kartoms tam 
tikrus seksualinius suvaržymus, taip juos tarsi įteisindamos. 
Kitaip tariant, Marcuses manymu, kiekvienoje civilizacijoje 

veikia tam tikras realybės principas (tą principą Marcuse 
supranta savaip). Pavyzdžiui, šiuolaikinėje industrinėje 
visuomenėje dominuojančią realybės principo formą Marcuse 
vadina našumo principu. Turbūt taip siekiama pabrėžti 
L4 Mūsų visuomenės situaciją, kai Vakarų pasaulyje 
viešpataujančios ideologijos pastangomis sukuriama iliuzija, 
«są reikia gaminti vis daugiau, nes vartojimas — svarbiausias 
gyvenimo tikslas; tačiau tuomet darbas - pagrindinis žmogaus 
pašaukimas; pasak Marcuses, ši viešpataujančiai grupei 
naudinga apgaulė būdinga tiek kapitalistinėms, tiek 
totalitarinėms valstybėms. Esą protinga ir, vadinasi, vertinga 
visa tai, kas naudinga ir plėtoja gamybą. Šis gamybos 
efektyvumas įgalina sumažinti skurdo lygį bei iš jo kylančią 
instinktus slopinančią įtampą, per trumpesnį laiką 
pagaminama toks pat kiekis gėrybių. Tačiau laisvo laiko 
'r energijos, suvartotinos darbui, panaudojimas džiaugsmui 
ir libidiniam pasitenkinimui sugriautų "nustatytą viešpa- 
tavimo tvarką“ Kad ji būtų išsaugota, reikia žmones vėl 
telkti bendram tikslui — plėtoti gamybai; tuo būdu 
manipuliavimas darbo našumu tampa universaliu viešpa- 
tavimo instrumentu, sutaupytas laikas ir energija vėl 
panaudojami gamybos reikalams; dirbant ir manipuliuojant 
darbo vardu įteisinamas susvetimėjimas. Milžiniškas vartojimo 
skatinimas, kasdienis madų, daiktų keitimas, grindžiant 
tai tariamu nusidėvėjimu, nepatogumu, nepopuliarumu ir 
t.t., vėl sunaikina laisvės oazes, susidariusias išaugus darbo 
našumui. Mūsų laisvalaikis, net mūsų erotiniai santykiai 
rikiuojami, standartizuojami ir priklauso nuo visuomenės 
reakcijos. Seksualinės dorovės pakrikimas sistemos viduje 
nepavojingas ekonominiu viešpatavimu grindžiamai sistemai; 
priešingai, jis ją sutelkia, nes erotizmas tampa masinio 
vartojimo objektu (pavyzdžiui, kino industrija, plakatų ir 
iliustruotų žurnalų leidyba ir t.t.). 

Marcuse's teigimu, gali įsitvirtinti ir su našumo principu 
nesutampantis realybės principas bei vartojimo lygis 

"civilizacijoje, Jeigu susiformuoja atitinkamas poreikių 
patenkinimo būdas, kuris likviduoja itin stipraus slopinimo 
sąlygas" 

Jo požiūriu, panaši visuomenė galinti egzistuoti arba 
istorijos pradžioje, kai skurdas pasiskirsto natūraliai, be 
prievartos (galbūt tai įmanoma matriarchate), arba ateityje, 
kai industrinė visuomenė galutinai įveiks skurdą. 

Darbo dienos sutrumpinimas esanti pirmoji laisvės sąlyga. 
Tačiau įgyvendinus šį reikalavimą, ypač smuktų gyvenimo 
lygis išsivysčiusiose šalyse. Nustatant šį lygį pagal automobilių, 
televizorių ir pan. skaičių, vėl pasirenkamas našumo principas. 
Tose šalyse, kur šis principas ne taip ryškiai vertinamas, 
gyvenimo lygis nustatomas remiantis kitais kriterijais, 
pavyzdžiui, svarbiausių poreikių patenkinimo lygis, baimės 
1r kaltumo eliminavimo laipsnis. Reikia atkreipti dėmesį 
į tai, kad Marcuse kalba ne apie tai, jog laisvalaikis būtų 
skirtas dvasinei veiklai ar doroviniam saves tobulinimui; 
tai būtų naujos seksualinio slopinimo formos. 

Harmoninga visuomenė galima tik tuo atveju, jeigu 
seksualinė laisvė neveda į barbarybę (kaip kad dėl to 
būgštavo Freudas), bet, priešingai, padeda visuomenei 
progresuoti. Būtina, kad žmonės seksualumo netapatintų 
su našumu (išsivaduotų iš našumo principo poveikio), kai 
seksualumas neišvengiamai sutapatinamas su lytinio akto 
atlikimu, t.y. su pareiga gimdyti vaikus, bet kokį kitą 
tikslą laikant iškrypimu. Beje, Marcuses nuomone, šią 
nuostatą išreiškia totalinis žmogaus kūno deseksualizavimas, 
kai bet kokia kūno veikla tampa "visuomenei naudingu 
darbu ir svarbiausia žmogiškosios egzistencijos dalimi. 
Marcuse įžvelgia, kad įmanoma vėl seksualizuoti susvetimė- 
jusias ir tapusias tabu" žmogaus būties sritis. Tai implikuoja 
regresiją į ikigenitalinio seksualumo stadiją, buvusią prieš 
genitalinio seksualumo fazę. Genitalinis seksualumas pirmauja 
tik našumo principo visuomenėje, regresavus į ikigenitalinę 
stadiją, jo viešpatavimas išnyktų, būtų praktikuojami 

seksualiniai veiksmai, anksčiau laikomi iškrypėliškais, — 
suprantama, jeigu jie netrikdytų socialinio gyvenimo. Tarp 
kita ko, regresija ir iškrypimais grindžiami poelgiai integruoja 
įvairias "normalaus" seksualumo formas; nauja visuomenė 
šių poelgių jau neslopina; jie nebėra destrukciniai ir 
nepageidaujami. 

Marcuse spekuliuoja Freudo teiginiu, esą socialinius ryšius 
grindžia libidinės struktūros, ir Roheimo mintimi, esą libido 
siekia plėtoti civilizaciją" Tad, siekdamas įsitvirtinti kultūroje, 
libido kompromituoja genitalinį seksualumą ir, pasak Roheimo, 
erotizuoja visą organizmą. Marcuse savo ruožtu tvirtina, 
kad susiformuoja ir kitas sublimacijos mechanizmas, t.y. 
neprievartinis. 

Kitaip tariant, Marcuse pripažįsta socialinius santykius 
iš esmės esant erotinių ryšių forma, kaip kad ir laisvas 
darbas — žaidimas ar teatras. Toks darbas, kuris 'yra lydimas 
atgimusio ikigenitalinio, polimorfinio erotizmo, bus malonus 
pats savaime, nors, šiaip ar taip, - tai darbas" Patikslinsime, 
kad aprašomas darbas yra malonus pirmiausia kūnui, nes 
sužadina erogenines zonas; jo nereikia painioti su patiriamu 
malonumu atlikus užduotį ar pasiekus profesinio tobulumo 
aukštumas arba su troškimu patikti kitiems ir teikti jiems 
malonumą — visi šie požiūriai tik stiprina susvetimėjimą 
ir slopinimą. 

Psichoanalitinė Marcuse's idėjų kritika būtų reikalinga 
teorinio pagrindimo ir nesutelpa į šios knygos rėmus!. 
Priminsime, kad Marcuse iškreiptai interpretavo Freudo 
realybės principą, panašiai darė ir su kitomis Freudo 
koncepcijomis; taip, vartojant psichoanalizėje įprastus 
terminus, iš tikrųjų viskas supainiojama. Tačiau ypač 
nukenčia fantazijų ir pasąmonės lygmuo — Marcuses 
darbuose jis visiškai neegzistuoja; nukenčia ir kiti tarpusavyje 
susiję dalykai, kaip antai, seksualinės laisvės suvaržymas 


! Marcuse's kritiką rasime J.Laplanche'o straipsnyje La Nef. — P 36. 

nepriklausąs nuo išstūmimo bei kastracijos fantazijų; jį 
lemiąs skurdas (slopinimas) ir itin stiprus superslopinimas, 
įteisinąs skurdo disproporciją visuomenėje; ir pamatinis 
slopinimas, ir  superslopinimas suprantami kaip išorinės 
prievartos formos. 


Psichoanalizės kritikus, mūsų vadinamus kutūrologinės 
krypties autoriais, sieja bendras požiūris — į pirmą vietą 
iškeldami Freudo neįvertintus visuomenės ir kultūros 
veiksnius, jie tuo nepasitenkina, bet sukeičia priežastį su 
padariniu ir kompromituoja pamatines psichoanalizės 
nuostatas. Freudas iš tikrųjų niekada neneigė socialinės 
dimensijos. Tačiau, jo supratimu, seksualiniai ir naikinimo 
potraukiai slopinami tik dėl vidinių priežasčių, t.y. pajutus 
pavojų, ir dėl to esą atsiradusios visuomenės. Kultūrologinės 
krypties požiūriu, priešingai, seksualumas bei agresyvumas 
savaime nėra pavojingi, tik visuomenė, įžvelgusi jų 
pavojingumą, pradeda juos slopinti. 

Vėl iškyla svarbiausias — Edipo komplekso universalumo 
klausimas, mūsų jau svarstytas aptariant Reicho pažiūras. 
Jo neišvengė nė vienas minėtasis autorius. Kai kurie iš 
jų tvirtino Edipo kompleksą esant tik '"neurotinį darinį , 
priklausantį nuo tam tikrų šeimos sąlygų; ir kadangi Freudas 
savo gyvenime dažniausiai susidurdavęs tik su neurotikais, 
todėl jis 17 deklaravęs šio komplekso universalumą. Kitų 
šios krypties analitikų požiūriu, tai esąs rezultatas visuomenėje 
egzistuojančios patriarchalinės struktūros, o šeima nesanti 
kuo nors dėta. 

Freudas, priešingai, teigia, kad Edipo kompleksas turįs 
svarbiausią reikšmę ir kuriąs kultūrą bei dorovę. Edipo 
trikampis išreiškiąs kiekvieno žmogiškojo troškimo struktūrą, 
troškimo, išryškėjančio tik konfrontuojant su kito žmogaus 

troškimu. Vaikas suvokia, kad pirmasis jo troškimo objek- 
tas — motina — priklauso ne tik jam vienam, nes ji yra 
1r kito asmens troškimo objektas. Identifikaciniai procesai, 
lemiantys individo brandos kryptį, ypač susitapatinimą su 
tos pačios lyties tėvu, tik pagreitina šį struktūrinimą. 
Pasirinkdamas iš artimųjų tarpo savąjį ego, individas trokšta 
to paties objekto, kaip tas kitas ego; drauge jis to kito 
nekenčia kaip varžovo, nors su juo tapatina save. Ypatingos 
socialinės sąlygos gali tik sustiprinti ar pabloginti situaciją; 
kitos gali užmaskuoti ją; bet jokios socialinės sąlygos negali 
panaikinti priežasčių. Tiems, kurie tuo abejoja, reikia 
priminti tą stebinantį faktą, kad kiekvienoje kultūroje 
draudžiama kraujomaiša. Tik retose civilizacijose kai kas 
gali nepaisyti šio draudimo — karališkieji asmenys, prievar- 
tautojai ar nusikaltėliai. 


9 
Papildymai 


Ankstesniuose skyriuose stengėmės išdėstyti svarbiausias 
psichoanalizės teorijos sąvokas; trumpai apžvelgėme įvairias 
jų interpretacijas 17 kritiką. Nustatėme šių kritikų ir šiaip 
ne tiek žinomų autorių galbūt ir nepelnytą vietą psichoanalizės 
sąjūdyje. Ypač nenorėtume sudaryti įspūdžio, kad aptarėme 
tik Freudo kritikų pažiūras ir nutylėjome jo ištikimų sekėjų 
koncepcijas, tartum jos būtų tik Freudo tekstų komentarai, 
iliustracijos ar aiškinimai, neturintys jokios mokslinės vertės. 
Tam tikra prasme tai būdinga kai kuriems psichoanalizės 
veikalams, kurių trūkumus slepia įmantrus stilius ar grakšti 
mintis. Vis dėlto nereikėtų menkinti tokių darbų vertės. 
Jie, kaip ir įvairios studijos bei diskusijos, yra ta vieta“, 
kur randasi ir plėtojasi psichoanalitinė mintis, šiandien 
kitokia nei vakar, kur realizuojama tobulėjimui būtina 
konfrontacija su laiko dvasia“ Tačiau iš gausios psichoanalizės 
literatūros išsiskiria keli svarbūs darbai, kurių originalumo 
nemenkina ištikimybė Freudui. 

Daugelyje sričių Freudas tiesiog nespėjo daug ko padaryti, 
tik atkreipė dėmesį į kai kurias problemas; daug ką reikia 
tikrinti klinikoje, teoriškai įprasminti. Psichoanalizės taikymas 
gydant vaikus, psichopatus arba tais atvejais, kai tarsi 
balansuojama ties neurozės ir psichozės riba (borderline), 
suteikė psichoanalizei ypač daug naujų duomenų, kartu, 
suprantama, ir daug naujų problemų. 

Taip analitikai atskleidė vis naujas, Freudo beveik 
netyrinėtas, vaiko vystymosi stadijas; tai dar vienas 
psichoanalizės patirties šaltinis, ir neatrodo, kad jis galėtų 
kada nors išsekti. 

Vis dėlto aptardami Freudui ištikimų analitikų pažiūras, 
nesistengsime fiksuoti tik tai, kiek tie autoriai papildė Freudo 
teorijas; mums rūpės, ką svarbaus jie pasakė jų pačių 
pasirinktoje srityje. 


Realybės našta 


Atskirai aptarsime koncepcijas tų analitikų, kurie tyrė vaiko 
pirmųjų ir vėlesnių gyvenimo dienų išorės sąlygas, jų reikšmę 
tiek normaliai, tiek patologinei vaiko raidai, ryšį tarp šių 
sąlygų ir vaiko sprendžiamų konfliktų, vaiko sugebėjimus 
išspręsti šiuos konfliktus. Kurį laiką šias išorės sąlygas 
reprezentuoja tik (arba ypač) motina (ar ją pakeičiantis 
asmuo). Dėl to analitikus domino, ką motina reiškia vaikui, 
kaip ji auklėja savo vaiką, kokia emocinė aplinka, kaip 
visa tai formuoja jo dabartį ir ateitį. Panašių stebėjimų 
uždavinys — objektyviai pagrįsti psichoanalizės hipotezes, 
plačiau ir detaliau aprašyti analizei neprieinamus infantiliško 
vystymosi etapus bei sąlygas, nes regresija ir infantiliškų 
situacijų dažnumas — vienintelis realus kelias analitikui 
atskleisti praeitį. 

Panašių darbų pavyzdys, pasiekiamas prancūzų skaityto- 
ju: — Rene Spitzo Pirmieji vaiko gyvenimo metai. Spitzas 
detaliai aprašo nemenkus kūdikių raidos sutrikimus, kai 
vaikas auga atskirtas nuo motinos, pavyzdžiui, įvairiose 
institucijose; čia jis materialiai aprūpintas beveik kaip ir 
šeimos vaikas, tačiau jam stinga emocinio bei sensorinio 
kūdikių. Suprantama, kad negali būti kalbos apie kokį 
nors emocinį ryšį; ji paprasčiausiai neturi laiko paimti maiti- 

namą kūdikį ant rankų, negali kiekvieną kartą derintis 
prie jo nuotaikos ir noro ar nenoro valgyti — jis maitinamas 
beveik prievarta; auklė, atidirbusi savo valandas, užleidžia 
vietą kitai, ir t.t.). Jeigu tai trunka ne ilgiau kaip tris — 
penkis mėnesius, vėliau motinos globa sutrikimus neutra- 
lizuoja; kai kada ją vykusiai gali pakeisti kitas asmuo. 
Vėliau raidos sutrikimai darosi negrįžtami. Kai kurie panašiai 
augę vaikai 1r sulaukę ketverių metų nemoka "nei vaikščioti, 
nei stovėti, nei kalbėti. Viena vertus, jie neatsparūs infekcijoms, 
silpnos sveikatos, antra vertus, ypač daug jų linke į apatiją 
ir neilgai gyvena 

Paprastai panašiais stebėjimo metodais naudojasi ne 
psichoanalitikai, bet genetinės psichologijos specialistai. Jie 
reikšmingi psichoanalizei tada, kai stebimus reiškinius 
interpretuoja analitikas, siedamas juos su analizės situacijoje 
fiksuojamais reiškiniais ir visus juos įprasmindamas teoriškai. 
Tačiau autoriai, pabrėžiantys aplinkos ir įvykių svarbą 
individo raidai, priversti suteikti išskirtinę reikšmę vienam 
teoriniam klausimui, suprantama, tiek, kiek Aš vertinamas 
kaip sistema, įpareigota suvokti išorės pasaulį — vadinasi, 
vaiko aplinką ir tai, kas joje vyksta,- ir reaguoti į jį, 
pasvėrus ir potraukių, ir aplinkos reikalavimus; tuomet 
svarbiausios problemos susijusios su tuo, kaip ši sistema 
pamažėle atsiskiria nuo id ir kiek ji gali atlikti savo užduotį 
arba to padaryti negali,- tai svarbiausia teorinė problema. 
Šie klausimai ypač domino analitikus, kurie pasirinktą kryptį 
pavadino ego psichologija. Iš jų labiau žinomi Hartmannas, 
Krisas ir Loewensteinas. 

Šių autorių tikslas, jų pačių tvirtinimu, iš dalies sufor- 
muluotas ir paties Freudo darbuose, nors jiems pirmiausia 
rūpi ne tik ir ne tiek patologiniai reiškiniai, kiek konkrečios 
vaiko normalaus ir patologinio vystymosi sąlygos; beje, jų 
manymu, tikroji pastarųjų prasmė gali būti atskleista tik 
kartu su pirmosiomis. Panašiai interpretuojama psichoanali- 
tinė teorija papildo bendrąją psichologiją, neabejingą psicho- 
analizės atskleidžiamiems faktams. 

Hartmanno požiūriu, nekorektiška manyti, kad ego — 
vien jo atsiskyrimo nuo id bendraujant su realybe padarinys. 
Jis teigia ego turint savarankišką šaltinį, ir galima kalbėti 
apie nepriklausomą veiksnį formuojantis ego, vertintiną taip 
pat, kaip mes vertiname prigimtinius potraukius, matydami 
Juose nepriklausomai veikiančias vystymosi Jėgas. Kitaip 
tariant, ne visus nuo pat gimimo veikiančius psichinio 
vystymosi veiksnius reikia sieti su id" Filogenezės požiūriu, 
ego ir id galbūt kilę iš "žo paties gyvuliško instinkto... 
Vadinasi, id įgyvendinta individo ir realybės priešprieša 
yra šios diferenciacijos padarinys; ši priešprieša nepanaši 
į aukštesniųjų gyvūnų instinktyvų sąlytį su aplinka bent 
Jau ta prasme, kad ji nėra tiesioginis jo tesinys 

Autonomiškų ego elementų raida priklauso nuo patirties 
ir brendimo proceso, panašaus į tą, kuris, psichoanalitikų 
manymu, vyksta seksualinių potraukių srityje. Šis procesas 
integruoja įvairias funkcijas (pavyzdžiui, suvokimo, motorikos), 
kurios savo ruožtu priklauso nuo specifinių fiziologinės 
brandos dėsnių. Šių autonomiškų elementų raidos netrikdo 
ego ir potraukių konfliktas, dėl to jie sudaro nekonfliktinę 
ego zoną. Tačiau tam tikrais atvejais jie gali pasidaryti 
priklausomi nuo potraukių; tuomet jie plėtosis ir funkcionuos 
netvarkos kryptimi. (Pavyzdžiui, kai konfliktas perkeliamas 
į apsirijimo lygmenį, jis lemia virškinimo funkciją, vojeristinis 
konfliktas — 'regėjimo funkciją, ir t.t.) 

Ši ego samprata, ypač akcentuojanti jo kontrolės ir 
adaptacijos funkcijas, narcisizmo teorijos požiūriu nėra 
pakankamai korektiška, kaip jau esame apie tai užsiminę 
(p. 63). Ar tokį ego galima nuolat ir karštai mylėti? Tartum 
nujausdami panašius kaltinimus, ego psichologijos sekėjai 
vartoja self sąvoką, kuri ypač populiari anglosaksų kraštuose. 
Hartmanno požiūriu, ne ego — tikrasis narcizinės meilės 
objektas; bent jau ne toks ego, kokį jį įsivaizduoja ego 
psichologijos autoriai; šis objektas — tai self (prancūzai 
verčia pats), t.y. pats asmuo kaip vientisas pasaulis. Jis 

rašo: "Objektinį nukreiptumą atitinka ne ego nukreiptumas, 
bet paties asmens nukreiptumas, t.y. savęs investavimas'!. 

Ego psichologijos teiginiai gali atrodyti pernelyg 
spekuliatyvūs. Tačiau kiekviena teorija atsiranda iš praktikos. 
Pavyzdžiui, tai, kad Hartmannas sieja autonomiškus 
elementus su ego privalumais ir trūkumais, arba kad jis 
juos laiko elementais, kuriais gali remtis analizuojamas 
subjektas, siekdamas išspręsti konfliktą, yra priimtina 
technikos lygmenyje. Be to, akcentuojant tai, kad ego padeda 
prisitaikyti prie aplinkos, pasirenkama tokia analizės 
koncepcija, kuri formuoja individo socialinę adaptaciją. Kita 
vertus, tada psichoanalizę galima apkaltinti tarnaujant 
socialinei santvarkai. 

Tyrinėjimai, atskleidę ankstyvąsias ego raidos stadijas 
17 formuojamąją aplinkos reikšmę, pakeitė ir analitinės 
terapijos sampratą. Ypač daug šioje srityje nuveikė kai 
kurie anglų autoriai bei jų lyderis Winnicottas*. Jie atskleidė 
naujus analitinės situacijos aspektus; šie ypač ryškūs gydant 
tam tikros rūšies pacientus, tačiau gali būti taikomi ir 
plačiau terapijoje. Pirmiausia tai pacientai, kurių sutrikimai 
peržengia tiek Edipo situacijos padarinių ribas, tiek konfliktų, 
atgaivinančių ikigenitalinės stadijos potraukius, rėmus; 
esant šiems sutrikimams, individas negali projektuoti savojo 
ego, nes ankstyvoje vaikystėje bendraudamas su aplinka 
jis nepatyrė ir neįasmenino tam tikros svarbiausios malonumo 
patirties; niekas jam nedavė tokios galimybės. 

Ši patirtis nėra paprasčiausiai išstumta; jos apskritai 
individo gyvenime nebuvo. Taigi jos neįmanoma atgaivinti 


Si kaip ir kitos citatos, paimtos iš straipsnio "Commentaire sur la 
thčorie psychanalitigue du Moi. In: Revue francgaise de psychanalyse.--1967.-N.3. 
Atkreipsime dėmesį į Hartmanno darbą, išverstą į prancūzų kalbą, La 
Psychologie du moi et le problėme de Uadaptation.-P.U.F 

Ž Winnicottas dirbo vaikų gydytoju, vėliau pasuko į psichoanalizę. 
Prancūzų kalba galima paskaityti De la pėdiatrie d la psychanalyse.-Ėd. 
Payot. 

perkėlimo situacijoje, kaip kad atgaivinama išstumta patirtis. 
Vadinasi, jau nesitikima iškelti į sąmonės lygmenį to, kas 
išliko ar pasidarė pasąmoninga; siekiama veikiau kompensuoti 
trūkstamą patirtį. Todėl analitiko kartais taikomi regresija 
bei perkėlimas įgyja visiškai unikalių bruožų. Individas 
analizės metu atgaivina itin ankstyvas infantiliškos patirties 
situacijas; jis net atkuria tas sąlygas, kuriomis jis augo 
būdamas vienerių metų. Tuomet terapeuto uždavinys — 
suvokti, ar jis analizės situacijoje gali suteikti pacientui 
galimybę integruoti malonios patirties ekvivalentą, kurio 
šiam iš tikrųjų stigo ankstyvojoje vaikystėje. 


Melanie Klein: fantazijų pasaulis 


Mūsų ką tik aptarti autoriai stengėsi atskleisti išorės sąlygų 
1 brendimo veiksnių poveikį psichikos bei įvairių jos 
instancijų raidai. Jie pirmiausia iš individo elgesio spręsdavo 
apie vieną ar kitą raidos kryptį ir ignoravo vaiko vidinį 
pasaulį arba, tiksliau, jo reikiamai neįvertino. Melanie Klein, 
priešingai, poelgius, žaidimus, kūrybinę veiklą vertino kaip 
instrumentą, įgalinantį atskleisti kūdikio fantazijų pasaulį. 
Suprantama, kalbama apie tokią jo rekonstrukciją, kai 
atsižvelgiama į nuotolį tarp atitinkamo amžiaus turiningiausių 
fantazijų 1r momento, kai jos įgyja patologinę prasmę, nors 
jis būtų ir labai nedidelis. Šiuo atveju Melanie Klein 
samprotauja panašiai kaip Freudas, kuris teigė, esą esti 
infantiliškų edipinių fantazijų, nes tai patvirtina suaugusiųjų 
analizė, nors tai dar nebuvo patvirtinta tiriant vaikus. 
Antra vertus, panašią perspektyvą jau buvo nubrėžęs 
tiesioginis Freudo mokinys 17 Melanie Klein mokytojas 
Karlas Abrahamas, kuris, analizuodamas suaugusiojo sąmonę, 
atkurdavo ankstyvąsias infantiliškas jo fantazijas, ypač 
oralinės stadijos rajumo bei įsiurbimo fantazijas. 
Melanie Klein požiūriu, pasąmoningos fantazijos kaip 
psichiniai potraukių reprezentantai formuojasi pirmosiomis 

kūdikio gyvenimo savaitėmis. Jos itin sumišusios su pirmąja 
išorinio pasaulio patirtimi, dėl to nereikia stebėtis, kai 
M.Klein teorijos apžvalgose kartais sunku atskirti, kas 
priklauso subjektui, o kas — objektui; panašaus susipynimo 
iš tikrųjų esama žaidimuose: tai vaikas "ryja aplinką, tai 
save tapatina su ja, aiškiai suvokdamas, kas yra kas. 

Kelių mėnesių kūdikis suvokia motiną ne tiek kaip vientisą 
objektą, bet kaip dalinį objektą, t.y. kaip maisto tiekėją. 
Šį dalinį objektą Melanie Klein vadina sein (krūtimi); tačiau 
tai nerodo vaiko sugebėjimo izoliuotai suvokti tam tikros 
motinos kūno dalies (be to, jis maitinamas ir iš buteliuko); 
bet kūdikis veikiau atpažįsta motiną tik kaip galimybę 
patenkinti pieno poreikį. Iš tikrųjų šis dalinis objektas, 
ši "motinos krūtis' "praryjama"' kartu su maistu, jis įsiurbiamas 
į vidų ir tampa paties kūdikio sudedamąja dalimi. Vadinasi, 
motinos skatinantys ar frustruojantys veiksmai nėra siejami 
su tikruoju veikėju; iš esmės vaikas neįstengia aiškiai 
suvokti, kad viso šito priežastis yra šalia jo: objektas, kuris 
jį apdovanoja arba frustruoja, sudaro jo paties dalį; jis 
egzistuoja vaizduotėje ir tada, kai realiai jo nėra, ir tampa 
vaiko fantazijų elementu. Negana to — ne tik kad motina 
yra dalinis vaiko suvokiamas objektas, bet jis nėra toks 
vienintelis: nors tiek malonumo, tiek frustracijos patirtis 
plaukia iš to paties šaltinio, bet vaikas nesieja jų su tuo 
pačiu objektu, tarsi jis būtų sudarytas iš kelių "objektų —- 
gero objekto ir blogo objekto (dalinio), arba geros krūties, 
pamaloninančios ir nuraminančios, ir blogos, nieko panašaus 
neduodančios. 

Tarp kita ko, Melanie Klein savo idėjas grindžia antrąja 
Freudo potraukių teorija; ji pripažįsta libidinių ir naikinimo 
potraukių dualizmą. Jos manymu, su gerais objektais 
susijusios fantazijos reprezentuoja psichikos lygmenyje 
libidinius potraukius; su blogais — naikinimo potraukius. 
Tad iš pat pradžių įsiurbtas pirminis objektas (primary 
object), krūtis, skaidomas į gerą, idealų, ir blogą, persekiojantį 
objektus, kurių dualumas atitinka potraukių dualumą. Šių 

objektų nepastovumas, kurį Melanie Klein mums vaizduoja 
kaip itin intensyvios dramatiškos veiklos peripetijas, yra 
tai, kas kartu išreiškia konfliktą tarp libidinių ir naikinimo 
potraukių bei bandymą neutralizuoti su šiuo konfliktu 
siejamą baimę. 

Kai nusistovi vaiko išorinė realybė, jis ima ieškoti joje 
idealios krūties — vadinasi, siekia niekam neatiduoti jau 
"prarytosios", norėdamas su ja susitapatinti. Drauge jis 
atsikrato baimės prarasti ją ir atsidurti prie blogosios krūties. 
Kita vertus, vaikas siekia atsikratyti blogojo objekto, kuris 
reprezentuoja naikinimo potraukius ir jam yra grėsmės 
1r baimės šaltinis; nuo jo apsiginama tik iškeliant gerąjį 
objektą. Jis stengiasi jį įkurdinti, projektuoja jį į išorinį 
pasaulį. Vadinasi, "krūtis" jau kaip išorinis, o ne tik vidinis 
objektas lemia blogį, agresyvumą ir kančias. (Beje, ji išlaiko 
dalinio objekto bruožus ir toliau reprezentuoja anksčiau 
minėtą žodžio "krūtis" prasmę.) Panašiai atsitinka ne tik 
dėl to, kad motinos krūtis gali frustruoti; ji lemia vaiko 
įgimtų naikinimo potraukių raidos kryptį. Aptariamu vaiko 
vystymosi laikotarpiu jie yra ypač aktyvūs oraliniame 
lygmenyje, o projekcija sieja blogąją krūtį su panašiu 
agresyvumu, dėl to vaikas išgyvena grįžtamąjį pavojų — 
jis įsivaizduoja galįs būti užmuštas arba 'prarytas Tačiau, 
kita vertus, motinos krūtis leidžia patirti didžiausius 
malonumus ir jos pagrindu projektuojama geroji ideali krūtis, 
vadinasi, skyla pati išorinė realybė, panašiai kaip ir prarytasis' 
objektas. Kitaip tariant, tas pats išorės objektas, iš pradžių 
krūtis, suvokiamas kaip du skirtingi objektai, vienas — 
blogas, nes frustruoja, kitas — geras, nes apdovanoja. 

Toks su persekiojimo baime susijęs santykis su objektu, 
dar 1r dėl gynybinių tikslų jį skaldantis, Melanie Klein 
teorijoje vadinamas persekiojimo, arba šizoidine - paranojine 
nuostata; nes, jos manymu, ji išreiškianti vaiko raidos kryptį, 
vėliau išryškėjančią šizofrenijos arba paranojos atvejais. Tai 
nereiškia, kad jos pėdsakų nelieka ir tų individų, kurie 
nesirgo minėtomis psichozėmis, psichikoje. Ji - neišvengiamas 


149 


ir struktūrinantis kiekvienos raidos momentas. Idealus 
gerasis ir blogasis persekioją objektai, kaip "praryti objektai, 
yra būsimojo super-ego užuomazgos; tai — identifikacijos 
idealas ir bausmės instancijos, kurios reikės bijoti, prototipas. 

Tam, kad vaikas galėtų atsikratyti persekiojimo nuostatos, 
reikia sudaryti palankias išorines bei vidines sąlygas, 
kuriomis maloni patirtis galutinai užgožtų blogąją. Tapatin- 
damas save su geruoju objektu, jis jaučiasi saugiai, nes 
nėra persekiojamas blogojo objekto baimės, t.y. jis išvengia 
vidinio ar išorinio blogojo objekto, įkūnijančio naikinimo 
potraukius, grėsmės. Tuomet šie atrodo ne tiek pavojingi; 
jie yra toleruotini, nereikia gynybinės projekcijos, objekto 
skaldymas atrodo ne toks būtinas. Taip formuojasi 
objektyvesnis realybės suvokimas, kai vaikas gali lengviau 
skirti, kas priklauso jam pačiam, o kas - objektams. Tačiau, 
svarbiausia, objektas gali būti atpažįstamas kaip vientisas. 
Tuo pasakoma ne tik tai, kad vaikas, suvokdamas savo 
motinos krūtį, rankas, veidą, šių elementų neskaido erdvėje, 
nesieja jų su skirtingu laiku, idant iš visų šių elementų 
sudarytų vieną atskirą asmenį; tuo siekiama parodyti, kad 
vaikas atsisako skaidyti objektą, o gerasis ir blogasis objek- 
tai nebeatrodo plaukią iš skirtingų šaltinių, bet iš to pa- 
ties — motinos kaip vientiso asmens tiek percepciniu, tiek 
emociniu aspektais. 

Šiuo laikotarpiu susiformuoja tai, ką Melanie Klein vadina 
depresijos nuostata. Ji tai laiko ateities depresinių bei 
melancholinių būsenų prototipu. Ankstesnę persekiojimo 
baimės stadiją, atitinkančią blogojo objekto, į kurį krypsta 
vaiko naikinimo polinkiai, baimę, keičia stipraus depresijos 
išgyvenimo stadija. Vaikas dabar suvokia, kad jo meilė 
1r neapykanta nukreipta ne į atskirus objektus, o į vienti- 
są — savo motiną. Objektas nebeskaidomas į gerąjį ir blogąjį, 
bet priimamas ambivalentiškai, t.y. suprantama, kad meilės 
ir neapykantos objektas yra tas pats. Vaikas bijosi, kad 
jo neapykanta ir naikinimo polinkiai, pasireiškiantys 

sadooralinės stadijos fantazijomis, nesunaikintų objekto, kurį 
jis, suprantama, myli ir be kurio dėl savo bejėgiškumo 
negali apsieiti. Būtent panaši baimė 17 net pramanytas 
įsitikinimas (prilygstantis košmarą lydinčiam įsitikinimui), 
kad naikinimo troškimai gali pasiekti tikslą, pripildo jo 
sielą graužaties, nevilties, kaltės — tokių jausmų, tarsi būtų 
gedima sunaikinto objekto. Tai reiškia, kad vaikas dar 
nesugeba objektyviai nustatyti savo galios, ir jis yra veikiamas 
fantazijų tiek pat stipriai, kiek ir realybės. Vis dėlto tai, 
kad motina vėl pasirodo, nuolatinė jos globa ir meilė vis 
paneigia vaiko naikinimo fantazijas. Visa tai ramina vaiką 
ir pamažėle formuoja objektyvesnį realybės suvokimą. 

O dėl Edipo komplekso, Melanie Klein teigia, kad jis 
pradedąs veikti gerokai anksčiau, nei manė Freudas. Vos 
tik motina suvokiama kaip vientisas objektas, vaikas įsitikina, 
kad ne vien jis rūpi motinai. Jis pastebi tarp motinos 
ir tėvo esant tokius santykius, į kuriuos jis visai neįtrau- 
kiamas, ir tai kelia jo neapykantą ir pavydą. Santykius 
su tėvais padeda suvokti libidinės raidos tam tikros stadijos 
fantazijos, t.y. krūties identifikavimo fantazijos — manipu- 
liuojant atlyginimais už "gerai" atliktus oralinius ar analinius 
veiksmus — dar iki susiformuojant falinei libidinės raidos 
stadijai, - su pastarąja Edipo kompleksą siejo Freudas. Šiaip 
ar taip, Melanie Klein nuomone, vaikas nujaučia tėvą turint 
penį ir nuspėja jo funkciją tėvų santykiuose; ankstyvųjų 
vaiko raidos stadijų analizė dažnai atskleidžia tokias jo 
fantazijas: motina per burną įsiurbia tėvo penį. Vaikas 
geidžia turėti tėvo penį, kurį motina pavydžiai saugo savo 
pilve; fantazijose jis užpuola savo motiną, prasiskverbia 
į jos pilvą, kad užvaldytų jo turinį ir pasisavintų tėvo 
penį; šis, panašiai kaip ir motinos krūtis, savo ruožtu gali 
būti skaidomas į gerąjį penį ir blogąjį. 

Čia neįmanoma atskleisti visų infantiliškų fantazijų 
labirinto vingių, kai naikinančius veiksmus keičia atstatantys, 
gynybos veiksmai, kurių dėka vaikas apsisaugo pats arba 


151 


apsaugo vidinį ar išorinį jo paties puolamą objektą. Atrodo, 
pakankamai gerai išdėstėme tuos dalykus, kad parodytume, 
ką Melanie Klein laiko svarbiausiu vaizduotės ir fantazijų 
srityje. Tačiau nenorėtume perdėti, esą kalbama apie 
pasąmonės fantazijas, išryškėjančias žaidimuose, elgsenoje, 
pokalbiuose. Kai vaikas sąmonės lygmenyje įstengia atskirti 
save ir ne save, pasąmonės lygmenyje ir toliau veikia 
introjekcijos ir projekcijos mechanizmai, vadinasi, įteisinamas 
tam tikras vidinio ir išorinio pasaulių painiojimas. Tad 
objektas,- psichoanalizės prasme,- t.y. ne tik sensorinio 
suvokimo objektas, bet ir palaikąs vaiko troškimus, baimes 
ir emocijas, taip pat ir tikrasis troškimų, baimės ir emocijų 
šaltinis — galutinai yra suformuojamas fantazijų, nes jos 
įprasmina vaiko potraukių konfliktą. Vadinasi, Melanie 
Klein požiūriu, pirmą kartą sudarytas objektas dažniausiai 
yra pramanytas objektas ta prasme, kiek pats vaikas jį 
sukūrė sau, nekreipdamas dėmesio į jo realias" savybes. 

Vaiko fantazijų pasaulį koreguoja reali patirtis, bet ji 
tai daro pamažėle ir visada itin šiurkščiai. Tačiau reikia 
suprasti, kodėl ši patirtis padeda formuoti prie realybės 
prisitaikiusias racionalias sąmonės superstruktūras, nors 
visiškai nekeičia situacijos pasąmonės fantazijų lygmenyje? 
Taip yra todėl, kad sąmonės struktūros plėtojasi ir tobulėja 
nepriklausomai nuo fantazijų srauto, nes šis dėl išstūmimo 
reiškiasi vien įvairiomis primityviomis anachroniškomis 
formomis ir išryškėja tik, pavyzdžiui, tam tikros inhibicijos, 
simptomo ar polinkio į baimę atvejais, arba nepaaiškinamos 
simpatijos ar neapykantos protrūkiais. 

Lengva atspėti, kaip Melanie Klein galėtų kritikuoti 
genetinės psichoanalizės krypties atstovai, pripažįstą, kad 
individas kur kas sunkiau pakelia realių aplinkos elementų 
ir 1infantiliškos istorijos naštą. 

Taip pat Melanie Klein priekaištaujama, kad ji nepagrįstai 
taikius: analizės techniką, nes kūdikio fantazijų pasaulis 

rekonstruojamas remiantis paaugesnio vaiko patirtimi. Esame 
minėje, kaip reikėtų vertinti panašų teiginį. 

Štai dar vienas, palyginti nesenas Melanie Klein kritikos 
iš kitos pusės pavyzdys: priekaištaujama, kad ji fantazijas 
interpretuoja vien vaizduotės lygmenyje; "net nepanašu, 
kad būtų nujaučiama signifikanto kategorija '!. Tačiau šią 
kritiką galėsime teisingai suvokti, tik turėdami daugiau 
duomenų, juos toliau ir išdėstysime. 


Jacgues Lacanas: simbolių dimensija 


Ne tik dėl mados šiame skyriuje tarp keleto retų autorių 
aptariamos ir Jacgueso Lacano pažiūros. Jis atskyrė ir 
išryškino Freudo kūrybos unikalią simbolių dimensiją; — 
o tai buvo svarbiausia jo analizės sampratą grindžianti 
dimensija, — be to, bent jau Prancūzijoje, jo iniciatyvos 
sulaukė plataus atgarsio ir, nors kai kam tai nepatiko, 
tačiau neįmanoma paneigti Lacano mokyklos užmojo bei 
svarbos. 

Reikia šiek tiek paaiškinti pačią simbolių dimensiją; tačiau, 
siekiant suprasti, kuo ši dimensija svarbi Lacanui ir kuo 
ji skiriasi nuo realybės ir vaizduotės dimensijų, reikia 
atsikratyti religijai, literatūrai ir pačiai psichologijai įprastos 
simbolio sampratos. 

Skaitytojas, Petit Larousse žodyne susiradęs žodį simbolis, 
perskaitys, pavyzdžiui, kad šuo yra ištikimybės simbolis. 
Pasklaidęs Sapnų aiškinimą, pamatys, kad paprasčiausia 
skrybėlė, kurią sapnuose nešioja vienas pacientas, Freudui 
tampa vyro genitalijų simboliu. Iš tikrųjų iškilioji skrybėlės 
dalis, nelygiai nukarę jos kraštai, be to, galbūt ir kiti 
konteksto elementai, prisidėjo prie to, kad skrybėlei buvo 
priskirta būtent tokia prasmė. Šiuo atveju skaitytojas skepti- 


! J.Lacan. La direction de la cure. 

kas galbūt tvirtintų, kad tai gerai žinomo psichoanalitikų 
polinkio visur matyti tik seksualinius simbolius išraiška, 
tačiau jis pasitiki taip taikoma simbolio samprata. 

Iš pirmo žvilgsnio mums atrodo, kad tokie banalūs 
pavyzdžiai menkai padeda suvokti simbolių dimensijos 
svarbą. Kad ir todėl, jog jie išreiškia tik vieną simbolinės 
funkcijos aspektą, funkcijos, kurią platesne prasme galėtume 
apibrėžti kaip gebėjimą reprezentuoti vienus dalykus 
(ištikimybę, genitalijas) kitais (šuo, skrybėlė). Galima tvirtinti, 
kad tai specifinis žmogaus gebėjimas, net jeigu jo užuomazgų 
randama kai kurių gyvūnų elgesyje. Šis gebėjimas garantuoja 
ryšį su kalba, t.y. su ženklų, balsų ir rašmenų sistema, 
įpareigota reprezentuoti tai, apie ką trokštame kalbėti. 

Kai siekiame nustatyti, kuo viena iš aptartųjų simbo- 
lių sistemų skiriasi nuo kitos, galime teigti, kad pirmoji 
(šuo — ištikimybė) sistema sieja tam tikrus elementus realios 
patirties pagrindu; ji konstatuoja daugelio individų verifikuotą 
ir pripažintą tiesą; antroji sistema (skrybėlė — genitalijos) 
numato, kad atitinkamą simbolį laisvai sukuria sapnuojantis 
individas priklausomai nuo jam vienam būdingų asociacijų 
grandžių ir juo disponuoja tik konkrečiame sapne; tas faktas, 
kad panašius simbolius kuria įvairūs sapnuotojai ir kad 
įmanoma sudaryti jų sąrašą, be to, išskirti tam tikrus 
archetipus, reiškia, kad egzistuoja privilegijuoto asociacijų 
aktyvumo zonos, bendros daugeliui sapnuotojų; tai šią 
sistemą suartina su pirmąja, tačiau neprieštarauja jų 
svarbiausiam individualiam pobūdžiui. 

Lingvistinio simbolio samprata numato, kad tarp akustinio 
arba grafinio ženklo (žodžio) ir atitinkamo daikto ar sąvokos 
egzistuojąs ryšys yra visiškai laisvas. Niekas neverčia vadinti 
konkretaus gyvulio cheval, horse ar Pferd (arkliu.- Vert. 
past.), jeigu tam tikroje bendruomenėje nėra susiformavusios 
tokios kalbos tradicijos. Tarp kita ko, turėdamas omenyje 
būtent mūsų minėtą laisvumą, lingvistas Ferdinandas de 
Saussure as teigė, esą žodis simbolis netinkąs lingvistiniam 

ženklui įvardyti. Jis akustinį verbalinį vaizdą vadina 
signifikantu 1r atitinkamą sąvoką signifikatu. Šiuos 
terminus pasirenka ir Lacanas, tačiau, kitaip negu de 
Soussure' as, jis jais apibūdina neverbalinius simbolius. 

Atsižvelgiama ir į kitus klausimus: 

— pirma egzistuoja kalba, tik po to kokie nors individai 
mokosi kalbėti, vadinasi, ji tartum iš išorės prievarta 
įpareigoja juos. Lingvistinis simbolis, skirtingai nuo sapno 
simbolio, nėra laisva individuali kūryba; 

— kalbos žodžiai apibūdina ne tik konkrečius daiktus 
ar praktinius veikmus, bet ir tai, kas materialiai neegzistuoja. 
Pirmiausia jie, galima sakyti, yra kūnas tų santykių, kurie 
visuomenėje atlieka tam tikras praktines funkcijas ir kurie, 
neturėdami atitinkamos verbalinės išraiškos ar simbolinės 
galios, nebūtų visuotinai pripažinti. 

Kad būtų aiškiau, pateiksime giminystės ryšių ir jų 
keliamų emocijų pavyzdį. Antropologai, ypač Levi-Straussas 
(Lacanas neslepia plėtojęs kai kurias jo idėjas), parodė“ 
kad kiekvienos civilizacijos santuokos reglamentas, kartais 
itin sudėtingas, apibrėžiantis, kas su kuo gali arba negali 
kurti šeimos, priklauso nuo to, kas vadinama giminyste. 
Kitaip tariant, svarbu ne realūs giminystės ryšiai, grindžiami 
genetiniu paveldimumu, bet giminės vardų arba titulų 
sąrašas, nes "prigimtinė" giminystė niekuo neįpareigoja ir 
nenumato jokios atsakomybės, į ją niekas nekreiptų dėmesio, 
jeigu ne kalbos žodžiai, išskiriantys iš visų galimų giminystės 
ryšių tuos, kurie susiję su draudimu ar leidimu kurti šeimą 
(konkreti civilizacija nustato jai vienai būdingus giminystės 
signifikacinius ryšius ir jų veikimo ribas). 

Vadinasi, per įvardijimus nusistovi įstatymas, kuris paneigia 
įsivaizduotą visišką seksualinio pasirinkimo laisvę. Lacanas 
rašo: Taigi pirmasis įstatymas, reglamentuodamas santuoką, 
gamtinį poravimosi poreikį keičia kultūros primestu santykių 
normavimu. Kraujomaišos draudimas yra kulminacinė, 
tačiau subjektybi šio proceso išraiška, demaskuota šiuolaikinės 

visuomenės, kai pripažįstama, kad draudžiami santuokos 
partneriai — tik motina ir sesuo, nors, kita vertus, tai 
nereiškia, jog jau leidžiama vesti kitus giminės narius !. 

Tuo norima pasakyti, kad Edipo situacija gali keisti 
individo elgesį tik turėdama tam tikrą simbolinę prasmę. 
Galbūt mes pernelyg ilgai plėtojome šias, atrodo, su 
psichoanalize nesusijusias idėjas, tačiau siekėme tiksliai 
parodyti, kad psichoanalizės pamatinės koncepcijos, būtent — 
kraujomaišos draudimo ir Edipo komplekso — negali būti 
grindžiamos biologizmo perspektyva, ignoruojant specifiškai 
žmogišką simbolių dimensiją. Vadinasi, reikia išryškinti 
realius simbolio veikimo padarinius, atskleisti, kaip tai keičia 
žmogaus likimą. Lacanas dar rašo: Iš tikrųjų simboliai 
įpainioja žmogaus gyvenimą į tokį platų tinklą, kad, jam 
dar neatėjus į pasaulį, jau egzistuoja tai, kas sukurs žmogaus 
savastį, tai, kas leis jam skrajoti padangėse, tartum fėjai; 
kas nubrėš jo likimo kontūrus; taip pat ir tai, kas jam 
suteiks žodžius, įpareigojančius jį būti ištikimą ar išdaviku, 
ar nurodys veiksmų dėsnį, vedantį jį į ten, kur jis buvo 
iki gimimo arba kur jis bus po mirties; be to, tie simboliai 
įprasmina žmogaus gyvenimą paskutinio teismo įvaizdžiu, 
kai žodis atleidžia nuodėmes arba pasmerkia jo gyvenimą,- 
tam, kad subjektyviai būtų realizuota būtis—mirčiai“ 

Ir dar: Lacano manymu, nuo to, kaip įvardijamas tėvas 
(t.y., kaip gali būti įvardyta ir pripažinta jo simbolinė 
funkcija, kuri "nuo pat istorinių laikų pradžios tapatina 
Jo asmenį su įstatymo figūra"), priklauso kiekvienos simbolinės 
konstrukcijos pamato ypatybės, arba, kitaip tariant, tai, 
kaip galima "atrakinti" šią konstrukciją. Dėl to Edipo 
situacijos įvaldymas yra būtinas, kad būtų galima visai 
atskleisti šią simbolių dimensiją, kuri galutinai suformuoja 


! Ši, kaip ir tolesnė citata, paimtos iš Fonction et champ de la parole 
et du langage en psichanalyse. Šis tekstas, parašytas 1953, įtrauktas į 
Ecrits, yra vienas iš prieinamiausių Lacano tekstų; tai galbūt geriausias 
įvadas į jo kūrybos dvasią. 

žmogų ir kurios trūkstant, būtų neįmanoma bendrauti su 
kitu arba bendravimas būtų itin sunkus. Pasak Lacano, 
psichozė pasirodo esanti susijusi su tuo, kad individas negali 
dešifruoti signifikanto, t.y. tėvo vardo, kitaip tariant, tėvo 
funkcijos signifikanto. Šis nepajėgumas, arba, jo žodžiais, 
forkluzija (nepilnavertiškumas dėl uždelsto vystymosi.- Vert. 
past.) lemia tai, kad signifikantų audinyje atsiranda 
"neužlopoma skylė", ir būtent ten, kur turėtų būti svarbiausi 
jų artikuliacijos mazgai bei pamatinės gijos. Savo ruožtu 
neurozę sukelia tam tikri veiksmai, pavyzdžiui, išstūmimas, 
paliečiąs egzistuojančius signifikantus, kurie, nors iš pirmo 
žvilgsnio atrodo išnykę, gali būti atskleisti analizės metu. 

Tačiau tai galima padaryti, kai —- Lacanas tai ypač pabrė- 
žia — psichoanalizės poveikis apribojamas žodžiu, vieninteliu 
analitiko ir paciento santykio tarpininku; kai panašios priemonės 
pasirodo esančios rezultatyvios, vadinasi, jos pajungė "materiją, 
kuri buvo kažkaip susijusi su kalbos tvarka bei simbolių 
dimensija: tai įmanoma todėl, kad pasąmonės struktūra artima 
kalbos struktūrai (V inconscient est structurė comme un langage), 
kaip teigia išgarsėjusi Lacano formulė. 

Pirmajame skyriuje atkreipėme dėmesį į tai, kad psicho- 
analizės niekada nedomino somatinis potraukio elementas; jai 
rūpėjo psichiniai potraukio reprezentantai. Vadinasi, šios 
reprezentacijos įgyja fAigūriškumą, kuris jas daro įsivaizduojamais 
elementais, turinčiais su simbolių dimensija juos siejančių 
signifikantų reikšmę; jos kaip signifikantai funkcionuoja visų 
dviprasmybių, prasmės pakeitimų ar jos nuslėpimų atveju, 
ir analizė stengiasi tai atskleisti. 

Be to, atlikdamos signifikacijų funkciją, šios reprezentacijos 
priklauso nuo išstūmimo ar nuo įvairių svarbiausių pasąmonės 
gynybinių procesų. '"Pasąmonė", — rašo Lacanas, - yra ta 
konkreti tarpasmenio diskurso dalis, kurios stinga subjektui, 
kai šis siekia pratęsti savo sąmoningą diskursą“ Arba dar: 
"Pasąmonė yra mano istorijos dalis, nudažyta baltai, iš tikrųjų 
meluojanti: tai cenzūruojama dalis. Tačiau tiesą galima atskleisti; 

dažniausiai ji Jau parašyta kitur. Pavyzdžiui, ji užfiksuota 
isterijos simptomu, kuris "rodo kalbos struktūrą, ir iššifruojamas 
kaip užrašas; šis, kartą suvoktas, be didelių nuostolių gali 
būti sunaikintas... 

Panašūs teiginiai nepretenduoja į novatoriškumą, jie tik 
išryškina nuolat numanomą Freudo kūrybos aspektą, kuris, 
Lacano manymu, reprezentuoja freudiškos technikos originalumą 
bei specifiką. 'Pasklaidę Freudo "Sapnų aiškinimą", prisiminsime, 
kad sapno struktūra panaši į sakinio struktūrą, arba veikiau 
mus hipnotizuoja tam tikro galvosūkio raidės, kurias reikia 
parašyti, t.y. pats rašymas, vaiko sapne reprezentuojąs pirmapradę 
ideografiją; suaugusiojo sapnuose vėl panaudojami fonetikos 
ir simbolių lygmenyje tiek senovės Egipto hieroglifus primenantys 
signifikaciniai elementai, tiek panašūs į dabartiniame kinų 
rašte vartojamus rašmenis“ 

Kasdienio gyvenimo psichopatologija (Freudo darbas Zur 
Psychopathologie des Alltagslebens, 1904.- Vert. past.), Lacano 
manymu, mus įtikina, kad "kiekvienas klaidingas veiksmas 
yra nusisekeęs diskursas, net puikiai suvaidintas..." Esą akivaizdu, 
"kad simptomas galutinai išnarpliojamas analizuojant kalbą, 
nes jo struktūra panaši į kalbos struktūrą, kitaip tariant, tai 
kalba, slopinanti žodį, kurį reikia iš jos priespaudos išlaisvinti 

Trumpai tariant, tai, kas lieka neišreikšta 'tarpasmenio' 
diskurso metu, kurį mes palaikome ar kurį mes galėtume 
perteikti kitam, kad priverstume jį pripažinti mus ir mūsų 
troškimą, pasireiškia kitur, pavyzdžiui, sapne, klaidingais 
poelgiais, simptomu. Tai kitos diskurso formos, kai kondensacija 
ir perkėlimas atkuria kiekvienam diskursui būdingas retorines 
figūras, paprastas ar poetines. Dėl to susapnuota skrybėlė 
yra genitalijų metafora; dėl to įkyriai persekiojantis svilėsių 
kvapas primena apie tai nenutuokiančiam pacientui kur kas 
platesnę situaciją, kurioje šis kvapas yra tik atskiras elementas, 
tai metonimijos efektas, kaip kad sakydami "stogas turime 
omenyje visą namą (pavyzdžiui, posakis ieškoti stogo ). 
Paprasčiausiai kalbama jau ne apie "tarpasmenį diskursą, 


158 


bet apie individualų, kuris vyksta taip, kaip diktuoja asmeninė 
fantazija, nes ji nebevaldoma — subjektas pats pametė jos 
šifrą; toks diskursas nesiremia visuotinai pripažintu kodu. 

Tačiau pakaks citatų iš Lacano darbų. Suprantama, ši 
trumpa apžvalga nė kiek ne geresnė už kitas. Tenorėjome 
parodyti, kokią vietą simbolių dimensija užima psichoanalizėje; 
norėjome nušviesti tik vieną Lacano kūrybos aspektą, kuris 
padėtų mums suvokti jos svarbą ir specifiką. Reikėjo išaiškinti, 
kaip Lacano koncepcijoje simbolių dimensija siejasi su vaizduote 
ir kokia vieta svarstant šį klausimą tenka jau aptartai ego 
koncepcijai (p. 55). Stengėmės atskleisti, kaip simbolių bei 
vaizduotės dimensijos derinasi su realybe (ir kūnu); priešingu 
atveju signifikantų paieškos vyktų vien dvasios pasaulyje, o 
psichoanalizė būtų tik modifikuotas filosofinis idealizmas. 
(Suprantama, kad lacanizmas turi šių bruožų ar bent jau 
naudoja tam tikrus idealizmo instrumentus, ir dėl to nusipelnė, 
kad ir skubotai, pernelyg įtartinos garbės tuose sluoksniuose, 
kuriuos atgrasino Freudo materializmas.) Galbūt su Lacano 
kūryba susipažinęs skaitytojas pasigedo kai kurių sąvokų ir 
formulių išaiškinimo, - sąvokų, plačiai žinomų už psichoanalizės 
ribų: mažasis objektas a, didysis Kitas, pasąmonė - tai Kito 
diskursas ir t.t., tačiau dėl vietos ir kompetencijos stokos 
mes negalėjome to padaryti!. 


! Kur kas platesnį Lacano idėjų išdėstymą rasime Jean-Michel Palmier 
veikale Lacan.- P.U.F 1969. 


10 
Psichoanalitinis gydymas 


Pagaliau laikas atskleisti psichoanalitinio gydymo sampratą, 
nes ji priklauso nuo to, kaip konkretus analitikas svarsto 
mūsų aptartuosius klausimus. Apskritai suprantama, kad 
psichoanalizės teorijos raida lėmė atitinkamą terapijos pertvarką. 
Dėl to, mūsų požiūriu, būtina trumpai apibūdinti raidą. Vis 
dėlto pirmiausia patikslinsime, kad šios nuostatos išlaikė šį 
tą pastovaus, t.y. įsitikinimą, esą reikia suteikti sąmonei teisę 
valdyti reprezentacijas bei mintis, kurios kitados iš jos buvo 
pašalintos arba į ją nebuvo įsileistos. 

Iš pradžių Freudą veikė pacientų isterikų patirtis, ir jis 
stengėsi atskleisti išstumtą traumuojančio įvykio prisiminimą; 
jo manymu, šis įvykis kadaise paveikė individą, o šis iškart 
neįstengė atsikratyti šio poveikio padarinių (pavyzdžiui, užslopino 
ašaras ar pyktį). Dėl to afekto našta, išstumta kartu su įvykio 
reprezentacija, lemia patogeninę pasąmoningo prisiminimo 
reikšmę. Tuomet gydymo tikslas — ne tik padėti pacientui 
įsisąmoninti prisiminimą, bet ir sudaryti katarsio sąlygas, t.y. 
išlaisvinti iki šiol užslopintą afektą. Vadinasi, gydymo 
efektyvumas priklauso nuo katarsio eigos ir padarinių. 

O kaip galima padėti prisiminti traumuojantį įvykį? Freudas 
iš pradžių praktikavo hipnozę, o jos seanso metu pacientas 
išgyvendavo visą įvykio dramatizmo skalę. Vėliau hipnozę, 
veikiančią ne visus pacientus ir ne visus simptomus, pakeitė 
įtaiga, siekianti įtikinti pacientą, kad šis netrukus suras 

patogeniškai veikiantį prisiminimą; įtaigos efektyvumą Freudas 
padidindavo, delnu spausdamas paciento kaktą. Dar kitais 
atvejais Freudas, nustebintas to, kad kai kurių pacientų 
pasakojimai jiems patiems net neįtariant vis sukasi apie tą 
patį užmirštą įvykį, pasirinko laisvų asociacijų metodą, t.y. 
pacientui leidžiama kalbėti viską, kas tik jam šauna į galvą. 
Šią techniką, aprašytą 1898 m., taiko ir dabartiniai analitikai; 
taip yra surenkami visi psichoanalitinį pažinimą grindžiantys 
faktai. Tačiau kai gydymo praktika keičia techniką, keičiasi 
ir technikos svarbiausias tikslas. Terapeutas padeda pacientui 
įsisąmoninti ne tik kai kuriuos užslopintus patogeniškus 
paaiškėja, kad realių įvykių prisiminimai susipina su 
pramanytais ir sudaro sudėtingą ir išsišakojusią struktūrą, 
kurią atskleisti ir pertvarkyti reikia daug kantrybės. 
Kita vertus, Freudas atsisakė įtaigos technikos, nes pacientai 
jai atkakliai priešinosi; paaiškėjo, kad pacientai kur kas 
nuoširdesni, kai jie gali pareikšti apie savo polinkius laisvai 
ir spontaniškai. Tačiau nepaisant to, kad išryškėjo laisvų 
asociacijų metodo privalumai, pacientų pasipriešinimas 
neišnykdavo, ir tai komplikuodavo gydymą. Tos pačios jėgos, 
kurios skatino ir palaikė išstūmimą, dabar priešinasi terapeuto 
valiai ir net paties paciento norui kuo greičiau pasveikti. 
Kaip išeiti iš šios aklavietės? Gelbsti transfero sąvoka. 
Psichoanalizės požiūriu, transferas žymi tuos procesus, kurie 
modeliuoja paciento pasąmoningus troškimus analizės situacijoje 
ir sudaro progą jiems pasireikšti, t.y. paciento ir analitiko 
santykio lygmenyje. Kalbama apie pozityvų ir negatyvų transferą, 
nelygu kaip pacientas priima analitiko veiksmus. Paprastai 
pasireiškia abu poliai, nors kai kuriais analizės momentais 
gali dominuoti kuris nors vienas, tuo paslėpdamas kitą. Vis 
dėlto tuo metu, kai analitikai buvo įsitikinę, jog tik išstumti 

patirtyje, sukausto visą asmenybę, kuriai tik jie terūpi vykstant 
Įkyriam ankstesnės patirties kartojimui. Tai transferas plačiąja 
šio žodžio prasme. Analitinė situacija dėl įvairių priežasčių 
proteguoja šį procesą, ir susikaupusi nepanaudota libidinė 
energija nukreipiama į analitiko asmenį. Vadinasi, terapeutui 
taip priskirti pozityvūs jausmai paremia analizės procesą, nes 
sustiprina ego pozicijas kovoje su priešiškomis ir išstūmimą 
palaikančiomis jėgomis. Paprasčiau tariant, įsimylėjęs terapeutą, 
pacientas gali vis geriau analizuoti save. 

Tačiau analitikai netrukus pastebėjo, kad iš tikrųjų situacija 
kur kas sudėtingesnė, negu atrodė iš pradžių. Visų pirma, 
priešiški jausmai, kurių buvimą pradėjo suvokti pacientas, 
sukėlė tokius padarinius, kurie neigė patį analizės procesą. 
Nors į pirmą vietą iškeliami paciento ego malonūs draugiškumo, 
net meilės jausmai, bet reikia konstatuoti, kad jie patys savaime 
nepadeda pasveikti. Priešingai, pasąmoningas erotiškas analitiko 
regėjimas, nepriimtinas paciento ego, dar labiau sustiprina 
išstūmimo bei gynybos mechanizmų veiklos procesus. 

Šie sunkumai pasirodė įveikiami, kai buvo imtas analizuoti 
pats transferas. Paaiškėjo, kad šį žingsnį būtina žengti dar 
ir dėl to, kad transferas, panaudotas iš pradžių kaip pagalbininkas 
ir sąjungininkas pacientui prisimenant užmirštą nemalonų 
įvykį, galų gale pasirodo esąs ta jėga, kuri bene labiausiai 
priešinasi analizės plėtotei. Ir ne tik dėl aptartųjų priežasčių, 
bet dar ir dėl to, kad pati transfero prigimtis slepia kažką 
tokio, kas nesuderinama su prisiminimu (atsiminimu?- Vert. 
past.). Transfero situacijoje pacientas pakartoja savo ankstesnę 
nuostatą, sudarytą jam esant infantiliško patyrimo nulemtoje 
konflikto būsenoje. Tačiau konflikto aplinkybių jis, suprantama, 
visiškai neprisimena, kaip neprisimena ir savo reakcijų. Praeities 
reprezentacija neatkuria praeities; ši iškyla tokia, kokią ją 
daro dabarties nuostatos ir troškimai, o jų ryšys su infantilišku 
šaltiniu lieka nenustatytas. Pasak Freudo formuluotės, užuot 
prisiminęs, pacientas kartoja. Tačiau, šiaip ar taip, transferas 
tam tikru būdu 'užgriebia“ ir atskleidžia paciento praeitį. 


162 


Stai kodėl transferas, nors ir organizuoja paciento pasiprie- 
šinimą, "gydytojo rankose tampa efektyviausias terapinis 
instrumentas", jeigu analitikas jį mato tokį, koks jis iš tikrųjų 
yra, ir jeigu jis, veikiamas savojo antitransfero, atsispiria 
pagundai reaguoti į egzistuojančią realybę transfero būdu. 
"Transferas pacientui ir analitikui - dėkingiausia proga suvokti 
infantiliško konflikto užuomazgas in status nascendi; tai scena, 
kurioje išryškėja ir sprendžiamos paciento reikšmingiausios 
problemos; tai scena, kurioje pacientas stovi akis į akį su 
savo pasąmoningų troškimų bei fantazijų buvimu, permanen- 
tiškumu ir Jėga... (Laplanche'as ir Pontalis). Freudas patikslina: 
"Tai rungtynės, kuriose būtina nugalėti... Neabejotina, kad 
psichoanalitikui sunkiausiai sekasi valdyti transfero reiškinius; 
tačiau šie sunkumai mums ypač padeda gydyti pacientą, t.y. 
aktualizuoti bei išreikšti jo užslopintas ir užmirštas gėrio 
intencijas; pagaliau nė vieno negalima nurašyti ar atstumti !. 
Transfero svarba, jo pirmavimas gydant ligonį - viena iš 
kelių visiems psichoanalitikams priimtinų nuostatų - sukuria 
tam tikra prasme pageidautiną transfero neurozę. Ši susiformuoja, 
kai iš pradžių simptomus aprūpinanti libidinė energija telkiasi 
į paciento ir analitiko bendravimą, ir tartum 'nuteka' paciento 
neurozę pakeičiančio analitiko kryptimi; šioje situacijoje 
analitikas jau nėra pasyvus stebėtojas, jis - svarbiausias asmuo, 
kurio atžvilgiu projektuojamos paciento fantazijos. 
Gydymo metu išryškėjus šiai transfero savybei, Freudas 
kurį laiką „tvirtino egzistuojant paciento ryšį su analitiku,- 
pacientas perduoda savo libidinę energiją analitikui,- ir taip 
buvo teisinamas transferas bei analitinė terapija; tačiau esą 
pasitaiko ir toks paciento ir analitiko ryšys, kai libido lieka 
nukreiptas į paciento ego ir daro perkėlimą neįmanomų, psicho- 


! Freud S. "La Dynamigue du transfert“ (1912), in Ecrits technigues. 
P U.F 

analitiko nevaldomu procesu. Pirmąjį ryšį Freudas vadina 
transfero neuroze', kuriai, jo manymu, būdingi visi paprastai 
neurozėms priskiriami bruožai; antroji neurozių grupė vadinama 
narcisizmo neurozėmis. Joms būdingi psichozių požymiai. Vėliau 
paaiškėjo, kad šis skirstymas nėra toks svarbus, kaip buvo 
manyta iš pradžių, t.y. kad psichoanalitikai gali sėkmingai 
gydyti psichozes, nors galbūt tai reikalauja daugiau pastangų; 
šiaip ar taip, terapeuto sprendžiamos psichozių gydymo problemos 
ne visada susijusios su transfero nebuvimu. Priešingai, transfero 
požymiai gali būti ypač ryškūs, tačiau sunkumų atsiranda 
dėl to, kad psichoze sergantys individai negali bent kiek 
kritiškiau pažvelgti į save transfero situacijoje, t.y. projektuoti 
transferą vaizduotės ir simbolių lygmenyje. 

Analitiko uždavinys — nustatyti transfero reiškinius ir juos 
analizuoti, o tai reiškia, kad jis atsispiria paciento gundymams 
būti įtrauktam į transfero žaidimą, pavyzdžiui, užuot ieškojęs 
kokių nors paciento prašymų transferinės reikšmės, jis visiškai 
į juos nekreipia dėmesio, jis nerodo jokių paciento laukiamų 
pasitenkinimo, pasmerkimo, pykčio, susidomėjimo, abejingumo 
ir pan. ženklų, nors ligonis jį provokuoja stengdamasis pakartoti 
ankstesne transferine patirtį. Jis taip pat turi vengti tokių 
veiksmų bei vertinimų, kurie slopintų paciento troškimą 
projektuoti į jį transfero metu pareikštas priešingas nuostatas 
bei nuomones. 

Kai analitikas transfero lygmenyje reaguoja į paciento 
prašymus, viskas vyksta taip pat, kaip 1r anksčiau; tuomet 
realybės našta taip apsunksta, kad nei pacientas, nei, 
suprantama, analitikas neatpažįsta pakartojimo fakto. 
Pavyzdžiui, tarkime, kad pacientas iš tikrųjų supykdė analitiką 
ir šis jį išvarė už durų, nesuvokęs, kad tokiu savo elgesiu 
jis patenkino paciento prašymą; ligonis galbūt buvo panašių 


L Tai antroji sąvokos transfero neurozė prasmė, nesutampanti su apibrėžta 
ankstesniame skyriuje; ji atsiranda tik tam tikroje transterinio santykio 
stadijoje analizės metu 

provokacijų ir jų padarinių projektavimo meistras. O kai 
provokacija nepavyksta, pacientas jau įstengia ją suvokti, antra 
vertus, svarstyti, kokia jos reikšmė ir tikslas. 

Pavyzdys ne itin rimtas, tačiau įtikinamas; skaitytojui jis 
padeda suvokti, kad, nors analitikas privalo būti pasyvus ir 
neutralus, tai ne visada jam lengvai pavyksta. Vadinasi, 
kiekvienas kandidatas į analitikus pats pirmiausia analizuojamas 
dar ir dėl to, kad būtų galima nustatyti, ar jis sugeba atskirti 
per gydymą reiškiamų reakcijų transferinę reikšmę (kalbama 
apie analitiko antitransferą) ir maksimaliai sumažinti jų 
neigiamą poveikį gydymui. 

Kiekvienas terapinis, beje, 1r žmogiškasis santykis atskleidžia 
transferinį aspektą. Vis dėlto psichoanalitinė terapija ar analizė 
ypatinga tuo, kad analitikas sąmoningai pasirenka transfero 
metodą, tačiau ne tam, kad paveiktų ligonį; jis stengiasi 
atskleisti jo pasąmoningus troškimus. Tuo psichoanalizė skiriasi 
nuo kitų psichoterapijos krypčių, kurių vienos linkusios rinktis 
įtaigą ir siekia pagerinti ligonio būklę, kitos — suteikti dorovinę 
paramą krizių laikotarpiu. Tačiau transfero ignoravimas, o 
ne tik formalūs kriterijai — rečiau vykstantys seansai, ne 
toks artimas paciento ir terapeuto kontaktas - skiria vadinamąją 
psichoanalitinės krypties psichoterapiją nuo tradicinės analizės. 
Jos psichoanalitines pretenzijas pateisina nebent tai, kad 
terapeutas taiko savo žinias ir psichoanalitinę patirtį pagal 
aplinkybes arba duodamas pacientui patarimus, kuriuos jis 
laiko tinkamais. 

Vadinasi, transferas —- tai analitiko valdomas instrumentas, 
plėtojąs plačią analizę. Tačiau aptartinas ir toks klausimas: 
kodėl ir kas pasikeičia analizės metu paciento psichikoje? 
Šiuo klausimu dėstomos įvairios nuomonės, tačiau 1r jų visų 
trūkumai akivaizdūs. 

Suprantama, transfero tikslas - garantuoti, kad id generuoti 
troškimai būtų ego pripažinti, o šis tada galėtų sąmoningai 
nuspręsti, legalizuoti juos ar ne. Vadinasi, laisvas pasirinkimas, 
atsižvelgiant į realybės ir dorovės reikalavimus, pakeičia dėl 

išstūmimo bei neurozės pasunkėjusią pasirinkimo situaciją, 
kai neveikia nei dorovinės, nei sąmonės kontrolės mechanizmai. 
Štai glausta ir populiari Freudo formulė: "Wo Es war, soll 
Ich werden“, kurią pirmieji prancūzų vertėjai išvertė: ego 
privalo iškraustyti id" (galbūt tiksliau: ten, kur lankėsi id, 
turės apsilankyti ego0.- Vert. past.). 

Šiaip ar taip, ego pamažėle pradeda kontroliuoti id elementus 
analizės metu, ir analitiko pastabos bei paaiškinimai užima 
svarbiausią vietą šiame procese. Problemiški yra tokie klausimai: 

— paciento diskurso iš pradžių neįmanoma interpretuoti; 
interpretuotinų elementų išryškėjimas keičia situaciją — atsiranda 
nuolat augantis pasipriešinimas; 

— vertinant trukmės požiūriu, dažnai išryškėja tai, kad 
analitikas suvokia galįs interpretuoti situaciją, o pacientas, 
jo supratimu, dar nepasirengęs šios interpretacijos priimti; 
vėl galima tikėtis kilsiant paciento protestą. Tarp kita ko, 
vos tik pajuntamas pasipriešinimas, paaiškėja, kad analitikas 
neparengė interpretacijos ir pacientas tai turi padaryti pats. 
Turint tai omenyje, kartais tvirtinama, esą pacientas nesveiksta, 
nes prisimena. Priešingai, tik sveikdamas jis apskritai gali 
prisiminti; 

— taip pat dažnai nesutampa laiko momentai, kai pacientas 
suvokia interpretaciją ir kai jisją priima ne visiškai intelektualiai, 
bet įsitikinęs, kad ji yra iš jo išgyvenimų srities. Tuomet 
jis imasi parengiamojo darbo ir vėl pasipriešinimas šiek tiek 
nuslopsta. 

Kitaip tariant, gydymo metu diagnozuojami pokyčiai įvyksta 
ne vien dėl racionalios interpretacijos atskleistų priežasčių; 
ši veikia tuomet, kai atsižvelgiama ir į suvokimo aplinkybes. 
Svarbiausias uždavinys - išsiaiškinti, kaip išeinama iš užburto 
rato: interpretacija plėtoja analizę, tačiau pacientas gali suvokti 
interpretaciją tik pakilęs į aukštesne analizės pakopą. Vadinasi, 


! Prancūzų kalba: "oū čtait ca, devra ėtre moi“: Freud S. Nouvelles 
Conferences. Ėd. Gallimard. — P III. 

būtini nuo interpretacijos nepriklausantys pokyčiai, kurie ir 
yra efektyvumo pagrindas. Kodėl šie pokyčiai vyksta, koks 
jų mechanizmas — į šį klausimą atsakoma įvairiai. Beje, 
dažniausiai šie atsakymai greičiau papildo vienas kitą, negu 
kad yra nesuderinami. Šiaip ar taip, kai tvirtinama, jog šie 
pokyčiai — tai analitiko 'postedukacinės' veiklos, grindžiamos 
visiškai kitais negu pirmoji "edukacija" principais, padarinys; 
kai nurodoma ypatinga paciento savęs tapatinimo su analitikų 
forma arba teigiama, esą orientuojantis į analitiką, lanksčiau 
reaguoja paciento super-ego,- kartu pripažįstama, kad beveik 
visada šiuos pasikeitimus lemia transferinės patirties padariniai. 


Pabaiga 


Mūsų trumpos išvados siesis su pratarme. 

Stengėmės, — suprantama, kiek tai leido mūsų knygos 
apimtis, — aptarti gana daug psichoanalizės duomenų, kurie 
padės skaitytojui susidaryti kiek įmanoma tikslesnį psicho- 
analizės teorijos supratimą. Perskaitęs šią knygą, jis bus geriau 
informuotas negu iki tol. Bent jau to tikimės. Ir jeigu taip 
iš tikro bus — mūsų užduotis atlikta. 

Kita vertus, vargu ar užvaldys skaitytoją psichoanalizės 
apreiškimas. Šiuo žodžiu, visada įtartinu mokslo žinias 
"gaudančiai' ausiai, neįvardijame kokios nors mistinės patirties; 
tai reiškia, kad susitikimas su pasąmone netikėtai griauna 
mūsų įsitikinimų bei įpročių tvirtovę. Psichoanalizės teori- 
ja - ne vieta panašiam susitikimui. Kaip ir kiekviena teorija, 
ji efektyviau saugo nuo bet kokio netikėtumo ir rizikos, kai 
yra tobulesnė, uždaresnė, kai žinomos visos jos užkampiausios 
vietos. 

Poezijos pasaulis yra tinkamesnis bendrauti su pasąmone 
negu teoretiko valia, suvaržyta besaikio troškimo paklusti 
taisyklei ir braižikliui. Freudas tai patvirtino, parodydamas, 
kad Sofoklio ir Shakespeare'o skaitymas nėra tuščias darbas. 
Vien ką reiškia psichoanalizės atskleista Edipo lemtis. 

Be to, yra ir paties Freudo darbų, ypač jo klinikinių stebėjimų. 
Būtume laimingi, jeigu mūsų darbas padės aiškiau suvokti, 
pavyzdžiui, Penkias psichoanalizės paskaitas (Uber Psycho- 
analyse, 1910), neiškreipiant jų esmės. Norėtume, kad skaitytojui 

šios paskaitos vis būtų gyvas nuostabos šaltinis, taip pat 
malonumo, net pasipiktinimo ir protesto versmė. Tai būtų 
įrodymas, kad skaitytojas mokėjo perskaityti šią knygą su 
aistra ir išvengė 'išminčiaus“ pozos, itin dažnos vertinant 
psichoanalizę; tuo labiau turint omenyje jos populiarumą; šis 
"1šmintingumas" visų pirma pasireiškia tuo, kad jis iš tikrųjų 
slepia itin klastingą ir pavojingą nepritarimo formą, pridengtą 
tariamu pritarimu ir išmanymu. 

